
S-a născut în ţinutul Putnei (judeţul Vrancea de astăzi), în familia răzeşilor Gheor- 
ghe şi Anastasia, rudă cu Sfântul Varlaam, viitorul mitropolit al Moldovei. Sfântul 
cuvios loan a intrat în monahism la Mănăstirea Râşca, a fost ales apoi egumen la 
mănăstirea cu hramul "Sfântul ierarh Nicolae" din Cetatea Neamţ şi apoi a fost 
egumen la Secu. A păstorit ca episcop la Huşi şi la Roman fiind un colaborator 
apropiat al Sfântului mitropolit Dosoftei al Moldovei, care-l numea, în lucrarea 
"Viaţa şi petrecerea svinţilor”, "arhiepiscopul cel sfânt şi minunat". Ca episcop de 
Roman, a pus, împreună cu vornicul Moţoc din Odobeşti, temeliile Mănăstirii Me- 
ra, din părțile Vrancei (terminată de Constantin Vodă Cantemir) şi a rectitorit 
Mănăstirea Vărzăreşti. Când loan a fost egumen la mănăstirea din Cetatea Neam- 
țului a botezat-o, în anul 1650, pe fiica lui Joldea, armaşul cetăţii, cea care avea să 
fie, peste ani, marea sihastră, Sfânta cuvioasă Teodora de la Sihla, şi tot el i-a fost 
duhovnic şi îndrumător până la vârsta de 16 ani, îndemnând-o să aleagă viaţa 
monahală. S-a mutat la cele veşnice în anul 1685, fiind înmormântat lângă biserica 
de la Mănăstirea Secu, în partea de nord. Cuvioasa Teodora, după ce şi-a condus 
duhovnicul pe drumul spre veşnicie, s-a retras în singurătate în Munţii Sihlei, 
urmând pilda vieţii duhovnicescului său părinte. Luând în considerare viaţa de 
sfinţenie şi cinstirea de care s-a bucurat încă din viaţă ierarhul loan al Romanului, 
Sfântul Sinod al Bisericii Ortodoxe Române l-a trecut în rândul Sfinţilor în data de 
7 martie 2008, având zi de pomenire la 30 august, împreună cu Sfântul ierarh 
Varlaam, mitropolitul Moldovei. 

Slujba Sfântului cuvios loan de la Râşca şi Secu 


Vecernia mică 


La „Doamne, strigat-am...,” stihirile pe 4, glas 1: 
Podobie: Prea lăudaţilor mucenici...; 


Părinte loane, ales ai fost de Dumnezeu ca să împodobești cu viaţa ta pământul 
Moldovei şi cu slujirea ta cea bine plăcută să cinsteşti sfintele altare. După vred- 
nicie te lăudăm, părinte fericite. 


Slugă bună şi înțeleaptă, curgerea vieţii ţi-ai petrecut-o în sfinte osteneli, în rugă- 
ciuni și în milostenii. Pentru aceasta şi Milostivul Dumnezeu ţi-a pregătit în cer loc 
fericit împreună cu aleşii Săi. 


Veniţi să lăudăm cu cântări duhovnicești pe părintele loan, sfinţitul ierarh, atletul 
Domnului, cel ce alergarea vieții a săvârșit şi a primit în ceruri de la Dumnezeu 
cununa cea neveștejită a măririi. 


Slavă Tatălui şi Fiului şi Sfântului Duh, glasul al 3-lea 


Podobie: De frumuseţea fecioriei tale şi de prea luminată curăția ta Gavriil mirâ- 
ndu-se, a strigat ţie, Născătoare de Dumnezeu: Ce laudă vrednică voi aduce ţie? 

Sau cum te voi numi pe tine? Nu mă pricep şi mă minunez! Pentru aceasta, precum 
mi s-a poruncit, strig ţie: Bucură-te, ceea ce eşti plină de har. 


In Cetatea Neamţ, un sfert de veac ai vieţuit şi pe fiica armașului Joldea, Teodora, 
spre frumuseţea Raiului prin osteneli sfinte, ai îndrumat-o. Pentru aceasta adunân- 
du-ne, ierarhe, lăudăm pomenirea ta cea cinstită. 
Şi acum şi pururea şi în vecii vecilor. (a Născătoarei) 
Acoperământul tău cel grabnic, ajutorul şi mila, arat-o spre robul tău, şi îmblân- 
zeşte, curată, valurile gândurilor celor deşarte şi sufletul meu cel căzut ridică-l, de 
Dumnezeu Născătoare. Că ştiu, Fecioară, că poţi toate câte le voieşti. 

La Stihoavnă 


Stihirile, glasul al 2-lea: 


Podobia: Casa Eufratului, cetate sfântă, a proorocilor mărire; împodobeşte-ţi casa, 
întru care Cel Dumnezeiesc se naşte. 


Bucură-te, Sfinte Ioane, părintele nostru, purtătorule de Dumnezeu, lauda ierar- 
hilor şi al nostru către Dumnezeu fierbinte rugător. 


Stih: Cinstită este înaintea Domnului, moartea cuviosului lui. 


Pomenirea ta, de lumină purtătorule, cu laude săvârşind şi după vrednicie cinstind, 
lăudăm neîncetat pe Hristos, cel ce te-a mărit. 


Stih: Preoţii 'Tăi, Doamne, se vor îmbrăca întru dreptate şi cuvioşii Tăi cu bucurie 
se vor bucura. 


Tu, părinte, pe pământul binecuvântat al Moldovei, la Huși și la Roman păstorind, 
dreapta credinţă ai păstrat şi cu osârdie o ai apărat. 


Slavă Tatălui şi Fiului şi Sfântului Duh, glasul al 5-lea 


Cuvioase părinte, ierarhe prea mărit, închinându-ți tinerețile lui Hristos, de aposto- 
leasca învăţătură te-ai îndestulat şi locaş dumnezeiescului Duh prin viață îmbu- 
nătățită te-ai arătat, biruind patimile şi arătându-te stâlp şi apărător al dreptei cre- 
dinţe de Dumnezeu. De aceea la slujirea arhierească ai fost chemat, păstorind cu 

vrednicie eparhuile Huşilor şi Romanului. Pentru aceasta, toţi cei credincioşi te lău- 
dăm şi te rugăm să mijloceşti înaintea lui Dumnezeu pentru cei care cu dragoste te 
cinstesc. 


Şi acum şi pururea şi în vecii vecilor. (a Născătoarei), asemenea 


Ceea ce ai încăput în pântecele tău pe Dumnezeu cel neîncăput, pe Cel ce S-a făcut 
om pentru iubirea de oameni, și amestecarea noastră din tine a luat şi a îndu- 
mnezeit-o în chip vădit, nu mă trece cu vederea acum, Preacurată, pe mine cel ne- 
căjit, ci mă miluieşte degrab şi din toată vrăjmășia şi vătămarea celui viclean mă 
izbăveşte. 


Troparul ierarhului loan, glasul al 4-lea: Ucenic prea ales al Sfinților mitropoliți 
Varlaam și Dosoftei ai Moldovei, prin rânduiala lui Dumnezeu ai fost ierarh sfânt 
şi minunat, episcop al Hușilor şi arhiepiscop al Romanului. Păzind dreapta credință 
al păstorit turma lui Hristos și în sfinţenie vieţuind ai binecuvântat sfintele mănă- 
stiri Râșca şi Secu. Sfinte ierarhe Ioane, roagă-te lui Dumnezeu să mântuiască su- 
fletele noastre! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. (a 
Născătoarei) 


Ectenia mică şi Apolisul. 

La Vecernia mare 
După Psalmul de seară 103 şi Ectenia mare, cântăm „Fericit bărbatul...”.La 
„Doamne strigat-am..”., se pun stihirile pe 8: 2 ale Inaintemergătorului, 2 ale ierar- 
hului loan, 2 ale Sfântului ierarh Varlaam şi 2 ale patriarhilor Constantinopolului: 
Alexandru, loan şi Pavel cel nou. 
Stihirile Înaintemergătorului loan, glasul al 4-lea: 
Podobie: Cel ce de sus eşti chemat... 
Cel ce eşti dumnezeiesc mijlocitor al Legii Vechi şi celei Noi, prooroc şi Înainte- 
mergător, îngerul cel fără de trup, mustrarea nelegiuirii, odrasla pântecelui celui 


sterp, gura cea de foc răsuflătoare, pe Irod cel ce făcea fărădelegea l-ai mustrat. lar 
el, mustrarea ta nesuferind-o, a poruncit să ţi se taie capul și să fie adus ca o mân- 

care. Dar desfătarea înfrânării cea dumnezeiască, pe tipsie fund, mai mult înfrunta 
pe cel nesăţios. 


Fata cea fără de lege, fiind îndemnată de mama ei cea prea desfrânată, care nu 
sufe-rea mustrările tale, a cerut capul tău cel pururea fericit. Pentru aceasta, adu- 
când capul tău pe tipsie, a întors veselia oaspeţilor în jale, urâciunea nesaţiului şi 
mai mult mustrând-o, fericite. Roagă pe Hristos să mântuiască sufletele noastre. 


Apoi (două), trei Stihiri ale Sfântului ierarh loan, glas 1: 
Podobie: Prea lăudaţilor mucenici... 


Părinte loane, ales ai fost de Dumnezeu ca să împodobești cu viaţa ta pământul 
Moldovei şi cu slujirea ta cea bine plăcută să cinsteşti sfintele altare. După vred- 
nicie te lăudăm, părinte fericite. 


Slugă bună şi înțeleaptă, curgerea vieţii ţi-ai petrecut-o în sfinte osteneli, în rugă- 
ciuni și în milostenii. Pentru aceasta și Milostivul Dumnezeu ţi-a pregătit în cer loc 
fericit împreună cu aleşii Săi. 


Veniţi să lăudăm cu cântări duhovniceşti pe părintele loan, sfințitul ierarh, atletul 
Domnului, cel ce alergarea vieţii a săvârșit și a primit în ceruri de la Dumnezeu 
cununa cea neveștejită a măririi. 


Apoi două ale Sfântului ierarh Varlaam al Moldovei, glasul 1: 
Podobie: Prea lăudaţilor mucenici... 


Adevărul cuvintelor tale, prea cinstite ierarhe Varlaame, a înfrumusețat Biserica 
dreptmăritoare a Moldovei, iar înţelepciunea ta s-a făcut cunoscută în toată Orto- 
doxia. Pentru aceasta, noi, cei ce ne-am făcut moştenitori darurilor lăsate ție de 
Dumnezeu, la prăznuirea ta cea de peste an te lăudăm după cuviinţă şi te rugăm să 
mijloceşti la Hristos pentru mântuirea sufletelor noastre. 


La Sinodul de la Iași te-ai arătat vrednic apărător al Ortodoxiei şi ai adeverit Măr- 
turisirea de credinţă a Sfântului mitropolit Petru Movilă, cel de un neam cu tine, 
ierarhe Varlaam. Drept aceea, noi, poporul cel bine credincios te cinstim cu dra- 
goste ca pe un mare păstor şi slujitor al Adevărului și rugător pentru sufletele noa- 
stre. 

Urmează trei stihiri ale patriarhilor, din Minei, acelaşi glas şi Podobie: 


Prea fericite Alexandru, făcutu-te-ai păstor al Bisericii şi apărător al dreptei cre- 
dinţe, eresul lui Arie surpându-l înțelepţeşte. Căci cu rugăciunile tale, cu care te-ai 
rugat, prea înțelepte, l-ai făcut a-şi lepăda rău sufletul său, în locurile cele necurate. 
Pentru aceasta, cu un glas te cinstim pe tine, mărite. 


Ioane cinstite, urât-ai stricăciunea trupului prin înfrânare şi prin credință, prin pri- 
veghere şi prin mărturisire te-ai făcut înger pământesc şi om ceresc. Roagă pe Hri- 
stos Dumnezeu să dăruiască sufletelor noastre pace şi mare milă. 


Plecatu-te-ai cu adevărat lămurit dogmelor celor dumnezeieşti ale lui Pavel, cu 
înălțimea bunătăţilor până la al treilea cer te-ai înălțat, cuvioase, şi ai auzit negră- 
itele şi dumnezeieștile graiuri ale Duhului. Pavele fericite, temei neclintit al drept- 
slăvitorilor, roagă neîncetat pe Mântuitorul să dăruiască sufletelor noastre pace şi 
mare milă. 


Slavă Tatălui şi Fiului şi Sfântului Duh, a Înaintemergătorului, din Minei, glasul 
al 6-lea 


Sărbătorindu-se ziua naşterii lui Irod, acesta fără de ruşine şi-a plinit legătura 
jurământului făcut cu necurata jucătoare, că, tăiat fiind capul Înaintemergătorului, a 
fost adus ca o mâncare în blid la cei ce şedeau la masă. O, ospăț urât! O, lucru ne- 
cuvios şi plin de ucidere! Dar noi pe Botezătorul, ca pe cel mai mare între cei năs- 
cuți din femeie, după vrednicie cinstindu-l, îl fericim. 


Şi acum şi pururea şi în vecii vecilor. (a Născătoarei) 

Noianul iubirii tale de oameni și adâncul milostivirii tale şi adunările cele nenu- 
mărate ale bunătăţii, arată-le, prea curată Fecioară, spre mine ticălosul. Opreşte pă- 
şunea păcatului, întreagă înţelepciune dăruindu-mi,- şi curăţește-mi sufletul şi tru- 


pul, ceea ce ai născut pe Mântuitorul. 


Vohod, Lumină lină. Prochimenul zilei. Paremiuile de la Slujba Sfântului ierarh 
Nicolae (6 decembrie) 


La Litie 
Stihira hramului bisericii. 


Slavă Tatălui şi Fiului şi Sfântului Duh, glasul al 6-lea 

Bunule părinte, în fapte bune strălucind, ai bineplăcut lui Hristos. Că ostenindu-te 
întâi în viața călugărească, patimile ai biruit şi sufletul şi trupul ţi-ai sfințit. Apoi, 
fiind chemat de Milostivul Dumnezeu la slujirea arhieriei, ai făcut lumea a se mi- 
nuna de ostenelile și de faptele tale cele bune. Ai îndrumat pe cei credincioşi pe 
calea mântuirii, zi şi noapte ostenindu-te, rugându-te şi învățând. Întru neago- 
niseală şi în alese virtuţi ţi-ai petrecut viaţa, iar acum, în ceruri strălucind, cu în- 
drăzneală roagă-te lui Dumnezeu să dăruiască mântuire celor care cu evlavie, te 
cinstesc. 


Şi acum şi pururea şi în vecii vecilor. (a Născătoarei), glasul al 5-lea 
Fericimu-te, de Dumnezeu Născătoare Fecioară, şi te mărim credincioşii după da- 
torie, cetatea cea neclintită, zidul cel nesurpat, folositoarea cea tare şi scăparea su- 


fletelor noastre. 


La Stihoavnă 
Stihirile, glasul al 2-lea: 


Podobia: Casa Eufratului, cetate sfântă, a proorocilor mărire; împodobeşte-ţi casa, 
întru care Cel Dumnezeiesc se naşte. 


Bucură-te, Sfinte Ioane, părintele nostru, purtătorule de Dumnezeu, lauda ierar- 
hilor şi al nostru către Dumnezeu fierbinte rugător. 


Stih: Cinstită este înaintea Domnului, moartea cuviosului lui. 


Pomenirea ta, de lumină purtătorule, cu laude săvârşind și după vrednicie cinstind, 
lăudăm neîncetat pe Hristos, cel ce te-a mărit. 


Stih: Preoţi Tăi, Doamne, se vor îmbrăca întru dreptate şi cuvioşii Tăi cu bucurie 
se vor bucura. 


Tu, părinte, pe pământul binecuvântat al Moldovei, la Huşi şi la Roman păstorind, 
dreapta credinţa ai păstrat şi cu osârdie o ai apărat. 


Slavă Tatălui şi Fiului şi Sfântului Duh, a Înaintemergătorului, glasul al 4-lea 
Irod a sărbătorit ziua nașterii sale celei fărădelege cu ospăț fără de ruşine; pentru 


că, îndulcindu-se şi îmbolnăvindu-se de nebunie femeiască, cea fărădelege, a tăiat 
capul Inaintemergătorului. Dar limba cea proorocească, care înfrunta nelegiuirea 

lui, nu a tăiat-o. A vărsat sânge nevinovat, vrând să acopere păcatul cel fărădelege, 
dar cu aceasta n-a acoperit glasul celui ce striga tuturor pocăinţa. Irod se veselea la 
ucidere, iar noi cu dragoste împreună prăznuim junghierea Botezătorului loan cea 
fericită. Căci a apucat înainte a propovădui în iad pe Viaţa celor ce ședeau în întu- 
neric şi în umbra morții, pe Răsăritul cel din înălțime, pe Hristos Dumnezeul 
nostru, cel ce este singur mult-Milostiv. 


Şi acum şi pururea şi în vecii vecilor. (a Născătoarei), asemenea 


Ceea ce ai încăput în pântecele tău pe Dumnezeu cel neîncăput, pe Cel ce S-a făcut 
om pentru iubirea de oameni şi amestecarea noastră din tine a luat şi a îndu- 
mnezeit-o în chip vădit, nu mă trece cu vederea acum, Preacurată, pe mine cel ne- 
căjit, ci mă miluieşte degrab şi din toată vrăjmăşia și vătămarea celui viclean mă 
izbăveşte. 


La binecuvântarea pâinilor 


Troparul ierarhului loan, glasul al 4-lea: Ucenic prea ales al Sfinților mitropoliți 
Varlaam și Dosoftei ai Moldovei, prin rânduiala lui Dumnezeu ai fost ierarh sfânt 
şi minunat, episcop al Hușilor şi arhiepiscop al Romanului. Păzind dreapta credință 
ai păstorit turma lui Hristos şi în sfinţenie viețuind ai binecuvântat sfintele mănă- 
stiri Râșca și Secu. Sfinte ierarhe Ioane, roagă-te lui Dumnezeu să mântuiască su- 
fletele noastre! (de două ori) 


Şi: Născătoare de Dumnezeu, Fecioară, bucură-te! Ceea ce eşti plină de har, Marie, 
Domnul este cu tine. Binecuvântată eşti tu între femei şi binecuvântat este rodul 
pântecelui tău, că ai născut pe Mântuitorul sufletelor noastre. (o dată). 


Dacă nu se face Litie, după Stihoavnă, la Tropare vom cânta astfel: Troparul 
Înaintemergătorului, glasul al 2-lea: Pomenirea dreptului cu laude..., al Sfântului. 
ierarh loan, glasul al 4-lea: Ucenic prea ales..., al Sfântului Ierarh Varlaam, glasul 
1: Vrednic slujitor al lui Hristos..., Slavă..., al patriarhilor, glasul al 4-lea: Dumne- 
zeul părinţilor noştri..., Şi acum..., al Născătoarei - Învierii, glasul al 4-lea: Taina 
cea din veac ascunsă..., apoi Apolisul. 


La Utrenie 
La „Dumnezeu este Domnul...” se cântă troparul Înaintemergătorului, glasul al 2- 


lea: Pomenirea dreptului cu laude..., al Sfântului ierarh loan, glasul al 4-lea: Ucenic 
prea ales..., al Sfântului ierarh Varlaam, glasul 1: Vrednic slujitor al lui Hristos..., 

Slavă..., al patriarhilor, glasul al 4-lea: Dumnezeul părinților noştri..., Și acum..., al 
Născătoarei - Invierii, glasul al 4-lea: Taina cea din veac ascunsă... 


După prima stihologie, sedelnele, glasul al 3-lea: 


Podobie: De frumuseţea fecioriei tale şi de prea luminată curăţia ta Gavriil mirân- 
du-se, a strigat ţie, Născătoare de Dumnezeu: Ce laudă vrednică voi aduce ție? Sau 
cum te voi numi pe tine? Nu mă pricep şi mă minunez! Pentru aceasta, precum mi 
s-a poruncit, strig ție: Bucură-te, ceea ce eşti plină de har. 


In Cetatea Neamţ, un sfert de veac ai vieţuit şi pe fiica armașului Joldea, Teodora, 
spre frumuseţea Raiului prin osteneli sfinte, ai îndrumat-o. Pentru aceasta adunân- 
du-ne, ierarhe, lăudăm pomenirea ta cea cinstită. 


Slavă Tatălui şi Fiului şi Sfântului Duh, tot aceasta. Și acum şi pururea şi în 
vecii vecilor. (a Născătoarei) 


Umplutu-s-au de bucurie toate marginile pământului, că în curând Născătoarea de 
Dumnezeu va răsări lumu din maică bătrână şi neroditoare, să veselească lumea 
prin nașterea sa, pentru mântuirea lumii. 

După a doua stiholgie, sedelnele, acelaşi glas: 

Trupul tău cel ostenit de încercările vieţii îl odihnești lângă biserica Inaintemer- 
gătorului la Secu, iar sufletul tău cel bun sălășluieşte în ceruri, împreună cu îngerii 


ŞI cu sfinţii, ierarhe prea fericite. 


Slavă Tatălui şi Fiului şi Sfântului Duh, tot aceasta. Și acum şi pururea şi în 
vecii vecilor. (a Născătoarei) 


Acoperământul tău cel grabnic, ajutorul şi mila, arat-o spre robul tău, şi îmblân- 
zeşte, curată, valurile gândurilor celor deşarte, și sufletul meu cel căzut ridică-l, de 
Dumnezeu Născătoare. Că ştiu, Fecioară, că poţi toate câte le voieşti. 

Polieleul 


Mărimurile, glasul 1: 


Stihiră: Mărimu-te, fericite Ioane, arhiepiscop minunat, vrednic slujitor al Altaru- 
lui lui Hristos. 

Altă stihiră: Veniţi toți credincioşii să lăudăm pe blândul şi milostivul ierarh Ioan, 
zicând: pe luminătorul Moldovei. 


Stihurile: 

1. Auziţi acestea toate popoarele; ascultați toți cei ce locuiți în lume! 

2. Gura mea va grăi înțelepciune şi cugetul inimii mele pricepere. 

3. Doamne, iubit-am bunăcuviinţa casei Tale şi locul sălășluirii slavei Tale. 
4. Gura dreptului grăieşte înțelepciune şi limba lui rosteşte dreptate. 

5. Întru pomenire veşnică va fi dreptul, de auzul rău nu se va teme. 

6. Fericiţi sunt cei ce locuiesc în casa Ta. În vecii vecilor Te vor lăuda. 


Slavă Tatălui şi Fiului şi Sfântului Duh, 

Slavă Ţie, Treime Sfântă..., 

Şi acum şi pururea şi în vecii vecilor. (a Născătoarei) 
Bucură-te ceea ce ești..., 

Aliluia..., (de trei ori) 

După Poleleu, Sedelna, glasul al 8-lea: 


Podobie: Porunca cea cu taină luându-o întru cunoştinţă, cel fără de trup în casa lui 
Iosif degrab a stătut înainte, zicând celeia ce nu ştie de nuntă: Cel ce a plecat 
cerurile cu pogorârea, încape fără de schimbare tot întru tine. Pe care şi văzându-l 
în pântecele tău luând chip de rob, mă spăimântez a striga ție: Bucură-te, Mireasă 
care nu ştii de mire. 


Fund râvnitor pentru dreapta credință, din copilărie ai ucenicit în Mănăstirea Râşca 
şi apoi ai egumenit în Cetatea Neamţului. Apoi, învrednicit cu darul arhieriei, ai 
păstorit la Huşi şi la Roman, conducând pe credincioşi către bucuria Raiului. Acum 
cu mormântul tău ocroteşti Mănăstirea Secu. Pentru aceasta îţi cântăm: Roagă pe 
Hristos Dumnezeu să dea iertare de greşeli celor ce prăznuiesc cu dragoste sfântă 
pomenirea ta. 


Slavă Tatălui şi Fiului şi Sfântului Duh, Şi acum şi pururea şi în vecii vecilor. (a 
Născătoarei) 

Uşa cea cerească, chivotul cel sfânt, muntele cel cu totul sfânt, norul cel prea 
luminos, scara cea cerească, templul cel cuvântător, izbăvirea Evei, odorul cel ma- 
re a toată lumea, să-l lăudăm, că întru dânsa s-a lucrat mântuirea lumii şi iertarea 
greşelilor celor de demult. Pentru aceasta strigăm către dânsa: roagă-te Fiului tău şi 
Dumnezeu iertare de greşeli să dăruiască celor ce cu credinţă se închină prea sfintei 
naşterii tale. 


Antifonul 1 al glasului al 4-lea. 


Prochimen: Preoţii Tăi, Doamne, se vor îmbrăca întru dreptate şi cuvioşii tăi se 
vor bucura. 


Stih: În biserici binecuvântaţi pe Domnul. 
Toată suflarea... 


Evanghelia de la Ioan (X, 9-16): Zis-a Domnul: Eu sunt uşa; prin Mine de va intra 
cineva, se va mântui... (Duminica a 2-a din Postul mare, Evanghelia ierarhului) 


1. Miluieşte-mă, Dumnezeule, după mare mila Ta 

2. Şi după mulţimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 

5. Ție unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ţi-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi smerită Dumnezeu nu o 
va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 


Slavă Tatălui şi Fiului şi Sfântului Duh, glasul al 2-lea 


Pentru rugăciunile ierarhului Tău, loan, Milostive, curățeşte mulțimea păcatelor 
noastre. 


Și acum şi pururea şi în vecii vecilor. (a Născătoarei) 


Pentru rugăciunile Născătoarei de Dumnezeu, Milostive, curățeşte mulțimea pă- 
catelor noastre. 


Stih: Miluieşte-mă Dumnezeule după marea mila Ta, şi după mulțimea îndu- 
rărilor Tale, curăţeşte fărădelegea mea. 


Stihira, glasul al 6-lea: Prea minunate Ioane, podoaba şi strălucirea călugărilor şi 
lauda arhiereilor, cu alesele tale osteneli ai luminat ţara Moldovei, slujind credinţa 


cea adevărată. Roagă pe milostivul Dumnezeu să mântuiască sufletele noastre. 


Canoanele - Canonul Înaintemergătorului (din Minei), pe 4, Canonul sfinţilor (al 
patriarhilor, din Minei), pe 4 şi Canonul ierarhului, pe 4. 


Canonul ierarhului 
Cântarea 1 
Stih: Sfinte ierarhe Ioane, roagă-te lui Dumnezeu pentru noi. 


In pământul celor blânzi ajungând, părinte, ca un blând şi milostiv, îmblânzeşte 
furtuna din inimile noastre, ca întru dumnezeiască linişte fiind, să te lăudăm. 

Stih: Sfinte ierarhe Ioane, roagă-te lui Dumnezeu pentru noi. 


Cu lucrări dumnezeieşti curăţindu-ţi sufletul, părinte Ioane, luminător oamenilor 
te-ai făcut. Pentru aceasta luminezi pe cei ce cu bună cuviință te fericesc. 


Stih: Sfinte ierarhe Ioane, roagă-te lui Dumnezeu pentru noi. 


De la ţarine şi de la părinţii tăi răzeşi luându-te Ziditorul, plugar mai presus de toţi 
te-a pus în ogorul Bisericii, unde ai rodit nevoinţa şi nerăutatea, ierarhe fericite. 


Stih: Sfinte ierarhe Ioane, roagă-te lui Dumnezeu pentru noi. 

Din pântecele maicii tale, cuvioase părinte, Hristos te-a ales păstor, blând, sfințit şi 
curat, propovăduitor al dogmelor şi lucrător al darurilor Duhului, de Dumnezeu 
fericite. 

Cântarea a 3-a 

Stih: Sfinte ierarhe Ioane, roagă-te lui Dumnezeu pentru noi. 

Luminându-ţi mintea cu nepătimirea și înfrumuseţând-o cu dumnezeiască sme- 
renie, ai primit darurile Duhului, ca să conduci pe credincioşii care cu credință te 
cinstesc, prea sfințite. 

Stih: Sfinte ierarhe Ioane, roagă-te lui Dumnezeu pentru noi. 

Pe începătorul răutăţii, diavolul, biruindu-l, ai călcat în picioare păcatul iubirii de 
argint şi miluind pe cei lipsiţi, ierarhe, ţi-ai adunat comoară în ceruri, părinte cu- 
Vloase. 

Stih: Sfinte ierarhe Ioane, roagă-te lui Dumnezeu pentru noi. 

Suindu-te în muntele nepătimirii, ai intrat în norul adâncii cugetări a celor dumne- 
zeieşti şi pe lespedea inimii tale ai primit legea cea mântuitoare, ca un prea sfințit 


și ca un slujitor apropiat al Stăpânului tău. 


Stih: Sfinte ierarhe Ioane, roagă-te lui Dumnezeu pentru noi. 

Pe cel ce un sfert de veac în Cetatea Neamţului a egumenit, apoi la Huşi şi la Ro- 
man cu bună chibzuinţă a păstorit, și sufletele credincioșilor, ca pe nişte pietre vii, 
în zidul Bisericii lui Hristos le-a aşezat, cu dragoste să-l fericim. 


Condacul şi Icosul Înaintemergătorului, din Minei. 


Condac, glasul al 5-lea: Mărita tăiere a Înaintemergătorului, rânduială dumneze- 
iască a fost, ca şi celor din iad să propovăduiască venirea Mântuitorului. Să se tân- 
guiască lrodiada, care a cerut ucidere fără de lege, că nu Legea lui Dumnezeu, nici 
viaţa cea vie a iubit, ci pe cea amăgitoare şi vremelnică. 


Ziua naşterii lui Irod tuturor s-a arătat necuvioasă, când în mijlocul celor ce se des- 
fătau a fost pus înainte capul postitorului, ca o mâncare; bucuria s-a împreunat cu 
întristarea, şi râsul s-a amestecat cu amară plângere. Căci, ducând pe tipsie capul 
Botezătorului, a intrat fata înaintea tuturor precum i s-a zis ei. ȘI, pentru înfier- 
bântarea desfrânării, plângerea a căzut asupra tuturor celor ce se ospătau atunci cu 
împăratul, că nu i-a veselit pe aceia, nici pe însuși Irod, căci zice: ȘI s-a întristat cu 
întristare nu adevărată, ci amăgitoare şi vremelnică. 


Apoi Sedealna Înaintemergătorului, glas 1: 


Podobie: Mormântul Tău, Mântuitorule, ostaşii străjuindu-l, morţi s-au făcut de 
strălucirea îngerului ce s-a arătat, care a vestit femeilor Învierea. Pe Tine Te mă- 
rim, Pierzătorul stricăciunii, la Tine cădem, cel ce ai înviat din mormânt la Unul 
Dumnezeul nostru. 


Pe Înaintemergătorul lui Hristos, pe Botezătorul şi proorocul, să-l cinstim credin- 
C1oșIi cu curată conștiință, ca pe un mărit propovăduitor şi al pocăinţei învățător şi 
ca pe un mucenic cu totul adevărat al Mântuitorului că nebunia lui Irod mustrând, 
capul i s-a tăiat. 


Slavă Tatălui şi Fiului şi Sfântului Duh, a patriarhilor, glasul al 4-lea: 


Podobie: Degrab ne întâmpină pe noi mai înainte până ce nu ne robim când vrăj- 
maşii Te hulesc pe Tine şi ne îngrozesc pe noi, Hristoase, Dumnezeul nostru, pier- 
de cu Crucea Ta pe cei ce se luptă cu noi, ca să cunoască cât poate credinţa drept- 
măritorilor, pentru rugăciunile Născătoarei de Dumnezeu, Unule, lubitorule de 
oameni. 

Făclia cea cu trei lumini a părinților a strălucit, luminând adunările credincioşilor, 
spre dumnezeiască cunoştinţă, risipind toată necredinţa celor fără de Dumnezeu, cu 
dogmele şi cu înțelepciunea şi cu multa îndrăzneală, Alexandru şi loan împreună, 
şi Pavel măritul. 

Şi acum şi pururea şi în vecii vecilor. (a Născătoarei) 

Izvoare de lacrimi dăruieşte-mi mie, dumnezeiască Mireasă, prin care să spăl gân- 
durile inimii mele celei pătimaşe, ceea ce eşti cu totul fără prihană; şi desăvârşit să 
sting văpaia poftei celei necuvioase, cu singură ajutorinţa ta, nădejdea mea şi întă- 
rirea, Maica lui Hristos Dumnezeu. 

Cântarea a 4-a 


Stih: Sfinte ierarhe Ioane, roagă-te lui Dumnezeu pentru noi. 


Aprinzându-te de focul cel dumnezeiesc, ai ars materia patimilor cea lesne amă- 
gitoare, fericite şi cu strălucirea faptelor tale celor bune lumea ai luminat. 


Stih: Sfinte ierarhe Ioane, roagă-te lui Dumnezeu pentru noi. 


Părinte loane în locurile natale ctitorie sfântă ai început a ridica, din puţina ta 
agoniseală, şi har dumnezeiesc primind, mereu te-ai arătat făcător de bine. 


Stih: Sfinte ierarhe Ioane, roagă-te lui Dumnezeu pentru noi. 

Omorându-ţi pornirile trupului în aspră viaţă călugărească, prin post şi rugăciune, 
te-ai făcut pildă de aleasă purtare păstoriților tăi, ridicându-i din războiul patimilor 
către lucrarea virtuţilor. Pentru aceasta, roagă-te, părinte pentru sufletele noastre. 
Stih: Sfinte ierarhe Ioane, roagă-te lui Dumnezeu pentru noi. 

Cârjă arhierească purtând şi cu chip luminat fiind împodobit, turma cea duhov- 
nicească ai păstorit-o cu vrednicie, cu dumnezeieştile porunci deşteptând-o şi spre 


dumnezeiască râvnă îndreptând-o, părinte fericite. 


Stih: Sfinte ierarhe Ioane, roagă-te lui Dumnezeu pentru noi. 

Urmând cu smerenie lui Hristos, Tămăduitorul tuturor, ai vindecat rănile tuturor 
celor care zăceau răpuși de bolile patimilor şi de spinii ispitelor. De aceea mirân- 
du-se de puterea cea dată ţie de Dumnezeu, bunule păstor, te fericesc. 

Cântarea a 5-a 

Stih: Sfinte ierarhe Ioane, roagă-te lui Dumnezeu pentru noi. 

Râul darurilor tale răcorește inimile, cuvioase, dăruieşte tuturor sănătate din destul 
şi pe toți îi înţelepţeşte spre slava lui Dumnezeu, cel ce te-a prea mărit şi te-a cinstit 
cu multe fapte minunate. 

Stih: Sfinte ierarhe Ioane, roagă-te lui Dumnezeu pentru noi. 

Pe tine fericite, Vasile voievod, domnul evlavios al Moldovei te-a cunoscut slugă 
credincioasă a Împăratului ceresc. Văzând cum cârmuiești ctitoria sa din Cetatea 
Neamţului şi cum te rogi pentru pacea întregii țări, te-a cinstit. 

Stih: Sfinte ierarhe Ioane, roagă-te lui Dumnezeu pentru noi. 

Urmat-ai, părinte, obiceiul lui Avraam cel iubitor de străini, deschizând tuturor 
intrările casei tale, şi făcându-te tuturor toate, purtând grijă de cei aflați în sufe- 
rințe şi în nevoi, loane fericite. 

Stih: Sfinte ierarhe Ioane, roagă-te lui Dumnezeu pentru noi. 

Credinţa în mijlocul turmei tale ai întărit-o, propovăduind adevărata cinstire a lui 
Dumnezeu cel în Treime slăvit. Pentru aceasta și Biserica cinstește astăzi, după 
vrednicie, ziua pomenirii tale împreună cu a Inaintemergătorului şi Botezătorului 
Domnului. 

Cântarea a 6-a 


Stih: Sfinte ierarhe Ioane, roagă-te lui Dumnezeu pentru noi. 


In post, în rugăciune şi în lupta cu plăcerile lumești, ai urmat ostenelilor sfinte ale 
Inaintemergătorului. Pentru aceasta astăzi, noi toţi cu evlavie te cinstim. 


Stih: Sfinte ierarhe Ioane, roagă-te lui Dumnezeu pentru noi. 

Luminat fiind de Dumnezeu, egumenul Agafton de la Mănăstirea Râșca ţi-a dat la 
tunderea în monahism numele măritului prooroc loan, pregătindu-te astfel pentru 
viaţa de post, de rugăciune şi de renunțare la cele pământeşti. 


Stih: Sfinte ierarhe Ioane, roagă-te lui Dumnezeu pentru noi. 


Botezătorul Domnului te-a ocrotit în viaţa ta cea plină de renunțări şi de fericite 
osteneli, iar la trecerea din viaţa pământească, te-a chemat să-ți odihnești trupul 
lângă biserica sa de la Mănăstirea Secu. 


Stih: Sfinte ierarhe Ioane, roagă-te lui Dumnezeu pentru noi. 


Te fericim că te-ai învrednicit să fii ocrotit și să-i urmezi celui mai mare bărbat 
născut din femeie, după spusa Domnului și împreună cu el să lauzi în ceruri pe Stă- 
pânul tuturor, loane, fericite arhiereu. 


Condacul, glasul al 2-lea: 
Podobie: Cele de sus căutând de tot necazul ne izbăvim, de Dumnezeu Născătoare. 


De dragostea lui Hristos fiind aprins, Sfinte ierarhe Ioane, mintea înălţându-ți în 
lumina Preasfintei Treimi ai dobândit lucrarea faptelor bune şi smerita cugetare. 
Luminat fiind de Duhul Sfânt, păstor înţelept şi nevoitor, roagă-te Împăratului Sla- 
vei să ne dăruiască pace şi mare milă. 


Icos: Veniţi să-l lăudăm pe ierarhul Domnului, cel ce de la sânul maicii sale a fost 
sfințit, pe cel care din Vrancea a pornit, călătoria vieţii bine săvârşind şi la umbra 
bisericii de la Mănăstirea Secu împreună cu marele lui îndrumător, Varlaam mitro- 
politul, împreună s-a odihnit. Că acesta aducând jertfă la altarul lui Hristos, lui 
Dumnezeu s-a jertfit, cerând tuturor dumnezeiască iertare. 


Sinaxar 


In această lună, în ziua a treizecea, pomenirea Sfântului ierarh loan, numit de 
la Râșca, al cărui mormânt se află la Mănăstirea Secu, în județul Neamț 


Acest vrednic fiu al neamului românesc și strălucit ierarh al Bisericii Moldovei a 
trăit în veacul al XVII-lea, fiind contemporan şi prieten apropiat al mitropoliților 
Varlaam şi Dosoftei. 

S-a născut în ținutul Vrancei (pe atunci numit ținutul Putnei) din neam de răzeși, 
din bine credincioșii părinți Gheorghe şi Anastasia. Din tinereţe a dorit viață călu- 
gărească. 


Rudenia sa, Varlaam Moţoc, viitorul mitropolit al Moldovei, îşi petrecea viaţa că- 
lugărească în osteneli sfinte la Mănăstirea Secu. Aflând de râvna și dorinţa tână- 
rului, l-a dus în obştea Mănăstirii Râșca, rectitorită de vornicul Coste Băcioc, prie- 
tenul apropiat al lui Varlaam. Aici, la Râșca, tânărul vrâncean a fost călugărit de 
egumenul Agafton, în jurul anului 1630. 


În anul 1632 Varlaam ajunge mitropolit al Moldovei, iar după câţiva ani îl mută pe 
călugărul loan de la Mănăstirea Râșca la Mănăstirea Secu, dându-i chila, cărțile şi 
lucrurile pe care mitropolitul le păstra în mănăstirea sa de metanie. loan, care 
vieţuise la Râşca aproximativ 18 ani, nu a uitat niciodată în viață mănăstirea în care 
a fost călugărit, contemporanii şi urmaşii numindu-l „loan de Râşca”. 


La Mănăstirea Secu, loan a stat sub ascultarea egumenilor Nechifor şi Ghedeon, 
acesta din urmă fiind ctitorul schitului - azi mănăstirea - Sihăstria, şi apoi, în două 
rânduri, mitropolit al Moldovei. 


În anul 1641, domnitorul Vasile Lupu, sfătuit de mitropolitul Varlaam, înfiinţează 
în Cetatea Neamţului o mică mănăstire, cu hramul Sfântul ierarh Nicolae. În Cetate 
se adăposteau, în vremuri de restriște, familia domnitorului şi alte familii boiereşti 
din Moldova. Aici era adăpostit şi tezaurul țării. De aceea, mitropolitul Varlaam a 
aşe-zat la egumenia acestei mănăstiri - cetate pe omul său de încredere şi rudenia 
sa, loan „de la Râşca” de la Mănăstirea Secu, smerit călugăr, mare rugător şi po- 
stitor. 


Ioan a fost egumen în M-rea din Cetatea Neamţului până în anul 1665. EI a bote- 
zat-o în 1650, pe fiica lui Joldea, armașul cetăţii, cea care peste ani avea să fie, ma- 
rea sihastră, cuvioasa Teodora de la Sihla, și el i-a fost duhovnic și îndrumător pâ- 
nă la vârsta de 16 ani, îndemnând-o să aleagă viaţa monahală. 


În toţi aceşti ani, el a povăţuit cu blândeţe pe străjerii Cetăţii, săvârşind şi pentru ei 
Sfânta Liturghie, fie în paraclisul Cetăţii, renovat de Vasile voievod, fie în bise- 
ricuța metocului Cetăţii din satul străjenilor, ctitorită de acelaşi milostiv domnitor şi 
care avea patron tot pe Sfântul. Nicolae. În cele din urmă zile ale mitropolitului 
Varlaam, egumenul loan din Cetate, se afla în chilia acestuia de la Secu, ascul- 
tându-i ultimele dorinţe şi poveţe, iar după mutarea sa la Domnul l-a aşezat în mor- 
mântul de lângă zidul bisericii. 

În anul 1666 mitropolitul Ghedeon, aflat pentru a doua oară în scaunul mitro- 
politan, l-a aşezat, pentru un an de zile, egumen la Mănăstirea Secu. 


Unul dintre vieţuitorii acestei mănăstiri, arhim. Dionisie Udişteanu, îl descrie pe 
egumenul loan astfel: „,... ucenic al mitropolitului Varlaam, bun cunoscător al lim- 
bii slavone, foarte smerit, având o viaţă pilduitoare și cu realizări mari în acti- 
vitatea sa”. 


În anul 1667 loan este ales, hirotonit şi instalat episcop al Huşilor, episcopie ce 
purta grijă de credincioşii din Ţara de Jos a Moldovei, de pe ambele maluri ale 
Prutului. Aici, loan a păstorit timp de șapte ani, în vremuri grele, când turcii și 
tătarii prădau, deseori, aceste locuri. Vlădica loan era mângâietor şi milostiv, gata 
oricând să aline orice durere. Era foarte îndrăgit și respectat de ceilalți ierarhi mol- 
doveni, mai cu seamă de Sfântul ierarh Dosoftei, în acea perioadă episcop la 
Roman, iar după câțiva ani mitropolit al Moldovei. 


Din anul 1674 şi până la fericita sa mutare la Domnul, în anul 1685, loan a păstorit 
Episcopia Romanului, înființată de primii voievozi Muşatini ai Moldovei. Această 
eparhie se bucura de deosebită cinste, ierarhilor dându-li-se uneori titlul de arhie- 
piscop sau chiar de mitropolit al Ţării de Jos. Şi aici marele ierarh loan a dus o 
viaţă pilduitoare. 


Un Pateric al sfinților din Moldo - România, manuscris din anul 1888, ni-l descrie 
astfel: „Și tot în anii aceştia şi prea Sfinţitul arhiepiscop loan, au îndemnat pre 
lume a se minuna prin strălucitele şi sfintele sale nevoinţe. El mai întâi din tânără 
vârstă au îmbrățișat orânduiala monahicească ... și petrecând viaţă sfântă şi plă- 
cută lui Dumnezeu, de acolo s-au rânduit la scaunul arhiepiscopiei Romanului în 
anul 1674, unde iarăşi întru neîncetate nevoinţi și întru înalte bunătăţi strălucind 
minunat! Și petrecând cu smerenie adâncă, s-au mutat la vecinica odihnă ”. 


Cât timp a păstorit la Roman s-a ostenit ca, din puţina sa agoniseală să ctitorească 
Mănăstirea Mera, în ținutul său natal. La săvârşirea acestei frumoase fapte a fost 
ajutat de rudenia sa, vornicul Moţoc din Odobeşti. Mănăstirea Mera era destul de 
aproape de Mănăstirea Vărzăreşti, pustiită de slujitorii domnești ai lui Matei Vodă 
Basarab şi părăsită de călugări. 


Episcopul loan a găsit de cuviinţă ca la această mănăstire să așeze pe ucenica sa 
Teodora din Cetatea Neamţului, împreună cu alte câteva călugărițe. Purtând grijă 
de lucrările de la Mera, putea supraveghea şi liniștea călugăriţelor, ajutându-le tot- 
odată cu cele necesare traiului. 

Adânc impresionat de viaţa curată şi alesele nevoinţe ale episcopului loan, Sfântul 
mitropolit Dosoftei, în cartea sa Viaţa şi petrecerea sfinților, îl numeşte „arhie- 
piscopul cel sfânt şi minunat”. 


Înainte de moarte, loan a lăsat mitropolitului său puţinele bunuri pe care le avea. În 
anul 1685 fericitul loan s-a mutat la Domnul. 


Sfântul mitropolit Dosoftei, împreună cu ceilalți ierarhi ai Moldovei, 1-a făcut cu- 
venita prohodire și l-au aşezat în mormântul de lângă biserica mare a Mănăstirii 


Secu. 


Lespedea mormântului său, peste care au trecut vitregiile vremurilor, stă şi astăzi 
mărturie deasupra locului unde odihnesc osemintele sale. 


Cuvioasa Teodora, după ce şi-a condus duhovnicul pe drumul spre veșnicie, s-a 
retras în singurătate în Munţi Sihlei, urmând pilda vieţii duhovnicescului său pă- 
rinte. 

Simţind sfințenia vieţii şi ajutorul rugăciunilor sale, credincioşii dau cinstire cuve- 
nită Sfântului loan „de Râșca”, pe care şi noi cinstindu-l, lăudăm pe Dumnezeu cel 
minunat întru Sfinți Săi. 

Cu ale lui sfinte rugăciuni, Doamne, miluieşte-ne și ne mântuieşte pe noi. Amin. 
Cântarea a 7-a 

Stih: Sfinte ierarhe Ioane, roagă-te lui Dumnezeu pentru noi. 

Chip luminos, podoaba ierarhilor, lauda preoţilor şi împreună locuitorule cu în- 
gerii, pentru rugăciunile tale învredniceşte de Lumina cea neînserată pe cei ce 
săvârşesc acum cu bucurie pomenirea ta. 

Stih: Sfinte ierarhe Ioane, roagă-te lui Dumnezeu pentru noi. 

Pe Taborul cel luminos te-ai suit cu mintea, loane fericite şi s-a veselit sufletul tău 
de lucrarea harului dumnezeiesc, cel ce în catedrala Sfinților apostoli Petru şi Pavel 


din Huși ai slujit şi azi împreună cu ei întru fericire te sălăşluieşti. 


Stih: Sfinte ierarhe Ioane, roagă-te lui Dumnezeu pentru noi. 

Cinstind în catedrala din Roman pe cuvioasa maică Parascheva, te-ai învrednicit 
apoi să te rogi împreună cu ea în faţa tronului Slavei, cerând pentru noi pace şi 
binecuvântare. 

Stih: Sfinte ierarhe Ioane, roagă-te lui Dumnezeu pentru noi. 

La Mănăstirea Râșca ai primit numele Inaintemergătorului şi Botezătorului Dom- 
nului, iar la Mănăstirea Secu sub aripile lui îngerești ai fost ocrotit. De aceea pe el 
l-ai urmat în post, în rugăciuni şi privegheri, ierarhe cuvioase. 

Cântarea a 8-a 

Stih: Sfinte ierarhe Ioane, roagă-te lui Dumnezeu pentru noi. 

Veniţi iubitorilor de prăznuire, cu alese cântări să lăudăm pe sfinţitul păstor, cerând 
de la Milostivul Dumnezeu sănătate sufletelor şi trupurilor noastre, celor ce cân- 
tăm: Binecuvântaţi pe Domnul toate lucrurile Domnului! 

Stih: Sfinte ierarhe Ioane, roagă-te lui Dumnezeu pentru noi. 

In Împărăţia lui Dumnezeu bucurându-te, fericite loane, împreună cu cetele cele 
fără de trup, nu înceta a ruga pe iubitorul de oameni şi Domnul, Hristos Dumnezeu, 
pentru cei care cântă: Binecuvântaţi pe Domnul toate lucrurile Domnului! 

Stih: Sfinte ierarhe Ioane, roagă-te lui Dumnezeu pentru noi. 

Cu înţelepciune duhovnicească şi cu puterea lui Dumnezeu ai biruit ispitele, ai ru- 
şinat pe cel potrivnic și te-ai arătat biruitor întru Hristos, prea lăudate, cântând: 
Binecuvântați pe Domnul toate lucrurile Domnului! 

Stih: Sfinte ierarhe Ioane, roagă-te lui Dumnezeu pentru noi. 

Ca o cunună prea luminată a Bisericii ai ajuns, purtând jugul cel ușor al lui Hri- 
stos. Intăreşte-ne și pe noi în sfinte osteneli şi roagă pe Bunul Dumnezeu să ne fie 
şi nouă milostiv, celor ce-l cântăm: Binecuvântaţi pe Domnul toate lucrurile Dom- 
nului şi-L prea înălțați întru toţi vecii! 


Cântarea a 9-a 


Stih: Sfinte ierarhe Ioane, roagă-te lui Dumnezeu pentru noi. 

De iubire dumnezeiască fiind aprins, călătoria vieții pământeşti cu vrednicie ai să- 
vârșit, biruind amăgirile diavolului. De aceea ca un luptător viteaz sârguindu-te, ai 
primit răsplata cea veşnică. 


Stih: Sfinte ierarhe Ioane, roagă-te lui Dumnezeu pentru noi. 

Veniţi iubitorilor de Hristos, să fericim cu laude pe postitorul, pe milostivul şi fier- 
binte - rugătorul către Domnul, pe Sfântul ierarh loan, cel care în Cer mijloceşte 
pentru noi milă de la Dumnezeu. 

Stih: Sfinte ierarhe Ioane, roagă-te lui Dumnezeu pentru noi. 

Floare între florile Raiului, rourată cu lacrimile privegherii şi adăpată cu apa 
cea vie a postului, arătându-te sfinte ierarhe, ajută-ne ca această viaţă trecătoare 
în osteneli Sfinte să o săvârșim. 


Stih: Sfinte ierarhe Ioane, roagă-te lui Dumnezeu pentru noi. 


Roagă pe Milostivul Dumnezeu să ocrotească ţara noastră, Grădină a Maicii 
Domnului, ca să înflorească şi să rodească în ea şi alți sfinți bine plăcuți Lui. 


Luminânda Inaintemergătorului, din Miner: 

Luminânda învierii: Cu ucenicii să ne suim în muntele Galileei, prin credinţă să 
vedem pe Hristos zicând: Că a luat putere a celor de sus şi a celor de jos; să ne 
învăţăm cum învaţă, a boteza toate neamurile în numele Tatălui şi al Fiului şi al 
Sfântului Duh şi a petrece cu tăinuitorii, precum S-a făgăduit până în sfârşitul vea- 
cului. 

Pe cel ce a fost cunoscut mai mare între prooroci şi a fost mai ales decât apostolii, 
cu cântări de laude să-l încununăm, pe Inaintemergătorul darului; căci i s-a tăiat ca- 
pul pentru Legea Domnului. 

Slavă Tatălui şi Fiului şi Sfântului Duh. 


Luminânda ierarhului loan, glasul al 4-lea: 


Podobie: Femeilor, ascultați ... 

Să cinstim cu credință pe loan cel prea mărit, cel blând şi smerit, cel milostiv şi 
primitor de străini, vas prea curat al Duhului Sfânt pe care Hristos l-a răsplătit în 
ceruri, ca pe un vrednic prieten al Său. 


Şi acum şi pururea şi în vecii vecilor. (a Născătoarei), din Minei 


Ceea ce ai pierdut blestemul lumii cu dumnezeiască naşterea ta, curată, izbăvește 
cu rugăciunile tale de toate primejdule turma ta, care se roagă ție cu credinţă, Fe- 
Cloară. 


La Laude 
Punem stihirile pe 4, glasul 1: 


Podobie: Ceea ce eşti bucuria cetelor cereşti şi pe pământ oamenilor tare folo- 
sitoare, prea curată Fecioară miluieşte-ne pe noi cei ce scăpăm la tine. Că nădejdile 
noastre, după Dumnezeu, întru tine le-am pus, Născătoare de Dumnezeu. 


Cu razele duhului fiind luminat, înțelepte ierarhe, ai biruit întunericul patimilor. Şi 
astfel fiind curăţit, ai învăţat cu râvnă poporul cele despre Dumnezeu şi credinţa ai 
întărit. 


Luminat fund de cereştile raze, dai cu puterea lui Hristos hrană sufletelor, celor ce 
cu credință fierbinte săvârşesc pomenirea ta. Pentru aceea, de Dumnezeu fericite 
părinte, roagă-te pentru cei ce te cinstesc. 


Prin fapte te-ai arătat, de Dumnezeu purtătorule, lucrător în Biserica lui Hristos. 
Pentru aceasta primind ca răsplată Impărăția cea de Sus, roagă-te neîncetat pentru 
noi, cei ce te cinstim, Sfinte Ioane, înțelepte. 


Sălășluitu-S-a în sufletul tău Hristos, cu bunătatea Sa dumnezeiască, fericite Ioane, 
iar Preasfântul Duh te-a arătat casă şi vistierie a darului, şi te-a aşezat în lume ca să 
o luminezi cu razele dumnezeieştilor învățături. 


Slavă Tatălui şi Fiului şi Sfântului Duh, glasul al 5-lea. 


Cuvioase părinte, ierarhe prea mărit, închinându-ți tinerețile lui Hristos, de apo- 
stoleasca învăţătură te-ai îndestulat şi locaş dumnezeiescului Duh prin viaţă îmbu- 
nătățită te-ai arătat, biruind patimile şi arătându-te stâlp şi apărător al dreptei cre- 
dinţe de Dumnezeu. De aceea la slujirea arhierească ai fost chemat, păstorind cu 

vrednicie eparhule Huşilor şi Romanului. Pentru aceasta, toţi cei credincioși te lău- 
dăm şi te rugăm să mijloceşti înaintea lui Dumnezeu pentru cei care cu dragoste te 
cinstesc. 

Şi acum şi pururea şi în vecii vecilor. (a Născătoarei), din Minei 

Născătoare de Dumnezeu, tu eşti vița cea adevărată, care ai odrăslit nouă Rodul 
VIEţII; ție ne rugăm: roagă-te, Stăpână cu Inaintemergătorul lui Hristos, să se mân- 
tuiască sufletele noastre. 

Doxologia mare, troparele, ectenule şi Apolisul. 


La Sfânta Liturghie 


Fericirile pe 8: Din canonul Inaintemergătorului, din Cântarea a 3-a, pe 4 iar din 
canonul ierarhului, din cântarea a 6-a, pe 4. 


Prochimenul, glasul al 7-lea: Drepţii să se bucure de izbânda lor. 
Stih: Cântaţi Domnului cântare nouă, lauda Lui în biserica celor cuvioşi. 


Apostolul: Din Epistola către Efeseni (V, 8-19): Fraţilor, ca fu ai luminii să 
umblați ... (Caută luni, în săptămâna I după Rusalii). 


Aliluia, glasul al 7-lea: Miluieşte-mă, Dumnezeule, după mare mila Ta. 


Stih: Nu mă lepăda pe mine de la faţa Ta şi Duhul Tău cel Sfânt nu-l lua de la mi- 
ne. 


Evanghelia de la Luca (VI, 17-23): În vremea aceea a stat isus la loc şes ... (Caută 
la 6 decembrie). 


Chinonicul: Întru pomenire veşnică va fi dreptul, de auzul rău nu se va teme şi 
Apolisul. 


Sursa: 
http://www.sfintiromani.ro/ro/pagina/562/august_ioan_rasca_secu_slujba.html 

Canon de rugăciune către Sfântul ierarh loan de la Râşca şi Secu, 
arhiepiscopul Romanului 


Cântarea 1 
Stih: Sfinte ierarhe Ioane, roagă-te lui Dumnezeu pentru noi. 


In pământul celor blânzi ajungând, părinte, ca un blând şi milostiv, îmblânzeşte 
furtuna din inimile noastre, ca întru dumnezeiască linişte fiind, să te lăudăm. 


Stih: Sfinte ierarhe Ioane, roagă-te lui Dumnezeu pentru noi. 


Cu lucrări dumnezeieşti curăţindu-ţi sufletul, părinte Ioane, luminător oamenilor 
te-ai făcut. Pentru aceasta luminezi pe cei ce cu bună cuviință te fericesc. 


Stih: Sfinte ierarhe Ioane, roagă-te lui Dumnezeu pentru noi. 


De la ţarine şi de la părinţii tăi răzeşi luându-te Ziditorul, plugar mai presus de toţi 
te-a pus în ogorul Bisericii, unde ai rodit nevoinţa şi nerăutatea, ierarhe fericite. 


Stih: Sfinte ierarhe Ioane, roagă-te lui Dumnezeu pentru noi. 

Din pântecele maicii tale, cuvioase părinte, Hristos te-a ales păstor, blând, sfințit şi 
curat, propovăduitor al dogmelor şi lucrător al darurilor Duhului, de Dumnezeu 
fericite. 


Cântarea a 3-a 
Stih: Sfinte ierarhe Ioane, roagă-te lui Dumnezeu pentru noi. 


Luminându-ţi mintea cu nepătimirea şi înfrumuseţând-o cu dumnezeiască smere- 
nie, ai primit darurile Duhului, ca să conduci pe credincioşii care cu credinţă te 
cinstesc, prea sfințite. 


Stih: Sfinte ierarhe Ioane, roagă-te lui Dumnezeu pentru noi. 


Pe începătorul răutăţii, diavolul, biruindu-l, ai călcat în picioare păcatul iubirii de 
argint şi miluind pe cei lipsiţi, ierarhe, ţi-ai adunat comoară în ceruri, părinte cu- 
Vloase. 


Stih: Sfinte ierarhe Ioane, roagă-te lui Dumnezeu pentru noi. 


Suindu-te în muntele nepătimirii, ai intrat în norul adâncii cugetări a celor dumne- 
zeieşti şi pe lespedea inimii tale ai primit legea cea mântuitoare, ca un prea sfințit 
şi ca un slujitor apropiat al Stăpânului tău. 


Stih: Sfinte ierarhe Ioane, roagă-te lui Dumnezeu pentru noi. 


Pe cel ce un sfert de veac în Cetatea Neamţului a egumenit, apoi la Huşi și la Ro- 
man cu bună chibzuinţă a păstorit, şi sufletele credincioşilor, ca pe niște pietre vii, 
în zidul Bisericii lui Hristos le-a aşezat, cu dragoste să-l fericim. 


Condacul şi Icosul Înaintemergătorului, din Minei. 


Condac, glasul al 5-lea: Mărita tăiere a Înaintemergătorului, rânduială dumneze- 
iască a fost, ca şi celor din iad să propovăduiască venirea Mântuitorului. Să se tân- 
guiască lrodiada, care a cerut ucidere fără de lege, că nu Legea lui Dumnezeu, nici 
viaţa cea vie a iubit, ci pe cea amăgitoare şi vremelnică. 


Ziua naşterii lui Irod tuturor s-a arătat necuvioasă, când în mijlocul celor ce se des- 
fătau a fost pus înainte capul postitorului, ca o mâncare; bucuria s-a împreunat cu 
întristarea, şi râsul s-a amestecat cu amară plângere. Căci, ducând pe tipsie capul 

Botezătorului, a intrat fata înaintea tuturor precum 1 s-a zis ei. ŞI, pentru înfierbân- 
tarea desfrânării, plângerea a căzut asupra tuturor celor ce se ospătau atunci cu 
împăratul, că nu i-a veselit pe aceia, nici pe însuși Irod, căci zice: ŞI s-a întristat cu 
întristare nu adevărată, ci amăgitoare şi vremelnică. 


Apoi Sedealna Înaintemergătorului, glas 1: 


Podobie: Mormântul Tău, Mântuitorule, ostaşii străjuindu-l, morți s-au făcut de 
strălucirea îngerului ce s-a arătat, care a vestit femeilor Învierea. Pe Tine Te mă- 
rim, Pierzătorul stricăciunii, la Tine cădem, cel ce ai înviat din mormânt la Unul 
Dumnezeul nostru. 


Pe Înaintemergătorul lui Hristos, pe Botezătorul şi proorocul, să-l cinstim credin- 
CIoşII cu curată conştiinţă, ca pe un mărit propovăduitor şi al pocăinţei învăţător şi 
ca pe un mucenic cu totul adevărat al Mântuitorului că nebunia lui lrod mustrând, 
capul i s-a tăiat. 


Slavă Tatălui şi Fiului şi Sfântului Duh, a patriarhilor, glasul al 4-lea: 


Podobie: Degrab ne întâmpină pe noi mai înainte până ce nu ne robim când vrăj- 
maşii Te hulesc pe Tine şi ne îngrozesc pe noi, Hristoase, Dumnezeul nostru, pier- 
de cu Crucea Ta pe cei ce se luptă cu noi, ca să cunoască cât poate credinţa drept- 
măritorilor, pentru rugăciunile Născătoare de Dumnezeu, Unule, lubitorule de 
oameni. 


Făclia cea cu trei lumini a părinţilor a strălucit, luminând adunările credincioșilor, 
spre dumnezeiască cunoştinţă, risipind toată necredinţa celor fără de Dumnezeu, cu 
dogmele şi cu înțelepciunea şi cu multa îndrăzneală, Alexandru şi loan împreună, 
şi Pavel măritul. 


Şi acum şi pururea şi în vecii vecilor. (a Născătoarei) 

Izvoare de lacrimi dăruieşte-mi mie, dumnezeiască Mireasă, prin care să spăl gân- 
durile inimii mele celei pătimașe, ceea ce eşti cu totul fără prihană; şi desăvârşit să 
sting văpaia poftei celei necuvioase, cu singură ajutorinţa ta, nădejdea mea şi întă- 
rirea, Maica lui Hristos Dumnezeu. 


Cântarea a 4-a 


Stih: Sfinte ierarhe Ioane, roagă-te lui Dumnezeu pentru noi. 

Aprinzându-te de focul cel dumnezeiesc, ai ars materia patimilor cea lesne amăgi- 
toare, fericite şi cu strălucirea faptelor tale celor bune lumea ai luminat. 


Stih: Sfinte ierarhe Ioane, roagă-te lui Dumnezeu pentru noi. 


Părinte loane în locurile natale ctitorie sfântă ai început a ridica, din puţina ta ago- 
niseală, şi har dumnezeiesc primind, mereu te-ai arătat făcător de bine. 


Stih: Sfinte ierarhe Ioane, roagă-te lui Dumnezeu pentru noi. 

Omorându-ți pornirile trupului în aspră viaţă călugărească, prin post și rugăciune, 
te-ai făcut pildă de aleasă purtare păstoriților tăi, ridicându-i din războiul patimilor 
către lucrarea virtuţilor. Pentru aceasta, roagă-te, părinte pentru sufletele noastre. 
Stih: Sfinte ierarhe Ioane, roagă-te lui Dumnezeu pentru noi. 

Cârjă arhierească purtând și cu chip luminat fiind împodobit, turma cea duhovni- 
cească ai păstorit-o cu vrednicie, cu dumnezeieştile porunci deșteptând-o şi spre 
dumnezeiască râvnă îndreptând-o, părinte fericite. 

Stih: Sfinte ierarhe Ioane, roagă-te lui Dumnezeu pentru noi. 

Urmând cu smerenie lui Hristos, Tămăduitorul tuturor, ai vindecat rănile tuturor 
celor care zăceau răpuşi de bolile patimilor şi de spinii ispitelor. De aceea mirân- 
du-se de puterea cea dată ţie de Dumnezeu, bunule păstor, te fericesc. 

Cântarea a 5-a 

Stih: Sfinte ierarhe Ioane, roagă-te lui Dumnezeu pentru noi. 

Râul darurilor tale răcorește inimile, cuvioase, dăruieşte tuturor sănătate din destul 
şi pe toți îi înţelepţeşte spre slava lui Dumnezeu, cel ce te-a prea mărit şi te-a cinstit 
cu multe fapte minunate. 

Stih: Sfinte ierarhe Ioane, roagă-te lui Dumnezeu pentru noi. 

Pe tine fericite, Vasile voievod, domnul evlavios al Moldovei te-a cunoscut slugă 


credincioasă a Împăratului ceresc. Văzând cum cârmuieşti ctitoria sa din Cetatea 
Neamţului şi cum te rogi pentru pacea întregii țări, te-a cinstit. 

Stih: Sfinte ierarhe Ioane, roagă-te lui Dumnezeu pentru noi. 

Urmat-ai, părinte, obiceiul lui Avraam cel iubitor de străini, deschizând tuturor in- 
trările casei tale, şi făcându-te tuturor toate, purtând grijă de cei aflaţi în suferinţe 
şi în nevoi, loane fericite. 

Stih: Sfinte ierarhe Ioane, roagă-te lui Dumnezeu pentru noi. 

Credinţa în mijlocul turmei tale ai întărit-o, propovăduind adevărata cinstire a lui 
Dumnezeu cel în Treime slăvit. Pentru aceasta şi Biserica cinstește astăzi, după 
vrednicie, ziua pomenirii tale împreună cu a Inaintemergătorului şi Botezătorului 
Domnului. 

Cântarea a 6-a 


Stih: Sfinte ierarhe Ioane, roagă-te lui Dumnezeu pentru noi. 


In post, în rugăciune și în lupta cu plăcerile lumești, ai urmat ostenelilor sfinte ale 
Inaintemergătorului. Pentru aceasta astăzi, noi toți cu evlavie te cinstim. 


Stih: Sfinte ierarhe Ioane, roagă-te lui Dumnezeu pentru noi. 

Luminat fiind de Dumnezeu, egumenul Agafton de la Mănăstirea Râşca ţi-a dat la 
tunderea în monahism numele măritului prooroc loan, pregătindu-te astfel pentru 
viaţa de post, de rugăciune şi de renunțare la cele pământeşti. 

Stih: Sfinte ierarhe Ioane, roagă-te lui Dumnezeu pentru noi. 

Botezătorul Domnului te-a ocrotit în viaţa ta cea plină de renunțări și de fericite 
osteneli, iar la trecerea din viaţa pământească, te-a chemat să-ți odihneşti trupul 
lângă biserica sa de la Mănăstirea Secu. 

Stih: Sfinte ierarhe Ioane, roagă-te lui Dumnezeu pentru noi. 

Te fericim că te-ai învrednicit să fii ocrotit şi să-i urmezi celui mai mare bărbat 
născut din femeie, după spusa Domnului și împreună cu el să lauzi în ceruri pe Stă- 


pânul tuturor, loane, fericite arhiereu. 


Condacul, glasul al 2-lea: 

Podobie: Cele de sus căutând de tot necazul ne izbăvim, de Dumnezeu Născătoare. 


De dragostea lui Hristos fiind aprins, Sfinte ierarhe Ioane, mintea înălțându-ți în lu- 
mina Preasfintei Treimi ai dobândit lucrarea faptelor bune şi smerita cugetare. Lu- 
minat fiind de Duhul Sfânt, păstor înţelept şi nevoitor, roagă-te Împăratului Slavei 
să ne dăruiască pace şi mare milă. 


Icos: Veniţi să-l lăudăm pe ierarhul Domnului, cel ce de la sânul maicii sale a fost 
sfințit, pe cel care din Vrancea a pornit, călătoria vieţii bine săvârşind şi la umbra 
bisericii de la Mănăstirea Secu împreună cu marele lui îndrumător, Varlaam mitro- 
politul, împreună s-a odihnit. Că acesta aducând jertfă la altarul lui Hristos, lui 
Dumnezeu s-a jertfit, cerând tuturor dumnezeiască iertare. 


Cântarea a 7-a 

Stih: Sfinte ierarhe Ioane, roagă-te lui Dumnezeu pentru noi. 

Chip luminos, podoaba ierarhilor, lauda preoților şi împreună locuitorule cu înge- 
rii, pentru rugăciunile tale învredniceşte de Lumina cea neînserată pe cei ce să- 
vârşesc acum cu bucurie pomenirea ta. 

Stih: Sfinte ierarhe Ioane, roagă-te lui Dumnezeu pentru noi. 

Pe Taborul cel luminos te-ai suit cu mintea, loane fericite şi s-a veselit sufletul tău 
de lucrarea harului dumnezeiesc, cel ce în catedrala Sfinților apostoli Petru şi Pavel 
din Huși ai slujit şi azi împreună cu ei întru fericire te sălăşluieşti. 

Stih: Sfinte ierarhe Ioane, roagă-te lui Dumnezeu pentru noi. 

Cinstind în catedrala din Roman pe cuvioasa maică Parascheva, te-ai învrednicit 
apoi să te rogi împreună cu ea în faţa tronului Slavei, cerând pentru noi pace şi bi- 
necuvântare. 

Stih: Sfinte ierarhe Ioane, roagă-te lui Dumnezeu pentru noi. 

La Mănăstirea Râșca ai primit numele Inaintemergătorului şi Botezătorului Dom- 
nului, iar la Mănăstirea Secu sub aripile lui îngereşti ai fost ocrotit. De aceea pe el 


l-ai urmat în post, în rugăciuni şi privegheri, ierarhe cuvioase. 


Cântarea a 8-a 

Stih: Sfinte ierarhe Ioane, roagă-te lui Dumnezeu pentru noi. 

Veniţi iubitorilor de prăznuire, cu alese cântări să lăudăm pe sfinţitul păstor, cerând 
de la Milostivul Dumnezeu sănătate sufletelor şi trupurilor noastre, celor ce cân- 
tăm: Binecuvântați pe Domnul toate lucrurile Domnului! 

Stih: Sfinte ierarhe Ioane, roagă-te lui Dumnezeu pentru noi. 

In Împărăţia lui Dumnezeu bucurându-te, fericite Ioane, împreună cu Cetele cele 
fără de trup, nu înceta a ruga pe iubitorul de oameni şi Domnul, Hristos Dumnezeu, 
pentru cei care cântă: Binecuvântaţi pe Domnul toate lucrurile Domnului! 

Stih: Sfinte ierarhe Ioane, roagă-te lui Dumnezeu pentru noi. 

Cu înţelepciune duhovnicească şi cu puterea lui Dumnezeu ai biruit ispitele, ai ru- 
şinat pe cel potrivnic și te-ai arătat biruitor întru Hristos, prea lăudate, cântând: 
Binecuvântaţi pe Domnul toate lucrurile Domnului! 

Stih: Sfinte ierarhe Ioane, roagă-te lui Dumnezeu pentru noi. 

Ca o cunună prea luminată a Bisericii ai ajuns, purtând jugul cel ușor al lui Hri- 
stos. Intăreşte-ne și pe noi în sfinte osteneli şi roagă pe Bunul Dumnezeu să ne fie 
şi nouă milostiv, celor ce-l cântăm: Binecuvântaţi pe Domnul toate lucrurile Dom- 
nului și-L prea înălțați întru toți vecu! 

Cântarea a 9-a 

Stih: Sfinte ierarhe Ioane, roagă-te lui Dumnezeu pentru noi. 

De iubire dumnezeiască fiind aprins, călătoria vieţii pământeşti cu vrednicie ai să- 
vârșit, biruind amăgirile diavolului. De aceea ca un luptător viteaz sârguindu-te, ai 
primit răsplata cea veşnică. 

Stih: Sfinte ierarhe Ioane, roagă-te lui Dumnezeu pentru noi. 

Veniţi iubitorilor de Hristos, să fericim cu laude pe postitorul, pe milostivul şi fier- 
binte - rugătorul către Domnul, pe Sfântul ierarh loan, cel care în Cer mijloceşte 


pentru noi milă de la Dumnezeu. 


Stih: Sfinte ierarhe Ioane, roagă-te lui Dumnezeu pentru noi. 

Floare între florile Raiului, rourată cu lacrimile privegherii și adăpată cu apa 
cea vie a postului, arătându-te sfinte ierarhe, ajută-ne ca această viaţă trecătoare 
în osteneli Sfinte să o săvârșim. 


Stih: Sfinte ierarhe Ioane, roagă-te lui Dumnezeu pentru noi. 


Roagă pe Milostivul Dumnezeu să ocrotească ţara noastră, Grădină a Maicii Dom- 
nului, ca să înflorească şi să rodească în ea și alți sfinți bine plăcuţi Lui. 

Viaţa și Acatistul 
Sfântului Ierarh 
IOAN DE LA RÂȘCA ȘI SECU 
Episcopul Romanului 


Editura Institutului Biblic și de Misiune Ortodoxă 


(8) COLECȚIA ACATISTE ȘI VIEȚI DE SFINȚI 


[Preotul, după ce îşi pune epitrahilul şi felonul, deschide dvera și dă obișnuita bine- 
cuvântare din faţa Sfintei Mese, zicând: Binecuvântat este Dumnezeul nostru, tot- 
deauna, acum şi puru rea şi în vecii vecilor. 

Strana: Amin.] 


Dacă nu este preot de față, în locul binecuvântării de mai sus, diaconul, monahul 
sau mireanul, va rosti: Pentru rugăciunile Sfinţilor părinților noştri, Doamne lisuse 


Hristoase, Dumnezeul nostru, miluieşte-ne pe noi. Amin. 


Apoi se rostesc rugăciunile începătoare: 

Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le împlineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. 


[Dacă este preot de faţă, zice: Că a Ta este Împărăţia, şi puterea, şi slava: a 
Tatălui şi a Fiului şi a Sfântului Duh, acum şi pururea şi în vecii vecilor. Strana: 
Amin. ] 


Dacă nu va fi preot de faţă, diaconul, monahul sau mireanul, va rosti: Pentru rugă- 
ciunile Sfinţilor părinţilor noştri, Doamne lisuse Hristoase, Dumnezeul nostru, mi- 


luieşte-ne pe noi. Amin. 


Apoi se zic troparele de umilinţă: 

Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Simbolul credinţei 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Și 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


Doamne, miluieşte ! (de 12 ori) 

Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Veniţi să ne închinăm Împăratului nostru Dumnezeu. 

Veniţi să ne închinăm, şi Să cădem la Hristos Împăratul nostru Dumnezeu. 
Veniţi să ne închinăm, şi Să cădem la însuşi Hristos Împăratul şi Dumnezeul 
nostru. 


Apoi: Psalmul 142 

1. Doamne, auzi rugăciunea mea, ascultă cererea mea, întru credincioşia Ta, 
auzi-mă, întru dreptatea Ta. 

2, Să nu intri la judecată cu robul Tău, că nimeni din cei vii nu-i drept înaintea 
Ta. 

3. Vrăjmaşul prigoneşte sufletul meu şi viaţa mea o calcă în picioare; făcutu-m-a 
să locuiesc în întuneric ca morţii cei din veacuri. 

4. Mâhnit e duhul în mine şi inima mea încremenită înlăuntrul meu. 

5. Adusu-mi-am aminte de zilele cele de demult; cugetat-am la toate lucrurile 
Tale, la faptele mâinilor Tale m-am gândit. 

6. Întins-am către Tine mâinile mele, sufletul meu ca un pământ însetoşat. 

7. Degrab auzi-mă, Doamne, că a slăbit duhul meu. Nu-ţi întoarce faţa Ta de la 
mine, ca să nu mă asemăn celor ce se coboară în mormânt. 

8. Fă să aud dimineaţa mila Ta, că la Tine îmi este nădejdea. Arată-mi calea pe 
care voi merge, că la Tine am ridicat sufletul meu. 

9. Scapă-mă de vrăjmaşii mei, că la Tine alerg, Doamne. 

10. Învaţă-mă să fac voia Ta, că Tu eşti Dumnezeul meu. Duhul Tău cel bun să 
mă povăţuiască la pământul dreptăţii. 

11. Pentru numele Tău, Doamne, dăruieşte-mi viaţă. Întru dreptatea Ta scoate 
din necaz sufletul meu. 

12. Fă bunătate de stârpeşte pe vrăjmaşii mei şi pierde pe toţi cei ce necăjesc 
sufletul meu, că eu sunt robul Tău. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Aliluia, aliluia, aliluia, slavă Ție, Dumnezeule! (de 3 ori). 


Şi îndată se cântă, pe glasul al 3-lea: Dumnezeu este Domnul şi S-a arătat nouă. 
Bine este cuvântat Cel ce vine întru numele Domnului. (de 3 ori), apoi: 

Apoi, se zice Troparul Sfântului Sfântului ierah loan, de la Râşca şi Secu, epi- 
scopul Romanului (glasul al 4-lea): Ucenic prea ales al Sfinţilor mitropoliți Var- 
laam şi Dosoftei ai Moldovei, prin rânduiala lui Dumnezeu ai fost ierarh sfânt şi 
minunat, episcop al Huşilor şi arhiepiscop al Romanului. Păzind dreapta credință, 
al păstorit turma lui Hristos şi, în sfinţenie vieţuind, ai binecuvântat Sfintele Mână- 
stiri Râșca şi Secu. Sfinte ierarhe loane, roagă-te lui Dumnezeu să mântu-iască 
sufletele noastre. 


Slavă Tatălui şi Fiului şi Sfântului Duh! 


Apoi, se zice Condacul Sfântului ierarh loan, de la Râşca şi Secu, episcopul Ro- 
manului (glasul al 2-lea): De dragostea lui Hristos fiind aprins, Sfinte ierarhe loa- 
ne, mintea înălțându-ţi în lumina PreaSfintei Treimi, ai dobândit lucrarea faptelor 
bune şi smerita cugetare. Luminat fiind de Duhul Sfânt, păstor înţelept şi nevoitor, 
roagă-te Împăratului Slavei să ne dăruiască pace și mare milă. 


Și acum şi pururea şi în vecii vecilor. Amin! 


Nu vom tăcea, Născătoare de Dumnezeu, pururea a spune puterile tale, noi, ne- 
vrednicii. Că de nu ai fi stat tu înainte rugându-te, cine ne-ar fi izbăvit dintru atâtea 
nevoi? Sau cine ne-ar fi păzit până acum slobozi? Nu ne vom depărta de la tine, 
Stăpână, că tu izbăveşti pe robii tăi pururea din toate nevoile. 


Apoi: Doamne, miluieşte ! (de 3 ori) 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


1. Miluieşte-mă, Dumnezeule, după mare mila Ta 

2. Și după mulțimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 

5. Ţie unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ţi-aş fi dat; arderile de tot nu le vei binevoi. 

16. Jertfa lui Dumnezeu: duhul umilit; inima înfrântă şi smerită Dumnezeu nu o 
va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 


2 5 o 


Acatistul Sf. ierarh loan de la Râşca şi Secu, arhiepiscopul Romanului - 30 august 
- slujitor Dani 
https://www.youtube.com/watch?v=Ag_MfUx5uNk 


&&& 


Condacul 1 

Veniţi, toţi cei râvnitori spre cinstirea sfinților celor plăcuţi lui Dumnezeu, să lău- 
dăm pe alesul ierarh „care a îndemnat lumea a se minuna prin strălucitele şi sfin- 
tele sale nevoinţe”! Să dăm slavă lui Dumnezeu cel minunat întru sfinții Săi, iar 
ierarhului să-i cântăm: Bucură-te, Ioane, arhiepiscop sfânt şi minunat! 


Icosul 1 

Milostivul Dumnezeu a binevoit ca evlaviosul nostru popor românesc să fie roditor 
de sfinţi, ca şi celelalte popoare creştine surori. După cerească rânduială, la soroace 
potrivite, aceşti sfinți sunt împletiţi în cununa spiritualităţii noastre, ca să-i avem 
rugători şi mijlocitori înaintea tronului Slavei dumnezeieşti. Te-a prins şi pe tine cu 
mare bucurie Biserica noastră în această aleasă cunună, Sfinte ierarhe Ioane, iar 
noi te lăudăm: 

Bucură-te, fiu prea vrednic din evlavios popor; 

Bucură-te, al ţării noastre româneşti ocrotitor; 
Bucură-te, cântă ţara toată a ta vrednicie; 
Bucură-te, cel prea vrednic de sfântă arhierie; 
Bucură-te, cel în Sfânta Sfintelor vieţuitor; 
Bucură-te, în Altarului lui Hristos bun slujitor; 
Bucură-te, ierarhe, de dar sfânt împărţitor; 
Bucură-te, turmei tale către Rai îndrumător; 
Bucură-te, al hranei sfinte pentru toţi împărțitor; 
Bucură-te, cel cu mintea înălţată în Tabor; 
Bucură-te, a zis ţie Îngerul de mare sfat; 
Bucură-te, cel de îngeri şi de oameni lăudat; 
Bucură-te, loane, arhiepiscop Sfânt şi minunat! 


Condacul al 2-lea 

A rânduit Marele Creator ca din popor românesc şi în veacul al XVII-lea să stră- 
lucească mai mulți sfinți. Pomenim cu cinste pe Sfinții mitropoliți Varlaam şi 
Dosoftei ai Moldovei. Iar tu, Sfinte ierarhe Ioane, acestor doi mari mitropoliți le-ai 
fost apropiat colaborator şi împreună - slujitor. lar cuvioasei maicii noastre Teo- 
dora de la Sihla i-ai fost duhovnicesc îndrumător. Marelui Dumnezeu cel ce v-a 
chemat la sfântă comuniune Îi cântăm: Aliluia! 


Icosul al 2-lea 

Te-ai născut, alesule al lui Dumnezeu, în părțile Vrancei, în Ţara de jos a Mol- 
dovei. Te înrudeai, după trup, cu Sfântul mitropolit Varlaam Moţoc, cu care mai 
târziu te-ai înrudit şi duhovniceşte. Ai răsărit din evlavioşii părinți Gheorghe şi 
Anastasia, ca să plugăreşti în via Domnului şi să conduci sufletele păstoriţilor spre 
Înviere. lar noi cu laude te întâmpinăm: 

Bucură-te, din pruncie rob ales al lui Hristos; 

Bucură-te, mladă sfântă din via Ţării de jos; 

Bucură-te, străjer vrednic din neamul cel răzeşesc; 

Bucură-te, ostaş mândru din poporul românesc; 

Bucură-te, de la Milcov, al Unirii rugător; 

Bucură-te, că românii toţi te au ocrotitor; 

Bucură-te, tinereţe închinată lui Hristos; 

Bucură-te, pentru tineri pildă vie, spre folos; 

Bucură-te, feciorelnic, rugător şi postitor; 

Bucură-te, următorul sfatului părinților; 

Bucură-te, minte sfântă într-un trup neîntinat,; 

Bucură-te, că de tânăr cu Hristos te-ai lăudat; 

Bucură-te, loane, arhiepiscop Sfânt şi minunat! 

Condacul al 3-lea 

Ruda ta, Sfântul părinte Varlaam, ajuns mitropolit al Moldovei, cunoscându-ţi râv- 
na pentru viaţa călugărească, te-a închinoviat în obştea Mănăstirii Râşca din ţinutul 
Sucevei, încredinţându-te Sfântului mare ierarh Nicolae, patronul mănăstirii, spre 
ocrotire şi egumenului Agafton pentru îndrumare duhovnicească. Iar tu, mulţumind 
rânduielii lui Dumnezeu, cântai: Aliluia! 


Icosul al 3-lea 

Ascultător şi supus întru toate, râvnitor în post şi rugăciune şi sporind în viaţă îm- 
bunătățită, ai primit îngerescul cin al călugăriei şi numele de Ioan, luând ocrotitor 
pe Înaintemergătorul şi Botezătorul Domnului. După oarecare vreme, luminat de 
Dumnezeu, Sfântul mitropolit Varlaam te-a mutat la mănăstirea sa de la Secu, din 
Munţii Neamţului, unde şi el primise cinul monahal şi ucenicise şi unde Sfântul 
loan Botezătorul este patron şi ocrotitor. Dar tu niciodată nu ai uitat mănăstirea ta 
de metanie. De aceea contemporanii şi urmaşii te-au numit loan de Râşca. lar noi 
te lăudăm: 

Bucură-te, că din Vrancea spre Suceava ai plecat; 

Bucură-te, că la Râşca loc sfințit tu ai aflat; 

Bucură-te, de la margini către margini călător; 

Bucură-te, tinereţe mistuită de sfânt dor; 

Bucură-te, că tu casa şi părinţii ai lăsat; 

Bucură-te, că în munte linişte ai căutat; 

Bucură-te, că al Mirei blând păstor te-a ocrotit; 

Bucură-te, că sihaştrii printre dânşii te-au primit; 

Bucură-te, că proorocul al său nume ţi l-a dat; 

Bucură-te, că la Secu, cu-a sa voie, te-a mutat; 

Bucură-te, că, prin râvnă, pravila ai învăţat; 

Bucură-te, că tu calea ascultării ai urmat; 

Bucură-te, loane, arhiepiscop Sfânt şi minunat! 


Condacul al 4-lea 

Binecredinciosul domn Vasile voievod, sfătuit de marele său prieten şi ocrotitor, 
Sfântul mitropolit Varlaam, a transformat biserica din Cetatea Neamţ, care avea 
patron pe Sfântul ierarh Nicolae, în mănăstire de călugări, aşezând-o sub îndru- 
marea şi ocrotirea Mănăstirii Secu. lar sfântul mitropolit, rudenia ta, pe tine te-a 
rânduit să fu primul egumen al acestei micuţe mănăstiri, ca acolo, zi şi noapte, cu 
puţinul tău sobor să cânţi lui Dumnezeu: Aliluia! 


Icosul al 4-lea 

Ai egumenit în cetate timp de douăzeci şi cinci de ani, ostenindu-te în cele sfinte 
cu puținii tăi călugări şi petrecând împreună cu străjerui şi sluțitorii cetății. Când 
căutai mai multă linişte pentru pravilă, coborai la Metocul „Sfântul Nicolae” din 
satul străjerilor de sub poalele cetăţii, pe toţi folosindu-i, tuturor arătând calea spre 
Împărăţia cerurilor şi pentru toţi rugându-te. Iar noi, urmaşii celor povăţuiţi de tine, 
te întâmpinăm cu bine meritate laude: 

Bucură-te, că pe stânca neagră tu ai fost pribeag; 

Bucură-te, că-n Cetatea Neamţului ai slujit un sfert de veac; 

Bucură-te, că în vremuri de restrişte aici ai stat; 

Bucură-te, că tu ţara şi poporul ai vegheat; 

Bucură-te, că strămoşii te-au avut sfânt rugător; 

Bucură-te, că prin viaţă tu le-ai fost pilduitor; 

Bucură-te, rugăciune, rug aprins însuflețit; 

Bucură-te, că de dorul cerului te-ai mistuit; 

Bucură-te, porumbiţă antrenată în sfânt zbor; 

Bucură-te, ciocârlie cu viers sfânt viersuitor; 

Bucură-te, că-n cetate pământească te-ai rugat; 

Bucură-te, că Cetatea cerului ai căutat; 

Bucură-te, loane, arhiepiscop Sfânt şi minunat! 


Condacul al 5-lea 

Milostivul Dumnezeu a rânduit ca la mijlocul veacului al XVII-lea să se nască în 
satul străjerilor de sub poalele cetății fiica armaşului Joldea, cea care peste ani avea 
să fie aleasă mireasă a lui Hristos, cuvioasa maică Teodora de la Sihla, ocro- 
titoarea noastră. Și prin pronia Sa te-a învrednicit Marele Creator ca tu să o afunzi 
în baia Botezului, ca peste ani să cântaţi împreună în Împărăţia cea de Sus: Aliluia! 


Icosul al 5-lea 

Marele ierarh Nicolae a rânduit, prin vrerea lui Dumnezeu, ca din mica mănăstire 
ocrotită de el în Cetatea Neamţ să pornească spre ceruri doi sfinți: tu, loane, lauda 
şi ocrotirea noastră şi ucenica ta aleasă, cuvioasa Teodora, aura Munţilor Carpaţi. 
I-ai fost îndrumător până la vârsta de şaisprezece ani şi ai îndemnat-o spre viaţa că- 
lugărească. Împreună cu ea, cu sfinţii şi cu toţi evlavioşii credincioşi te lăudăm: 
Bucură-te, cuvioase, de vieţi sfinte-ndrumător; 

Bucură-te, că în inimi picuri mir ocrotitor; 

Bucură-te, că în baia sfântă mulţi ai afundat,; 

Bucură-te, că lor Mirul şi Cuminecare-ai dat; 

Bucură-te, al Teodorei sfânt părinte sufletesc; 

Bucură-te, a cetăţii călăuză duhovnicească; 

Bucură-te, că armaşul ţie ţi s-a închinat; 

Bucură-te, că străjerii într-un glas te-au lăudat; 
Bucură-te, că pe Vodă spre milă l-ai îndemnat; 
Bucură-te, că acesta pe cei mulţi 1-a ajutat; 
Bucură-te, că pe Domnul ne-ncetat L-ai lăudat; 
Bucură-te, că Acesta loc în cer ţi-a aşezat; 
Bucură-te, loane, arhiepiscop Sfânt şi minunat! 


Condacul al 6-lea 

A hotărât Bunul Dumnezeu ca, înainte de plecarea din această lume a Sfântului 
mitropolit Varlaam, tu, ruda sa apropiată şi ucenic prea iubit, să fii în chilia sa de la 
Mănăstirea Secu, să-i asculți ultimele dorinţe aşezate în testamentul său, să-l vezi 
dându-şi sufletul său cel bun în mâna Marelui Creator şi să participi la înmor- 
mântarea lui împreună cu mitropolitul Ghedeon şi cu episcopii Anastasie, Sava şi 
Teofan. Pentru buna Sa rânduială, dăm toţi slavă lui Dumnezeu, cântându-l: Ali- 
luia! 


Icosul al 6-lea 

După un sfert de veac de osteneli în egumenia la Mănăstirea „Sfântul Nicolae” din 
Cetatea Neamţ, a rânduit Bunul Dumnezeu să fii chemat pentru scurt timp să con- 
duci ca egumen Mănăstirea Secu, povăţuind cu vrednicie obştea călugărească de 
acolo şi rugându-te cu smerenie Sfântului măritului prooroc şi Înaintemergătorului 
Ioan. lar noi îţi zicem laude cuvenite: 

Bucură-te, cuvioase, om citit şi învăţat; 

Bucură-te, că la muncă vrednică ai fost chemat; 

Bucură-te, că la Secu mulți călugări vieţuiau; 

Bucură-te, că ei sfinte cărți citeau şi copiau; 

Bucură-te, cu proorocul împreună postitor; 

Bucură-te, cu toţi sfinții către Domnul rugător; 

Bucură-te, blând călugăr, pentru toți folositor; 

Bucură-te, sfânt egumen, către cer îndemnător; 

Bucură-te, viaţă aspră, petrecută-n privegheri; 

Bucură-te, bun duhovnic, plin de sfat şi mângâieri; 

Bucură-te, că spre ceruri rugi fierbinţi ai înălţat; 

Bucură-te, că tu faţa-n lacrimi calde ţi-ai udat; 

Bucură-te, loane, arhiepiscop Sfânt şi minunat! 


Condacul al 7-lea 

A rânduit Milostivul Dumnezeu ca ostenelile tale sfinte să fie răsplătite şi să fu 
chemat la o mai înaltă slujire. lar mitropolitul Ghedeon al Moldovei, prietenul şi 
ocrotitorul tău, a fost împlinitorul von lui Dumnezeu. EI te-a aşezat episcop la Epi- 

scopia Huşilor şi prin mâna lui ai primit hirotonia întru arhiereu. lar tu cu sme- 
renie te-ai supus rânduielii lui Dumnezeu, lăudându-L din inimă cu cântarea: Ali- 
luia! 


Icosul al 7-lea 

În catedrala din Huşi, cu hramul Sfinţilor apostoli Petru şi Pavel, ctitorie a Sfân- 
tului voievod Ştefan cel mare, ai fost instalat episcop. Credincioşii de pe malurile 
Prutului te-au primit cu bucurie. Vremurile erau grele. Turcii şi tătarii prădau ades 
aceste ţinuturi de margine ale Moldovei. Iar tu, alesule al lui Hristos, te-ai străduit 
timp de şapte ani să-ţi mângâi păstorițiu şi să le alini durerile. Pentru toate aceste 
sfinte osteneli îți aducem îndreptăţite laude: 

Bucură-te, din cetate către margini călător; 

Bucură-te, că în Moldova lui Ştefan ai fost a lui Dumnezeu slujitor; 

Bucură-te, că în vremuri grele tu ai păstorit; 

Bucură-te, că-n necazuri tu pe Domnul ai slujit; 

Bucură-te, că pe semeni neîncetat i-ai mângâiat,; 

Bucură-te, căci cu fapta şi cu sfat i-ai ajutat; 

Bucură-te, că prigoane de păgâni ai abătut; 

Bucură-te, că la Domnul pace ţării ai cerut; 

Bucură-te, că nădejdea în apostoli îţi puneai; 

Bucură-te, că printr-înşii către Domnul mijloceai; 

Bucură-te, către ceruri rugător neîncetat; 

Bucură-te, că de acolo multă plată ai luat; 

Bucură-te, loane, arhiepiscop Sfânt şi minunat! 


Condacul al 8-lea 

Nu ţi se terminase încă drumeţia prin binecuvântata ţară a Moldovei. În tainica Sa 
purtare de grijă Dumnezeu îți rânduise să depui ultimele tale osteneli sfinte ca 
episcop al Romanului, aleasa Episcopie a Ţării de jos a Moldovei. Te-ai învred- 
nicit să slujeşti în Catedrala Sfintei Parascheva, ocrotitoarea Moldovei şi împreună 
cu ea să înalți lui Dumnezeu cântare: Aliluia! 


Icosul al 8-lea 

Ultimu unsprezece ani din viaţă i-ai petrecut în slujire arhierească în de Dumnezeu 
păzita cetate a Romanului. În osteneli, în rugăciuni, în posturi, în cercetare şi în 
sfat, făcându-te tuturor pildă de aleasă trăire în Hristos. Atât de sfântă îţi era viaţa, 
încât arhiereii, preoţii şi credincioşii se minunau, slăvind pe Dumnezeu cel ce te 
întărea, iar ţie îţi aduceau laude: 

Bucură-te, că pe tine la noi Domnul te-a trimis; 

Bucură-te, că-ți ţii votul ostenelii cel promis; 

Bucură-te, alinarea celor care-s în dureri; 
Bucură-te, vistierie de bun sfat şi mângâieri; 
Bucură-te, mână-ntinsă pururea spre ajutor; 
Bucură-te, în catedrală mereu vrednic slujitor; 
Bucură-te, că pe Sfânta Parascheva o cinsteşti; 
Bucură-te, că printr-însa către cer te pregăteşti; 
Bucură-te, dăruire către cel flămând şi gol; 
Bucură-te, mijlocire la al Domnului Prestol; 
Bucură-te, că viaţa-ntreagă Lui I-ai închinat; 
Bucură-te, al lubirii vas curat, neîntinat; 
Bucură-te, loane, arhiepiscop Sfânt şi minunat! 


Condacul al 9-lea 

Lăudăm pe Bunul Dumnezeu, părinte loane, care în purtarea Sa de grijă a binevoit 
să întâlnească mereu sfinți cu sfinți pe binecuvântatul pământ românesc. Pentru 
petrecerea lor împreună şi pentru rugăciunile lor împletite Marele Creator a sfințit 
timpul şi spaţiul nostru. La începutul vieţii tale tu l-ai avut ocrotitor şi îndrumător 
pe Sfântul mitropolit Varlaam, iar acum, la sfârşit, l-ai avut prieten şi colaborator 
pe Sfântul mitropolit Dosoftei. Cor de sfinți ce slăviți pe Dumnezeu-Treimea cu 
neîncetată cântare: Aliluia! 


Icosul al 9-lea 

S-a minunat Sfântul mitropolit Dosoftei de râvna ta sfântă, de ostenelile tale şi de 
sfinţenia vieţii tale. De aceea a considerat că eşti vrednic încă din viaţă să fii pome- 
nit în rândul sfinților odrăsliți din neamul românesc şi te-a numit „arhiepiscopul cel 
sfânt şi minunat”. Noi, peste veacuri, continuând lauda lui, te cinstim aşa: 
Bucură-te, bun prieten sfântului mitropolit; 

Bucură-te, cel de dânsul prețuit şi mult cinstit; 

Bucură-te, că el viaţa sfântă mult ţi-a lăudat; 

Bucură-te, că de râvna ta cea mare s-a mirat; 

Bucură-te, că la rându-ţi, dragostea i-ai prețuit; 

Bucură-te, că la slujbe pe ierarh l-ai pomenit; 

Bucură-te, că cinstirea cuvenită 1-ai adus; 

Bucură-te, că în toate i-ai fost sufragan supus; 

Bucură-te, că puţina-ţi avuţie lui i-ai dat; 

Bucură-te, că viaţa ţi-ai trăit sărac, curat; 

Bucură-te, că în ceruri avuţii ai adunat; 

Bucură-te, cel de îngeri şi de oameni lăudat; 

Bucură-te, loane, arhiepiscop Sfânt şi minunat! 

Condacul al 10-lea 

Din agoniseala ta de la epitrahil şi de la omofor ai râvnit să ctitoreşti Mănăstirea 
Mera, pe meleagurile tale natale din Vrancea, pe care acum le păstoreai. Dar banii 
fiind puţini, te-ai întovărăşit la această osteneală sfântă cu rudenia ta, vornicul 
Moţoc din Odobeşti. Te trudeai în supravegherea lucrărilor, rugându-te pentru bu- 
na înaintare a lor şi cântând neîncetat lui Dumnezeu: Aliluia! 


Icosul al 10-lea 

Ostenindu-te la ctitoria de la Mera, nu ai uitat nici pe ucenica ta din Cetatea Neamţ, 
Teodora, hotărâtă spre viaţă călugărească. Ai aşezat-o, împreună cu alte câteva 
călugărițe în Mănăstirea Vărzăreşti din vecinătate, pustiită şi părăsită de călugări. 
Le-ai purtat de grijă de cele materiale şi de cele duhovniceşti, iar de la ele atunci ai 
primit mulţumire şi de la noi acum primeşti laude: 

Bucură-te, avuţie închinată lui Hristos; 

Bucură-te, bogăţie folosită cu folos; 

Bucură-te, temelie de loc sfânt, ctitoricesc; 

Bucură-te, că strămoşii prin tine se folosesc; 

Bucură-te, că bun părinte Teodora te-a numit; 

Bucură-te, că în viaţă de ea mult te-ai îngrijit; 

Bucură-te, că în ceruri împreună locuiţi; 

Bucură-te, că de acolo pe noi toţi ne miluiţi; 

Bucură-te, cel de bunuri sfânt neagonisitor; 

Bucură-te, cel în lipsuri, dar ceresc miluitor; 

Bucură-te, viaţă sfântă şi trup sfânt, neîntinat; 

Bucură-te, îndrăznire la Cerescul Împărat; 

Bucură-te, loane, arhiepiscop Sfânt şi minunat! 


Condacul al 11-lea 

La adânci bătrâneţi, obosit de alergarea vieţii, cu trupul ostenit în post şi în rugă- 
ciune, ţi-ai predat sufletul în mâinile Domnului Hristos, primind cu fecioarele cele 
înțelepte intrare în cămara cea fericită a Mirelui, cu candela plină de mirul oste- 
nelilor celor sfinte. Păstoriţii ţi-au cântat „Veşnică pomenire”, iar lui Dumnezeu, 
celui ce te-a ales şi te-a întărit: Aliluia! 


Icosul al 11-lea 

Soborul ierarhilor moldoveni, în frunte cu Sfântul mitropolit Dosoftei şi cu Sfânta 
Teodora, ucenica ta, te-au condus pe ultimul drum al pribegiei tale, la Mănăstirea 
Secu cea atât de iubită de tine, acolo unde era înmormântat şi duhovnicescul tău 
părinte, Sfântul Varlaam mitropolitul. Cu cântări duhovniceşti te-au aşezat în mor- 

mântul de lângă biserică şi Milostivului Dumnezeu, celui ce pregăteşte în ceruri 
sălaş aleşilor Săi au dat slavă, iar pe tine te-au lăudat, zicând: 
Bucură-te, că viaţa pământească ai sfârşit; 

Bucură-te, că în ceruri Domnul loc ţi-a pregătit; 

Bucură-te, alăută, suspinând după Hristos; 

Bucură-te, că al tău creştet s-a încununat frumos; 

Bucură-te, că la Secu trupul tău s-a odihnit; 

Bucură-te, că al tău suflet prea bogat s-a dăruit; 

Bucură-te, trup în posturi şi în rugă ostenit; 

Bucură-te, suflet mare, milostiv şi miluit; 

Bucură-te, spaimă mare celor ce ne duşmănesc; 

Bucură-te, bucurie sfinților ce ne iubesc; 

Bucură-te, sfat de taină care nouă ni s-a dat; 

Bucură-te, îndrăznire la Cerescul Împărat; 

Bucură-te, loane, arhiepiscop Sfânt şi minunat! 


Condacul al 12-lea 

Credincioşii moldoveni te-au cinstit şi ți-au cercetat mormântul la Mănăstirea 
Secu. Mai ales cu prilejul pelerinajelor de la Înălţarea Domnului la icoana făcă- 
toare de minuni a Maicii Domnului de la Mănăstirea Neamţ, credincioşii din toată 
Moldova şi de pe alte meleaguri româneşti poposeau la mormântul tău şi la cele ale 
cuvioşilor părinți Partenie şi Rafail de la Mănăstirea Agapia, cinstindu-vă îm- 
preună şi cântând cu bucurie lui Dumnezeu: Aliluia! 


Icosul al 12-lea 

Râurile Moldovei: Putna şi Milcovul, Râşca şi Neamţu (Ozana), Prutul, Moldova 
şi Siretul, s-au unit în alergarea ta prin ţară cu râurile lacrimilor tale. Ai străbătut 
Țara Moldovei din hotare în hotare, pretutindeni învățând, pretutindeni miluind, 
pretutindeni alinând dureri trupeşti şi sufleteşti. Azi te chemăm să-ţi uneşti glasul 
în soborul tuturor Sfinţilor români şi să ceri de la Milostivul Dumnezeu pace şi 
bună sporire pentru ţara ta şi poporul tău. lar noi, slăvind pe Cel ce ţi-a dat biruinţă, 
laude îți aducem: 

Bucură-te, că în Vrancea din neam vrednic te-ai născut; 

Bucură-te, din pruncie credincios neabătut; 

Bucură-te, că la Râşca prea frumos te-ai ostenit; 

Bucură-te, că-n cetate tot pe Domnul ai slujit; 

Bucură-te, pentru Secu egumen ostenitor; 

Bucură-te, a Eparhiei Huşilor cârmuitor; 

Bucură-te, că la Roman bun ierarh te-ai dovedit; 

Bucură-te, că la Mera sfânt lăcaş ai ctitorit; 

Bucură-te, ucenicul cel smerit lui Varlaam; 
Bucură-te, mladă sfântă din răzeşi şi de bun neam; 
Bucură-te, al Teodorei sfetnic bun şi apropiat; 
Bucură-te, că în carte Dosoftei te-a lăudat; 
Bucură-te, loane, arhiepiscop Sfânt şi minunat! 


Condacul al 13-lea (de trei ori) 

Slăvim pe Dumnezeu cel în Treime închinat şi te lăudăm pe tine, Sfânt şi minunat 
arhiepiscop loan, rugându-te să mijloceşti la tronul Slavei celei de sus pace, spor 
şi binecuvântare pentru poporul tău, ca împreună să cântăm cu mulţumire Împăra- 
tului cerurilor: Aliluia! 


Apoi se zic iarăşi Icosul 1: Milostivul Dumnezeu a binevoit..., Condacul 1: Veniţi, 
toţi cei râvnitori..., 


Icosul 1 

Milostivul Dumnezeu a binevoit ca evlaviosul nostru popor românesc să fie roditor 
de sfinţi, ca şi celelalte popoare creştine surori. După cerească rânduială, la soroace 
potrivite, aceşti sfinți sunt împletiţi în cununa spiritualităţii noastre, ca să-i avem 
rugători şi mijlocitori înaintea tronului Slavei dumnezeieşti. Te-a prins şi pe tine cu 
mare bucurie Biserica noastră în această aleasă cunună, Sfinte ierarhe loane, iar 
noi te lăudăm: 

Bucură-te, fiu prea vrednic din evlavios popor; 

Bucură-te, al ţării noastre româneşti ocrotitor; 

Bucură-te, cântă ţara toată a ta vrednicie; 

Bucură-te, cel prea vrednic de sfântă arhierie; 

Bucură-te, cel în Sfânta Sfintelor vieţuitor; 

Bucură-te, în Altarului lui Hristos bun slujitor; 

Bucură-te, ierarhe, de dar sfânt împărţitor; 

Bucură-te, turmei tale către Rai îndrumător; 

Bucură-te, al hranei sfinte pentru toţi împărțitor; 

Bucură-te, cel cu mintea înălţată în Tabor; 

Bucură-te, a zis ţie Îngerul de mare sfat; 

Bucură-te, cel de îngeri şi de oameni lăudat; 

Bucură-te, loane, arhiepiscop Sfânt şi minunat! 


Condacul 1 
Veniţi, toţi cei râvnitori spre cinstirea sfinților celor plăcuți lui Dumnezeu, să lău- 
dăm pe alesul ierarh „care a îndemnat lumea a se minuna prin strălucitele şi sfin- 

tele sale nevoinţe”! Să dăm slavă lui Dumnezeu cel minunat întru sfinții Săi, iar 
ierarhului să-i cântăm: Bucură-te, Ioane, arhiepiscop sfânt şi minunat! 


Şi apoi se face Otpustul: Doamne, lisuse Hristoase, Fiul lui Dumnezeu pentru ru- 
găciunile prea curatei Maicii Tale, ale Sfântului ierarh loan, de la Râşca şi Secu, 
episcopul Romanului şi ale tuturor Sfinților, miluieşte-ne şi ne mântuieşte pe noi. 
Amin! 


Sursa: 
https://ziarullumina.ro/teologie-si-spiritualitate/rugaciuni/acatistul-sfantului-ierarh-ioan- 
de-la-rasca-si-secu-arhiepiscopul-romanului-30-ausust-165114.html 


http://www.sfintiromani.ro/ro/pagina/305/august_ioan_rasca_secu_acatistul.html 


2 o e 


La Editura Institutului Biblic şi de Misiune Ortodoxă a Patriarhiei Române a 
apărut, cu binecuvântarea prea fericitului părinte Daniel, patriarhul Bisericii Orto- 
doxe Române, lucrarea Viaţa şi Acatistul Sfântului ierarh loan de la Râșca şi Secu, 
episcopul Romanului, în noua colecție de „Acatiste şi Vieţi de Sfinți”. Sfântul 
ierarh loan de la Râșca şi Secu este sărbătorit de Biserica Ortodoxă la 30 august. 


Sfântul ierarh loan s-a născut în Ţara de jos a Moldovei, în ţinutul Vrancei, din 
neam de răzeşi, din binecredincioşii părinți Gheorghe și Anastasia. Din tinereţe a 
dorit viaţa călugărească şi a plecat la Mănăstirea Râşca, unde a fost călugărit de 
egumenul Agafton, în jurul anului 1630. Apoi a ajuns vieţuitor al Mănăstirii Secu. 
loan, care viețuise la Râşca aproximativ 18 ani, nu a uitat însă niciodată în viață 
mănăstirea în care a fost călugărit, contemporanii şi urmașii numindu-l „loan de la 
Raşca” 


La Mănăstirea Secu, loan a stat sub ascultarea egumenilor Nichifor şi Ghedeon, 
acesta din urmă fund ctitorul Schitului Sihăstria, şi apoi, în două rânduri, mitropolit 
al Moldovei. 


În anul 1641, domnitorul Vasile Lupu, sfătuit de mitropolitul Varlaam, înfiinţează 
în Cetatea Neamţului o mică mănăstire, cu hramul Sfântul ierarh Nicolae. În cetate 
se adăposteau, în vremuri de restriște, familia domnitorului şi alte familii boiereşti 
din Moldova. Aici era adăpostit şi tezaurul ţării. De aceea, mitropolitul Varlaam a 
aşezat la egumenia acestei mănăstiri-cetate pe loan numit „de la Râșca”, adus de la 
Mănăstirea Secu, călugăr smerit, mare rugător şi postitor. 

loan a fost egumen la mănăstirea din Cetatea Neamţului până în anul 1665. Ela 
botezat-o, în anul 1650, pe fiica lui Joldea, armașul cetăţii, cea care avea să fie, 
peste ani, marea sihastră, Sfânta cuvioasă Teodora de la Sihla, şi tot el i-a fost du- 
hovnic şi îndrumător până la vârsta de 16 ani, îndemnând-o să aleagă viaţa mona- 
hală. În toţi acești ani, el a povăţuit cu blândeţe pe străjerii cetăţii, săvârşind şi 
pentru ei Sfânta Liturghie, fie în paraclisul cetăţii, renovat de Vasile Lupu, fie în 
bisericuţa metocului din satul străjerilor, ctitorită de acelaşi milostiv domnitor, și 
care avea ocrotitor tot pe Sfântul ierarh Nicolae. În cele din urmă zile ale Sfântului 
mitropolit Varlaam, egumenul loan „din Cetate” se afla în chilia acestuia de la 
Secu, ascultându-i ultimele dorinţe şi poveţe, iar după mutarea sa la Domnul, l-a 
aşezat în mormântul de lângă zidul bisericii. 


În anul 1666, mitropolitul Ghedeon, aflat pentru a doua oară în scaunul mitro- 
politan, l-a așezat egumen la Mănăstirea Secu, dar în anul 1667, loan este ales, 
hirotonit şi înscăunat episcop al Hușilor, Episcopie ce purta grijă de credincioşii 
din Țara de jos a Moldovei, de pe ambele maluri ale Prutului. Aici, loan a păstorit 
timp de șapte ani, în vremuri grele, când turcii şi tătarii prădau, deseori, aceste lo- 
curi. Vlădica loan era milostiv, gata oricând să aline orice durere. Era foarte îndră- 
git și cinstit de ceilalți ierarhi moldoveni, mai cu seamă de Sfântul ierarh Dosoftei, 
în acea vreme episcop la Roman, iar după câțiva ani, mitropolit al Moldovei. 


Din anul 1674 şi până la fericita sa mutare la Domnul în anul 1685, loan a păstorit 
Episcopia Romanului. Această eparhie se bucura de deosebită cinste, ierarhilor 
dându-li-se uneori titlul de „arhiepiscop” sau chiar de „mitropolit” al Ţării de jos. 
Şi aici, marele ierarh loan a dus o viaţă pilduitoare. 


Un Pateric al Sfinților din Moldova, manuscris din anul 1888, ni-l descrie astfel: 
„Preasfinţitul arhiepiscop loan a îndemnat pre lume a se minuna prin strălucitele şi 
sfintele sale ne voințe. El mai întâi din tânără vârstă a îmbrățișat orânduiala mo- 
nahicească şi petrecând viaţă sfântă şi plăcută lui Dumnezeu, de acolo s-a rânduit 
la scaunul arhiepiscopiei Romanului în anul 1674, unde iarăşi întru neîncetate 
nevoinți și întru înalte bunătăți strălucind minunat! Şi petrecând cu smerenie 
adâncă, s-a mutat la veşnica odihnă”. 


Cât timp a păstorit la Roman s-a ostenit ca, din puţina sa agoniseală, să ctitorească 
Mănăstirea Mera, în ținutul natal al Vrancei. La săvârşirea acestei frumoase fapte a 
fost ajutat de rudenia sa, vornicul Moţoc din Odobeşti. Mănăstirea Mera era destul 
de aproape de Mănăstirea Vărzăreşti. Episcopul loan a găsit de cuviinţă ca la acea- 
stă mănăstire să aşeze pe ucenica sa, Teodora, de la Cetatea Neamţului împreună 

cu alte câteva călugărițe. Purtând grijă de lucrările de la Mera, putea supraveghea 
şi liniştea călugărițelor, ajutându-le, totodată, cu cele necesare traiului 


Adânc mişcat de viața curată şi alesele nevoinţe ale episcopului loan, Sfântul 
mitropolit Dosoftei, în cartea sa Viaţa şi petrecerea sfinților, îl numeşte „arhie- 
piscopul cel sfânt şi minunat”. 


În anul 1685, fericitul loan s-a mutat la Domnul. Sfântul mitropolit Dosoftei, 
împreună cu ceilalți ierarhi ai Moldovei, i-a făcut cuvenita prohodire şi l-a aşezat 
în mormântul de lângă biserica cea mare a Mănăstirii Secu. Lespedea mormântului 
său, peste care au trecut vitregiile vremurilor, stă şi astăzi mărturie deasupra locu- 
lui unde odihnesc osemintele sale. 


Cuvioasa Teodora, după ce şi-a condus duhovnicul pe drumul spre veşnicie, s-a re- 
tras în singurătate în Munţii Sihlei, urmând pilda vieţii duhovnicescului său pă- 
rinte. Luând în considerare viaţa de sfințenie şi cinstirea de care s-a bucurat încă 
din viață ierarhul loan al Romanului, Sfântul Sinod al Bisericii Ortodoxe Române 
l-a trecut în rândul Sfinţilor în data de 7 martie 2008, având zi de pomenire la 30 
august, împreună cu Sfântul ierarh Varlaam, mitropolitul Moldovei. 


(Extras din Viaţa şi Acatistul Sfântului ierarh loan de la Râșca şi Secu, epi- 
scopul Romanului) 

loan 


de la Râsca și Secu, Episcopul Romanulu 

icoane fotografii articole 


Troparul cuviosului, glasul al 4-lea - Sfântului ierarh loan de la Râşca şi Secu, 
episcopul Romanului: Ucenic prea ales al Sfinților mitropoliți Varlaam şi Dosoftei 
ai Moldovei, prin rânduiala lui Dumnezeu ai fost ierarh sfânt şi minunat, episcop al 
Huşilor şi arhiepiscop al Romanului. Păzind dreapta credinţă, ai păstorit turma lui 
Hristos şi în sfinţenie vieţuind, ai binecuvântat sfintele mănăstiri Râşca şi Secu. 
Sfinte ierarhe loane, roagă-te lui Dumnezeu să mântuiască sufletele noastre! 


Condac, glasul al 2-lea - Sfântului ierarh loan de la Râşca și Secu, episcopul Ro- 
manului:: De dragostea lui Hristos fiind aprins, Sfinte ierarhe Ioane, mintea înăl- 
țându-ţi în lumina Preasfintei Treimi, ai dobândit lucrarea faptelor bune şi smerita 
cugetare. Luminat fiind de Duhul Sfânt, păstor înţelept şi nevoitor, roagă-te Împă- 
ratului Slavei să ne dăruiască pace şi mare milă! 


(Video) Troparul Sfântului ierarh loan de la Râşca şi Secu, episcopul Romanului: 
https://doxologia.ro/video-troparul-sfantului-ierarh-ioan-de-la-rasca-secu-episcopul- 


romanului 


Cuvinte Duhovnicesti - Ortodoxia - Sfântul ierarh loan de la Râşca şi Secu, epi- 
scopul Romanului - 30 august: 
https://www.youtube.com/watch?vy=JcSW26sTyW4 

Viaţa şi nevoinţele Sfântului ierarh loan de la Râșca şi Secu 


Troparul cuviosului, glasul al 4-lea: Ucenic prea ales al Sfinţilor mitropoliți Var- 
laam şi Dosoftei ai Moldovei, prin rânduiala lui Dumnezeu ai fost ierarh sfânt şi 
minunat, episcop al Huşilor şi arhiepiscop al Romanului. Păzind dreapta credinţă, 
ai păstorit turma lui Hristos şi în sfinţenie vieţuind, ai binecuvântat sfintele mănă- 
stiri Râşca şi Secu. Sfinte ierarhe Ioane, roagă-te lui Dumnezeu să mântuiască su- 
fletele noastre! 


Condac, glasul al 2-lea: De dragostea lui Hristos fiind aprins, Sfinte ierarhe Ioane, 
mintea înălţându-ţi în lumina Preasfintei Treimi, ai dobândit lucrarea faptelor bune 
şi smerita cugetare. Luminat fiind de Duhul Sfânt, păstor înţelept şi nevoitor, roa- 
gă-te Împăratului Slavei să ne dăruiască pace şi mare milă! 


2 5 e 


Între sfinţii primelor veacuri creştine se află şi mulţi ierarhi, vrednici conducători 
spirituali ai credincioşilor şi totodată, pilde pentru ei de curăţie a vieţii. Însă nu toţi 
ierarhii cu viaţă îmbunătăţită ai acelor vremuri au rămas cunoscuţi până astăzi. Aşa 
este cazul, la români, cu loan de la Râşca - numit de către mitropolitul Dosoftei 
„arhiepiscopul cel sfânt şi minunat” !. Nici unul din documentele grăitoare, din 
vremea arhipăstoriei sale, nu a ajuns până la noi, pierzându-se din pricina vitregiei 


* Ms.. 229, chirilic românesc, în biblioteca mănăstirii Neamţu: Dicţionar de numele tuturor mar- 
tirilor şi bărbaţilor mari mărturisiţi în toată creştinătatea Bisericii Ortodoxe de Răsărit, f. 66, 
reproduce părerile renumitului cărturar moldovean. 

vremurilor. Icoana vieţii lui sfinte şi minunate însă s-a păstrat în inima şi în sufle- 
tele credincioşilor ?. 


„Frumoasa mănăstire Râşca” “ a fost o adevărată grădină în care au crescut şi s-au 
format bărbaţi însemnați în viaţa Bisericii Ortodoxe Române din Moldova *. 

În acest locaş al lui Dumnezeu, cu sobor de oameni înţelepţi şi cu mare rîvnă de 
cele sfinte, a poposit din plaiurile Fălticenilor de atunci - după 1560 - un tinerel 
ager la minte şi cu multă dragoste pentru viaţa cea aleasă a monahilor ?. Văzând 
biserica frumoasă şi pe pereţii ei - pe dinăuntru şi pe dinafară zugrăvite chipuri ale 
sfinților mucenici şi muceniţe, cuvioşi şi cuvioase, dascăli şi ierarhi şi auzind din 
cărţi de faptele lor prea minunate, s-a aprins cu duhul, năzuind să se asemene unora 
ca aceştia. 


Când privea scara desăvârşirii Sfântului loan Sinaitul, pictată pe peretele exterior 
al bisericii, se într-aripa şi mai mult sufleteşte. Şi a rămas mai multă vreme între 
fraţii de ascultare, deprinzându-se cu treburile mănăstirii şi, la orice era pus, făcea 
cu toată luarea-aminte şi cu purtarea de grijă, ştiind că „Dumnezeu nu se lasă bat- 
jocorit” (Gal. 6, 7) de lenevie şi de fățărnicie. De aceea, zi cu zi păşea pe urmele 
Domnului nostru lisus Hristos, adică era „cu mintea întreagă”, priveghea în rugă- 
ciuni şi mai presus de toate, se silea să ţină „din răsputeri dragostea dintre fraţi”, 
care - după cuvântul aceluiaşi apostol „acoperă mulţime de păcate” (1 Petru 4, 7-8). 


După rânduiala fericitului ei ctitor, la mănăstirea Râşca din zilele acelea era şi mul- 
tă nevoinţă pentru cunoaşterea slovelor, apoi pentru scris şi pentru citit. La acestea 
cu multă dragoste se apleca şi, mai mult pe „furate” la început, le-a deprins, iar mai 
pe urmă a fost pus de părinţii duhovniceşti cu dinadinsul să se îngrijească de 


* Există şi au existat întotdeauna în lume un număr însemnat de sfinți, ascunși de ochii oamenilor 
şi pe care numai singur Dumnezeu îi ştie. În Vechiul Testament, Dumnezeu descoperă lui Ilie că 
are şapte mii de bărbaţi sfinţi necunoscuţi profetului (III Regi 19, 18). Şi din mila lui Dumnezeu 
aşa va fi întotdeauna. Fiecare veac are zestrea lui de sfinţi necunoscuţi, pentru care Dumnezeu 
ține şi miluieşte lumea. 

* N. Iorga, Istoria Bisericii româneşti şi a vieţii religioase a românilor, vol. I, Bucureşti, 1929, p. 
ii 

* Râşca înseamnă „pârâiaş ”, iar mănăstirea şi-a luat numele de la râuleţul care curge în apro- 
pierea ei. În această mănăstire, unii dintre cei care au ajuns la scaune vlădiceşti, când se retră- 
geau din funcţie, se întorceau, după obiceiul din vechime, acolo unde le era metania sau 
„postrigulj”, adică unde depuseseră voturile călugăriei. Acolo ei se bucurau de o mare cinste şi 
tot soborul era sub ascultarea lor. 

* Arhiereu Narcis Creţulescu, Istoria sfintei mănăstiri Râşca din judeţul Suceava, Fălticeni, 
1901, p. 75-77. Ierom. Ioanichie Bălan, Pateric românesc, Bucureşti, 1980, p. 116, dă numele 
părinților episcopului loan; Gheorghe şi Anastasia. 

cunoaşterea lor. Ajunsese în puţin timp ca nimeni altul dintre fraţii de atunci să 
scrie cu litere împodobite şi să citească cu multă uşurinţă din cărțile de slujbă, din 
cele de evlavie creştină şi din cele de istorie a neamului nostru. Deprinsese şi 
înţelegerea limbi slavone, traducând unele scrieri ale Sfinților părinți în limba noa- 
stră românească. De aceea s-a hotărât să fie îmbrăcat în haina monahală, iar la 
slujba călugăriei i s-a pus numele de Ioan. 


S-a bucurat din tot sufletul său că a primit acest nume ca acela al Sfântului Înainte- 
Mergătorul şi Botezătorul Domnului nostru lisus Hristos, loan, primul vieţuitor al 
pustiului, adevărat înger în trup. Era bucuros de asemenea că numele acesta îl avea 
şi cel ce devenise, cu un veac şi jumătate înainte, podoaba Moldovei şi a cetăţii 
Suceava - Sfântul Ioan cel nou - mucenicul de la Cetatea Albă, care a fost pus la 
cazne în anii de la Hristos 1330. 


În lucrarea smereniei şi a ascultării fiind, şi cu chipul blândeţii împodobindu-se, a 
fost rânduit şi egumeni al mănăstirii Râşca. În vremea stăreţiei lui şedeau în acea 
mănăstire şi unii episcopi retraşi de la nevoinţele eparhiilor lor: Ghedeon de la 
Rădăuţi şi Agafton al Romanului. De la aceşti îmbunătăţiți eparhioți mult s-a 
folosit cuviosul loan, iar de la Ghedeon a deprins meşteşugul cârmuirii mănăstirii, 
căci el fusese egumen prin anii 1578-1588. 


Fiind conducător la Râşca părintele loan, împrejurări deosebite au făcut ca să se 
sporească eparhiile Moldovei cu încă una. Noua episcopie care s-a înfiinţat cu doi 
ani înainte de anul 1400 a fost cea de la Huşi. Cu rânduială dumnezeiască s-a ales 
ca episcop cuviosul loan, egumenul de la Râşca. 


Pricina întemeierii episcopiei de la Huşi era aceasta: în urma răscoalei lui Aron 
Vodă, o parte din ţinuturile cuprinse în raialele turceşti au fost alipite la Moldova 
şi, astfel, aceste ţinuturi au trecut sub oblăduirea ei bisericească. În părţile amintite, 
care erau amenințate de mahomedanism €, se cerea mai multă „priveghere” din par- 
tea administraţiei bisericeşti, şi lucrul acesta îl putea face numai un episcop destoi- 
nic. Se mai adaugă şi faptul că propaganda papistă lucra, prin iezuiţi, ca să atragă 
Moldova la o unire cu apusenii ”. Cu astfel de pricini - de priveghere împotriva ma- 


* Melchisedec, episcopul Dunării de Jos, Cronica Hușilor şi a episcopiei cu asemenea numire, 
Bucureşti, 1869, p. 90-91. Pe exemplarul nr. 719 din biblioteca mănăstirii Neamţu, la p. 101, 
posesorul cărţii, Narcis Creţulescu, adaugă „Răşcanu”. 

” Idem, Cronica Romanului, Bucureşti, 1874, p. 221-224. Vezi amănunte şi la Pr. prof. Gh. 1. 
Moisescu şi colab., Istoria Bisericii Române, vol. I, Bucureşti, 1957, p. 369-380: Lupta Bisericii 
româneşti împotriva curentului prozelitist romano-catolic (1504-1632). Movileştii şi catolicis- 
mul. 

homedanismului, precum şi împotriva papismului - cel mai potrivit s-a găsit a fi 
cuviosul loan de la Râşca. 


Chemat la scaunul cel nou al episcopiei Huşilor pentru viaţa şi renumele curăţiei 
lui, s-a ostenit ca un viteaz în războiul cel nevăzut, arătându-se biruitor în vâltoarea 
luptelor cu răutăţile vremii şi ale asupritorilor. De aceea mâna Domnului a fost 
asupra lui în toată vremea. 


Rugăciunile cuviosului loan aduceau pe toţi la Mântuitorul Hristos; faptele lui 
minunau şi pe cei mai împotrivitori, iar cu puterea lui Dumnezeu a întărit pe drept- 
credincioşii creştini. 


Biserica Sfinţii apostoli Petru şi Pavel din Huşi, zidită încă din vremea lui Ştefan 
cel mare şi sfânt, a recăpătat strălucirea din zilele ei de glorie. Sfintele slujbe 
aduceau mulțime de credincioşi; gospodăria a sporit şi s-a pus în rânduială partea 
administrativă. 


Trăind ca sfinţii, cuviosul loan se făcea pildă tuturor, prin rugăciunea şi prin mun- 
ca cea cinstită şi cu bun chip. 


Cu blândeţe pe toți îi cucerea. Pe urmele ostenelilor sale răsăreau ca din pământ 
biserici noi pe care le sfinţea, dându-le antimise pentru săvârşirea Sfintei Liturghii. 


Pentru nevoile credincioşilor din eparhie alegea preoţi cucernici pe care îi ținea la 
episcopie un timp precum a se învăţa cu rânduiala, cu cântarea bisericească, pre- 
cum şi cu cele ale duhovniciei şi ale lucrării misionar-pastorale. Nu-şi punea mâi- 
nile pe nimeni până nu se convingea singur de înaintarea duhovnicească a celui 
venit pentru hirotonie. 


Indruma pe preoţii tineri să se îngrijească din toată inima să ajungă preoți 


Spa CD 


tori folositori poporului şi patriei. 


Preoția este o lucrare îngerească, le spunea cuviosul nostru, ca oarecând cel cu Gu- 
ra de Aur, ea este săvârşitoarea unei mari taine a lui Dumnezeu. Preoţia înalță pe 
om până la scaunul ceresc, căci îl face să vadă tainic pe Dumnezeu înconjurat de 
Sfinţii îngeri, nu ca prin oglindă, ci aievea, când săvârşeşte Taina Împărtăşaniei cea 
pentru mântuirea lumii. După multă pregătire şi ispitire, hirotonindu-i, le dădea 

carte duhovnicească în care le punea şi în scris, ca să nu le uite nicicând, înda- 
toririle pe care le au în slujirea lor de preoţi şi duhovnici. Se ostenea să-i cerceteze 
apoi la parohii, pentru care lucru se ducea călare zile şi săptămâni întregi în câte un 
protopopiat o dată, în alt protopopiat de mai multe ori. Pe toți îi îndruma, îi mân- 
gâia, le binecuvânta casa şi copiii, întărindu-i cu cuvântul adevărului. 


La Huşi, tânărul ierarh s-a luptat cu multele greutăţi ale începutului, străduindu-se 
să dea noii eparhii o organizare cât mai potrivită nevoilor de aici. Mulțimea de lu- 
crări minunate pe care le făcea sporea credinţa, înavuţea şi adâncea viaţa creştină a 
păstoriţilor. Primejdiei dezbinării îi luau locul înfrăţirea şi întărirea rândurilor, 
silnicia se schimba în dreptate, şi cinstirea îi venea chiar şi din partea străinilor. 


Cuviosul loan s-a învrednicit să trăiască în zilele de glorioasă împlinire a unirii ro- 
mânilor într-o singură ţară, sub Mihai Viteazul. Deşi plecat o dată cu ceilalți ierar- 
hi, îndată, la chemarea făcută de marele voievod, prin protopopul Teodor, el nu a 
stat în cumpănă, ci s-a întors la eparhie, la păstoriţii lui. A depus jurământul de 
credinţă celui care s-a putut intitula, chiar şi numai pentru puţină vreme, cu for- 
mula: „lo Mihai Voievod, din mila lui Dumnezeu Domn al Ţării Româneşti, 
Ardealului şi Moldove”. „Pohta ce pohtise” marele voievod au exprimat-o nu nu- 
mai actele scrise, ci şi ştampila sa, în care se îngemănau stemele celor trei ţări ro- 
mâneşti: sus, vulturul Ţării Româneşti, la mijloc, capul de bour al Moldovei şi Jos, 
leii Transilvaniei $. Pe unde a trecut marele voievod al unirii - Mihai Viteazul - s-a 
întărit Ortodoxia - adică „legea românească” - şi, prin ea, s-a ajuns şi la „întărirea 
conştiinţei unităţii spirituale a neamului românesc” ?. 


Cuviosul loan a îmbrăţişat aspiraţiile poporului român de la începutul veacului al 
XVII-lea, dăruind pentru înfăptuirea lor toată priceperea şi dragostea sa. Prin 
înțelepciunea cuvântului şi a faptei a uşurat primirea solemnului act al unirii. În 
felul acesta, a devenit un ierarh bine plăcut lui Dumnezeu şi oamenilor. 


Pentru că a îmbrăţişat o cauză dreaptă, Atotputernicul l-a apărat de mânia Movi- 
leştilor, rămânând în scaunul de la Huşi până către luna aprilie a anului 1605. S-a 
întâmplat ca episcopul Teodosie Barbovschi de la Rădăuţi să treacă în scaunul de 
mitropolit al Moldovei şi Sucevei şi, după rânduiala vremii, episcopul de la Huşi - 
loan - a trecut la Rădăuţi. 


* Pr. prof. dr. Niculae Șerbănescu, Biserica străbună şi prima unire politică a Ţărilor Române 
sub Mihai Viteazul, în Indrumător pastoral, vol. I, Alba Iulia, 1972, p. 126. 
” Ibidem, p. 131. 

Nu i-a trebuit mult ca să poată să cunoască nevoile acestei eparhii. Cu darul lui 
Dumnezeu şi cu stăruința cu care lucra, la care adăuga şi ştiinţa în cele ale câr- 
muirii duhovniceşti, în foarte puţin timp a pus în bună rânduială toate laturile vieții 
administrativ-bisericeşti de aici. 


Mult s-a nevoit cuviosul loan din tinereţile sale, iar ca eparhiot nu a dat „somn 
genelor sale” şi ostenelile cele de multe feluri i-au şubrezit sănătatea. Gândindu-se 
că vremea sfârşitului său este aproape, a hotărât cu bună chibzuinţă să se retragă la 
oarecare linişte, aşa cum o avusese cândva la mănăstirea Râșca. S-a sfătuit cu 
mitropolitul ţării şi a cerut iertare şi binecuvântare pentru „paretisirea sa” - adică 
pentru retragerea sa din scaun de bună voie şi mergerea la mănăstirea de metanie. 


Mitropolitul s-a mâhnit de o hotărâre ca aceasta, dar văzând slăbiciunea trupească 
în care se afla cuviosul, sărutându-l cu dragoste frățească şi mulțumindu-i pentru 
toată lucrarea pe care o făcuse ca episcop la Huşi şi la Rădăuţi, i-a îngăduit retra- 
gerea din scaun. 


Venind la mănăstirea Râşca, adesea fostul ierarh se refugia în poiana care poartă şi 
astăzi numele de „Poiana lui loan”, pe pârâiaşul Râşcuţa. Aici retrăia bucuria 
liniştii şi a rugăciunii celei prea frumoase şi dulci: „Doamne, lisuse, miluieşte-mă”, 
simțindu-se înălţat către luminile cele neapuse ale veşniciei. 


A vrut însă Bunul Dumnezeu ca zilele vieţii cuviosului loan să se încheie în a doua 
jumătate a anului 1608 şi tot aici, să fie pus spre veşnica odihnă. 


După obiceiul vremii, după locul metaniei sale, s-a numit cuviosul loan cu numele 
de Râşcanul sau de la Râşca. 


La vremea îndătinată a dezgropării, rămăşiţele sale pământeşti s-au aflat pline de 
bună mireasmă şi curate de orice întinare. Au fost păstrate cu evlavie multă vreme. 
De aceea veneau credincioşi din toate părțile şi sărutau cu dragoste sfântă cinstitele 
lui moaşte, dobândind deosebit folos sufletesc. 


Dar cum în veacul acela, multe întâmplări nepriincioase au fost, şi sfintele biserici 
au fost răvăşite, şi chiar sfinte moaşte răpite, din cele câte nu au putut fi ascunse 
din calea răufăcătorilor, nu ştim ce s-a întâmplat cu odorul acesta de la Râşca. De 
vor fi ajuns în altă parte şi vor fi în bună păstrare, încă trebuie să mulţumim Dom- 
nului. 

Acest ierarh de seamă este numit în unele documente ale vremii: „prea iubitorul de 

: 1 = IAA E, N 
Dumnezeu episcop de Huşi - loan” '9. Denumirea nu este întâmplătoare, ci carac- 
terizează pe deplin personalitatea cuviosului. 


Mireasma sfinţeniei lui răzbate, peste veacuri, până la noi şi prin această calificare 
a documentelor. Cu tinerească putere de muncă a împlinit slujba de apostol al lui 
Hristos şi al neamului românesc, întrupând în lucrarea sa de ierarh chipul Mariei şi 
al Martei în una şi aceeaşi persoană. Pentru clerici şi pentru credincioşi, figura 
blândă, dar hotărâtă şi energică a ierarhului loan, a rămas pururea vie. Viaţa lui atât 
de pilduitoare, pusă în slujba unităţii credinţei ortodoxe şi a unităţii neamului ro- 
mânesc, a stârnit nenumărate mărturii de dragoste. La paraclisul de la mănăstirea 
Râşca !!, la bisericuţa de la Agapia din Deal ”, la biserica de la schitul Vovidenia 
al mănăstirii Neamţu '*, ca şi în alte multe locaşuri, a fost reprodusă icoana lui între 
celelalte chipuri de sfinți. 


Figura cuviosului loan de la Râşca parcă îndeamnă şi acum, cu aceeaşi dragoste pe 
care o avea pe când era în viaţă, la credinţă şi virtute. Cinstirea de care s-a bucurat 
acest bărbat sfânt în rândul contemporanilor poate că o exprimă cel mai potrivit 
caracterizarea amintită a mitropolitului Dosoftei, care şi după moarte îi acordă 
titlul de „arhiepiscop”, deşi în viaţă el nu a fost decât episcop. 


Cuviosul ierarh loan de la Râşca a devenit „sfânt” prin frumuseţea vieţuirii lui, 
fiind cu adevărat şi „minunat” pentru toate cele bune pe care le-a săvârşit în Bise- 
rica Ortodoxă Română din Moldova pentru fiii săi sufleteşti. 

„Poftind curăţia, că-i de cinste” 14 _ cum zice Dosoftei - şi „împărțind pâinea 
Svintei Evanghelii în sufletele flămânde, adecă strigarea credinţei bune” 15 râv- 
nitorul ostaş al Duhului a ajuns la dobândirea darurilor dumnezeieşti. Chiar şi prin 
puţinele sale cuvinte, mitropolitul cărturar a mijlocit generaţiilor următoare bucuria 
de „a ne îndulci sufleteşte ca în Raiul adevărat” 'S a] lui Dumnezeu cu numele stră- 
moşilor noştri care s-au ostenit cu bună nevoinţă. 


* Pr. Sc. Porcescu, Un episcop de Roman uitat, Filotei, 15 iunie - 20-27 septembrie 1600, Ro- 
man, 1943, p. 11, extras din „Cronica Romanului ”, mai-iunie. 

“ Pictură executată în frescă după planul arhimandritului Vartolomeu Dolhan, decedat în timpul 
lucrării, şi continuată de ucenicul său, arhidiaconul Vartolomeu Florea. 

“ Lucrarea arhimandritului Varahil Moraru. 

“3 De pictorul C. Călinescu. 

“ Dosoftei, mitropolitul Moldovei, Viaţa şi petrecerea Svinţilor, laşi, 1682, f. 152, noiembrie 24. 
“ Ibidem, f. 182, 30 noiembrie. 

“* Dosoftei, mitropolitul Moldovei, ibidem, în Cuvântul către iubitul cetitor, p. 6 nenumerotată. 

Ca adevărat „purtător de Dumnezeu” şi făcător de minuni s-a arătat pe sine turmei 
sale cuviosul ierarh Ioan, silindu-se să sădească şi să se păstreze în sufletele fiilor 
săi duhovniceşti ceea ce este veşnic şi plăcut lui Dumnezeu. Chip al curăției şi al 
gândului smerit s-a arătat acest prea luminat ostaş duhovnicesc; erou al sărăciei de 
bună voie şi al înfrânării s-a cunoscut; ctitor de sfinte locaşuri şi semănător de fap- 
te bune a fost. Ca în „pomelnicul triptic de la mănăstirea Moldoviţa”! şi noi, cei 
de astăzi, minunându-ne de vrednicia acestui mare bărbat, ne rugăm: „Pomeneşte, 
Doamne pe robul Tău, episcopul loan!”. 


Diac. 1. Ivan 
Sursa: Patriarhia Bisericii Ortodoxe Române, Sfinți români şi apărători ai Legii 
strămoşeşti, E.I.B.M.B.O.R., Bucureşti, 1987, p. 375-381, Sfântul loan de a Râşca. 


“ Pr. Scarlat Porcescu, Pomelnicul triptic de la mănăstirea Moldoviţa, în „Mitropolia Moldovei 
şi Sucevei”, XXXIX (1963), nr. 7-8, p. 540. 

Arhimandritul Ioanichie Bălan - Sfântul loan arhiepiscopul - de ce era numit 
„cel sfânt şi minunat”? 


Edoxologia.ro 


Foto: Oana Nechifor 


În anul 1574, năvălind păgânii, au prădat numeroase sate şi mănăstiri din centrul 
Moldovei. Atunci, mulţi oameni au scăpat de moarte cu rugăciunea şi milostenia 
cuviosului loan. Căci adunându-se mii de săteni în curtea mănăstirii de frica tur- 
cilor, blândul egumen i-a adăpostit, i-a hrănit şi i-a mângâiat pe toţi cu nădejdea 
milei lui Dumnezeu. 


Sfântul loan, arhiepiscopul de la Mănăstirea Râşca (secolele XVI-XVII) 


Acest ierarh sfânt al Bisericii Ortodoxe Române era de loc din ţinutul Sucevei. Pă- 
rinţii săi se numeau Gheorghe şi Anastasia. Prin anul 1560 a intrat, ca fiu duhov- 
nicesc al episcopului Macarie de Roman, în obştea Mănăstirii Râşca, ajungând mai 
târziu egumen şi duhovnic. Între anii 1598-1605 a fost episcop de Huşi; apoi 
episcop de Rădăuţi, între anii 1605-1608, când este ales mitropolit al Moldovei. El 
însă, renunțând la scaun, se retrage la mănăstirea de metanie şi după puţin timp se 
mută la cele veşnice. 

Viaţa sa, atât de sfântă, ne rămâne în mare parte necunoscută, fiind ascunsă în Hri- 
stos. Cel dintâi care l-a făcut cunoscut şi l-a cinstit ca sfânt a fost evlaviosul mi- 
tropolit Dosoftei al Moldovei. 


Cuviosul loan de la Râşca, „arhiepiscopul cel sfânt şi minunat”, cum l-a numit 
mitropolitul Dosoftei, a fost chemat de Hristos din tinereţe la viaţa călugărească, 
având ca dascăl şi povăţuitor pe episcopul Macarie de Roman, care 1-a fost egumen 
şi duhovnic. De la el a învăţat cunoştinţa cărții, iar de la cuvioşii duhovnici şi 
sihaştri din munți a învăţat lucrarea cea îngerească a rugăciunii inimii şi paza min- 
ţii de gândurile cele deşarte, care vin de la diavoli. Astfel, în puţină vreme, a împli- 
nit ani îndelungaţi, ajungând la măsura bărbatului desăvârşit. 


Acest vas ales al Duhului Sfânt avea, îndeosebi, două mari fapte bune: rugăciunea 
curată însoţită de lacrimi şi o negrăită dragoste pentru Hristos şi pentru oameni. 
Prin aceste două bunătăţi a biruit toate ispitele vrăjmaşilor şi, curăţindu-şi mintea şi 
inima, a ajuns purtător de Hristos, plin de blândeţe şi smerenie. În acea vreme nu 
era altul mai sporit ca el în mănăstirile Moldovei. Era încă mare lucrător şi dascăl 
al rugăciunii inimii. 


Învrednicindu-se de darul preoţiei, cuviosul loan s-a făcut egumen şi mare părinte 
duhovnicesc în Mănăstirea Râşca, căci pe toți îi miluia şi îi mângâia cu alese cu- 
vinte duhovniceşti şi îi povăţuia spre urcuşul cel duhovnicesc prin însăşi pilda 
vieţii sale. 


Acest egumen a adunat în jurul său numeroşi călugări şi a desăvârşit lucrarea du- 
hovnicească începută de episcopul Macarie la Râşca. Cerceta, de asemenea, pe 
sihaştrii din munţii Râşcăi, le aducea Preacuratele Taine şi zăbovea la chiliile lor, 
mai ales în sfintele posturi, căci în sufletul lui se odihnea Hristos. Sub povăţuirea 
acestui sfânt egumen, Mănăstirea Râşca ajunsese la cea mai înaltă înflorire duhov- 
nicească. 


Pentru o nevoinţă aleasă ca aceasta, cuviosul loan s-a învrednicit de darul facerii 
de minuni şi al înainte-vederii. Din această pricină, mulți credincioşi de prin sate 
alergau la chilia lui, îi cereau sfintele rugăciuni, îşi mărturiseau păcatele şi primeau 
sănătate, căci era părinte sufletesc al tuturor şi toţi îl cinsteau ca pe un sfânt bărbat 
şi plin de har. 


In anul 1574, năvălind păgânii, au prădat numeroase sate şi mănăstiri din centrul 
Moldovei. Atunci, mulți oameni au scăpat de moarte cu rugăciunea şi milostenia 
cuviosului loan. Căci adunându-se mii de săteni în curtea mănăstirii de frica tur- 

cilor, blândul egumen i-a adăpostit, i-a hrănit şi i-a mângâiat pe toţi cu nădejdea 
milei lui Dumnezeu. Apoi, cunoscând cu duhul că şi Mănăstirea Râşca va fi jefuită 
de turci, a făcut cuviosul priveghere de toată noaptea împreună cu tot soborul, a 
săvârşit Sfânta Liturghie şi a împărtăşit poporul cu Trupul şi Sângele lui Hristos. 
Iar în zorii zilei, binecuvântându-i, le-a dat hrană şi i-a trimis să se ascundă în mun- 
ţi. În urmă, marele stareţ a luat clopotele ctitoreşti şi le-a aruncat în iazul mănăstirii 
pentru a nu le topi păgânii. Asemenea şi odoarele îngropându-le, a luat icoana 
Sfântului ierarh Nicolae, patronul acestui sfânt lăcaş şi, îngenunchind, a înconjurat 
biserica împreună cu părinţii. Apoi, sărutându-se unii cu alții, s-au risipit în munţi, 
la chilule fericiților sihaştri şi acolo au zăbovit ca la trei ani, până s-a liniştit ţara. 


Văzând mitropolitul şi domnul Moldovei nevoinţa cuviosului egumen loan, în anul 
1598 l-au ales episcop de Huşi, împotriva voii sale, păstorind bine turma lui Hris- 
tos timp de 7 ani, căci ducea aceeaşi petrecere ca la mănăstire şi era mereu încon- 
jurat de popor. 


A păstorit şi Episcopia Rădăuţilor încă trei ani. Apoi, fiind ales mitropolit al 
Moldovei şi iubind mai mult liniştea şi rugăciunea decât cinstea cea trecătoare, cu- 
viosul arhiepiscop loan, cerându-şi iertare, s-a retras la fericita linişte de la Râşca. 
Aici, mai trăind puţin în rugăciune şi smerenie, şi-a dat sfântul său suflet în m 
Arhiereu lisus Hristos. 


Sfinte ierarhe Ioane, roagă-te lui Dumnezeu pentru noi, păcătoşii! 


(Arhimandritul Ioanichie Bălan, Patericul românesc, Editura Mănăstirea Si- 
hăstria, pp. 181-182) 

Viaţa Sfântului ierarh loan de la Râşca şi Secu, episcopul Romanului 


)) A 
1 


Sfântul mitropolit Dosoftei, în cartea sa „Viaţa şi petrecerea sfinților”, 
arhiepiscopul cel sfânt şi minunat. 


| numeşte 


2 5 e 


Acest vrednic fiu al neamului românesc şi strălucit ierarh al Bisericii Moldovei a 
trăit în veacul al XVII-lea, fiind contemporan și prieten apropiat al mitropoliților 
Varlaam şi Dosoftei. S-a născut în ţinutul Vrancei (pe atunci numit ţinutul Putnei), 
din neam de răzeși, din bine credincioşii părinți Gheorghe și Anastasia. Din tine- 
rețe a dorit viață călugărească. 


Rudenia sa, Varlaam Moţoc, viitorul mitropolit al Moldovei, îşi petrecea viaţa că- 
lugărească în osteneli sfinte la Mănăstirea Secu. Aflând de râvna şi dorinţa tână- 
rului, l-a dus în obştea Mănăstirii Râșca, rectitorită de vornicul Costea Băcioc, 
prietenul apropiat al lui Varlaam. Aici, la Râşca, tânărul vrâncean a fost călugărit 
de egumenul Agafton, în jurul anului 1630. 


În anul 1632, Varlaam ajunge mitropolit al Moldovei, iar după câţiva ani îl mută pe 
călugărul loan de la Mănăstirea Râşca la Mănăstirea Secu, dându-i chilia, cărțile şi 
lucrurile pe care mitropolitul le păstra în mănăstirea sa de metanie. loan, care vie- 
țuise la Râșca aproximativ 18 ani, nu a uitat niciodată în viață mănăstirea în care a 
fost călugărit, contemporanii şi urmașii numindu-l „loan de Râşca”. 

La Mănăstirea Secu, loan a stat sub ascultarea egumenilor Nechifor şi Ghedeon, 
acesta din urmă fiind ctitorul Schitului - azi Mănăstirea - Sihăstria, şi apoi, în două 
rânduri, mitropolit al Moldovei. 


În anul 1641, domnitorul Vasile Lupu, sfătuit de mitropolitul Varlaam, înfiinţează 
în Cetatea Neamţului o mică mănăstire, cu hramul Sfântul ierarh Nicolae. În Cetate 
se adăposteau, în vremuri de restriște, familia domnitorului și alte familii boierești 
din Moldova. Aici era adăpostit şi tezaurul ţării. De aceea, mitropolitul Varlaam a 
aşezat la egumenia acestei mănăstiri-cetate pe omul său de încredere şi rudenia sa, 
Ioan „de la Râșca” de la Mănăstirea Secu, smerit călugăr, mare rugător şi postitor. 


Ioan a fost egumen la Mănăstirea din Cetatea Neamţului până în anul 1665. Ela 
botezat-o, afundat în 1650, pe fiica lui Joldea, armaşul cetăţii, cea care avea să fie, 
peste ani, marea sihastră, Sfânta cuvioasă Teodora de la Sihla, şi el i-a fost du- 
hovnic şi îndrumător până la vârsta de 16 ani, îndemnând-o să aleagă viaţa mo- 
nahală. În toţi aceşti ani, el a povăţuit cu blândeţe pe străjerii Cetăţii, săvârşind şi 
pentru ei Sfânta Liturghie, fie în paraclisul Cetăţii, renovat de Vasile voievod, fie 
în bisericuța metocului Cetăţii din satul străjerilor, ctitorită de același milostiv 
domnitor şi care avea patron tot pe Sfântul Nicolae. În cele din urmă zile ale 
mitropolitului Varlaam, egumenul loan din Cetate se afla în chilia acestuia de la 
Secu, ascultându-i ultimele dorinţe şi poveţe, iar după mutarea sa la Domnul, l-a 
aşezat în mormântul de lângă zidul bisericii. 


În anul 1666, mitropolitul Ghedeon, aflat pentru a doua oară în scaunul mitro- 
politan, l-a așezat, pentru un an de zile, egumen la Mănăstirea Secu. Unul dintre 
viețuitorii acestei mănăstiri, arhim. Dionisie Udișteanu, îl descrie pe egumenul 
loan astfel: „,... ucenic al mitropolitului Varlaam, bun cunoscător al limbii sla- 
vone, foarte smerit, având o viaţă pilduitoare și cu realizări mari în activitatea 


» 


Sa . 


În anul 1667, Loan este ales, hirotonit şi instalat episcop al Hușilor, Episcopie ce 
purta grijă de credincioşii din Ţara de jos a Moldovei, de pe ambele maluri ale Pru- 
tului. Aici, loan a păstorit timp de şapte ani, în vremuri grele, când turcii şi tătarii 
prădau, deseori, aceste locuri. 


Vlădica loan era milostiv, gata oricând să aline orice durere. Era foarte îndrăgit şi 
respectat de ceilalți ierarhi moldoveni, mai cu seamă de Sfântul ierarh Dosoftei, în 
acea perioadă episcop la Roman, iar după câţiva ani mitropolit, al Moldovei. 

Din anul 1674 şi până la fericita sa mutare la Domnul, în anul 1685, loan a păstorit 
Episcopia Romanului, înființată de primii voievozi Muşatini ai Moldovei. Această 
eparhie se bucura de deosebită cinste, ierarhilor dându-li-se uneori titlul de arhie- 
piscop sau chiar de mitropolit al Ţării de jos. Şi aici, marele ierarh loan a dus o 
viaţă pilduitoare. 


Un Pateric al sfinților din Moldova-România, manuscris din anul 1888, ni-l descrie 
astfel: „Și tot în anii aceștia și prea sfinţitul arhiepiscop loan au îndemnat pre 
lume a se minuna prin strălucitele şi sfintele sale nevoinţe. El mai întâi din tânără 
vârstă au îmbrățișat orânduiala monahicească ... și petrecând viaţă sfântă şi plă- 
cută lui Dumnezeu, de acolo s-au rânduit la scaunul arhiepiscopiei Romanului în 
anul 1674, unde iarăşi întru neîncetate nevoinți și întru înalte bunătăţi strălucind 
minunat! Și petrecând cu smerenie adâncă, s-au mutat la vecinica odihnă ”. 


Cât timp a păstorit la Roman s-a ostenit ca, din puţina sa agoniseală, să ctitorească 
Mănăstirea Mera, în ținutul său natal. La săvârşirea acestei frumoase fapte a fost 
ajutat de rudenia sa, vornicul Moţoc din Odobeşti. Mănăstirea Mera era destul de 
aproape de Mănăstirea Vărzăreşti, pustiită de slujitorii domnești ai lui Matei Vodă 
Basarab şi părăsită de călugări. Episcopul loan a găsit de cuviință ca la această mă- 
năstire să aşeze pe ucenica sa Teodora de la Cetatea Neamţului, împreună cu alte 
câteva călugărițe. Purtând grijă de lucrările de la Mera, putea supraveghea și lini- 
ştea călugăriţelor, ajutându-le totodată, cu cele necesare traiului. 


Adânc impresionat de viaţa curată şi alesele nevoinţe ale episcopului loan, Sfântul 
mitropolit Dosoftei, în cartea sa „Viaţa şi petrecerea sfinților”, îl numeşte arhie- 
piscopul cel sfânt şi minunat. 


Înainte de moarte, loan a lăsat mitropolitului său puţinele bunuri pe care le avea. 


În anul 1685 fericitul Ioan s-a mutat la Domnul. Sfântul mitropolit Dosoftei, 
împreună cu ceilalți ierarhi ai Moldovei, i-a făcut cuvenita prohodire şi l-au aşezat 
în mormântul de lângă biserica mare a Mănăstirii Secu. Lespedea mormântului său, 
peste care au trecut vitregiile vremurilor, stă şi astăzi mărturie deasupra locului un- 
de odihnesc osemintele sale. 


Teodora, după ce şi-a condus duhovnicul pe drumul spre veșnicie, s-a retras în sin- 
gurătate în Munţii Sihlei, urmând pilda vieții duhovnicescului său părinte. 


Ar Dr Dr dr dr de Dr dr d Dr Dr dr dr de de dr dr A de dr dr A A 


Xp XP XP IP PI 3 2 2 e IP 3 3 E E 0 IP 3 IE E IP e XX XX 


Ar De De De De Dr De e De De de De Dr Dr Dr De De De De de de e Ar A d 


Simţind sfinţenia vieții şi ajutorul rugăciunilor sale, credincioşii dau cinstire 
cuvenită Sfântului loan „de Râșca”, pe care şi noi cinstindu-l, lăudăm pe 
Dumnezeu Cel minunat întru Sfinţu Săi. 


Cu ale lui sfinte rugăciuni, Doamne, miluieşte-ne și ne mântuiește pe noi! Amin. 

Arhid. Ştefan Sfarghie - Sinaxar - Sfinţii ierarhi Varlaam. mitropolitul 
Moldovei şi loan de la Râşca şi Secu, episcopul Romanului; Sfinţii ierarhi 
Alexandru, loan şi Pavel cel nou, patriarhii Constantinopolului 


Sfântul ierarh Varlaam, mitropolitul Moldovei ($1657), s-a născut în jurul anului 
1590 în Moldova. Numele său de botez a fost Vasile. De tânăr s-a călugărit la 
Schitul Zosin din valea Secu, unde a deprins carte, învățând limbile slavonă şi 
greacă. Fiind bun povăţuitor, a fost numit egumen al mănăstirii. 


Cu multă osârdie, cuviosul Varlaam s-a adâncit în tainele cărților, traducând „Sca- 
ra” Sfântului loan Scărarul (1618). Apoi, pentru strădaniile şi virtuțile sale, a fost 
ridicat la treapta de arhimandrit. 


În anul 1632 a fost chemat să păstorească Mitropolia Moldovei. A înfiinţat prima 
tipografie din Moldova, în anul 1640, la Mănăstirea „Sfinţii trei Ierarhi” din laşi. A 
pregătit lucrările cunoscutului Sinod de la laşi, din anul 1642, unde a fost adoptată 
Mărturisirea de credinţă a mitropolitului Petru Movilă al Kievului. 

= ae 2 
Astăzi îl pomenim şi pe Sfântul loan de la Râşca şi Secu, contemporan cu Sfântul 
Varlaam şi născut în zona Vrancei. 


A fost dus de Sfântul Varlaam la Mănăstirea Râşca, unde s-a călugărit în anul 
1630. 

După ce Sfântul Varlaam a ajuns mitropolit, l-a mutat pe loan la Mănăstirea Secu. 
In 1667 a fost ales episcop al Huşilor, iar în 1674 episcop al Romanului. 


S-a mutat la Domnul în 1685, fiind înmormântat la Mănăstirea Secu. 


2 5 e 


Tot astăzi îl pomenim şi pe Sfântul Alexandru, patriarhul Constantinopolului, care 
a participat la Sinodul I Ecumenic de la Niceea, din anul 325 

Sf. Ier. Varlaam 
| Mitropolitul Moldovei 


Biserica Ortodoxă îi pomeneşte astăzi pe Sfântul ierarh Varlaam, mitropolitul 
Moldovei, Sfântul cuvios loan de la Râşca şi Secu, episcopul Romanului, şi pe 
Sfântul ierarh Alexandru al Constantinopolului. 


Sfântul ierarh Varlaam, mitropolitul Moldovei 
Sfântul ierarh Varlaam, mitropolitul Moldovei, s-a născut în jurul anului 1580, 


într-o familie de răzeşi din Borceşti (Neamţ), sat dispărut, situat lângă Târgu 
Neamţ. Numele său de mirean a fost Vasile Moţoc. 

De tânăr şi-a îndreptat paşii spre Schitul Zosim de pe valea pârâului Secu, unde a 
învăţat carte, şi-a dezvoltat talentul de vorbitor şi scriitor şi a deprins limbile 
slavonă, latină şi greacă. 


Pe locul schitului, vornicul Nestor Ureche şi soţia sa Mitrofana au ctitorit, în 1602, 
Mănăstirea Secu, în care a început să funcționeze şi o şcoală. 


Tânărul Vasile Moţoc a intrat în obştea noii mănăstiri, unde a fost călugărit cu 
numele de Varlaam. 


Fiind bun povăţuitor, ajunge pe treptele ecleziastice cele mai înalte, fiind numit 
egumen al mănăstirii. 


Varlaam s-a ocupat în continuare cu studiul cărților, îndeosebi cele religioase, tra- 
ducând Scara (Leastvita) Sfântului loan Scărarul (1618). 


Mai târziu, pentru strădaniile şi virtuțile sale, el a fost cinstit cu rangul de arhi- 
mandrit. 


În 1628, ca urmare a faptului că era sfetnic de încredere al domnitorului Miron 
Barnovschi, a fost trimis într-o misiune ecumenică la Moscova şi Kiev. Întors în 
țară, primeşte vestea morții mitropolitului Anastasie Crimca (1629) şi pe cea a 
înlăturării Domnitorului Miron Barnovschi, ceea ce îl determină să se retragă la 
Mănăstirea Secu. În scurt timp însă, în anul 1632, în timpul domniei voievodului 
Alexandru Iliaş, arhimandritul Varlaam a fost chemat la Iaşi şi numit în fruntea 
Mitropoliei Moldovei în locul mitropolitului decedat Atanasie (1629-1632). 


Ca nou mitropolit, Varlaam reuşeşte să aibă multe realizări, mai ales că reuşeşte să- 
şi atragă şi sprijinul Domnitorului Vasile Lupu. 


Sprijinit şi de Sfântul mitropolit Petru Movilă al Kievului, mitropolitul Varlaam 
reuşeşte chiar înființarea primei tipografii româneşti din Moldova, în anul 1640, pe 
care a instalat-o la Mănăstirea "Sfinţii trei Ierarhi" din laşi. 


De asemenea, în 1645 a convocat un sinod al ierarhilor din Moldova şi Ţara Româ- 
nească, cunoscut ca Sinodul de la Iaşi. Mitropolitul Varlaam s-a numărat, în anul 
1639, între cei trei candidaţi propuşi pentru ocuparea scaunului de Patriarh Ecu- 
menic al Constantinopolului. 

În timpul mitropolitului Varlaam al Moldovei a fost zidită frumoasa şi renumita 
biserică a Mănăstirii "Sfinţii trei Ierarhi” din laşi, ctitoria cea mai cunoscută a 
Domnitorului Vasile Lupu. 


În anul 1641, în această biserică, a adus moaştele Sfintei cuvioase Parascheva, dă- 
ruite Domnitorului Vasile Lupu de Patriarhia Ecumenică de Constantinopol. 


În anul 1640, cu ajutorul Domnitorului Vasile Lupu, reuşeşte să întemeieze la Iaşi 
prima şcoală de grad înalt din Moldova, după modelul Academiei Duhovniceşti de 
la Kiev, înfiinţată acolo de Sfântul ierarh Petru Movilă. 


Drept reacție la propaganda calvină din Transilvania a redactat "Cartea care se 
cheamă Răspunsul împotriva Catehismului Calvinesc", prima scriere românească 
de polemică teologică. 


În aprilie 1653 s-a retras la Mănăstirea Secu, unde a decedat în anul 1657. 


La propunerea Sinodului Mitropolitan al Mitropoliei Moldovei şi Bucovinei, în 
data de 12 februarie 2007, Sfântul Sinod al Bisericii Ortodoxe Române a înscris în 
rândul sfinților din calendar pe învățatul mitropolit Varlaam al Moldovei, cu zi de 
pomenire la 30 august. 


Sfântul cuvios loan de la Râşca şi Secu, episcopul Romanului 


S-a născut în ţinutul Putnei (judeţul Vrancea de astăzi), în familia răzeşilor Gheor- 
ghe şi Anastasia, rudă cu Sfântul Varlaam, viitorul mitropolit al Moldovei. 


Sfântul cuvios loan a intrat în monahism la Mănăstirea Râşca, a fost ales apoi egu- 
men la mănăstirea cu hramul "Sfântul ierarh Nicolae" din Cetatea Neamţ (înfiinţată 
în 1641 de domnul Vasile Lupu), până în 1665, şi apoi, între 1666 şi 1667, a fost 
egumen la Secu. 


A păstorit ca episcop la Huşi (1667-1674) şi la Roman (1674-1685), fiind un 
colaborator apropiat al Sfântului mitropolit Dosoftei al Moldovei, care-l numea, în 


mon 


lucrarea "Viaţa şi petrecerea svinţilor”, "arhiepiscopul cel sfânt şi minunat". 


Ca episcop de Roman, a pus, împreună cu vornicul Moţoc din Odobeşti, temeliile 
Mănăstirii Mera, din părțile Vrancei (terminată de Constantin Vodă Cantemir) şi a 
rectitorit Mănăstirea Vărzăreşti. 

S-a mutat la cele veşnice în anul 1685, fiind înmormântat lângă biserica de la 
Mănăstirea Secu, în partea de nord. 


Chipul său a fost pictat în frescele Paraclisului de la Mănăstirea Râşca, biserica 
Schitului Vovidenia şi biserica Schitului Agapia Veche. 


Acesta a fost canonizat în şedinţa Sfântului Sinod din 5-7 martie 2008, cu zi de 
prăznuire la 30 august. 


Sfântul ierarh Alexandru 


A fost episcop în Constantinopol în timpul împăratului Constantin cel mare (313- 
337). A participat la Sinodul I Ecumenic de la Niceea din anul 325, dovedindu-se 
un apărător înverşunat al dreptei credinţe, pe timpul când era diacon. 


Când a devenit patriarh, Sfântul Alexandru a luptat împotriva ereziilor vremii. 


Tot astăzi, Biserica face pomenirea Sfinţilor ierarhi loan şi Pavel cel nou, 
patriarhii Constantinopolului, a Sfântului cuvios Fantin, făcătorul de minuni, a 
Sfinţilor şase mucenici din Meletina, a Sfântului cuvios Sarmata din deşertul 
Egiptului, a Sfintei cuvioase Vriena, a Sfinţilor şaisprezece mucenici Tivei, a 
Sfântului ierarh Evlavie, a Sfântului mucenic Felix, a Sfântului mucenic 
Furtinian, a Sfântului mucenic Septimin şi a Sfântului mucenic Ianuarie. 


Sursa: Ziarul Lumina 

Iulian Dumitraşcu - Calendar Ortodox - ț) Sfinţii ierarhi Varlaam, 
mitropolitul Moldovei, şi loan de la Râșca şi Secu, episcopul Romanului; 
Sfinţii ierarhi Alexandru, loan şi Pavel cel nou, patriarhii Constantinopolului 


Sfântul ierarh Varlaam 


Sfântul ierarh Varlaam s-a născut în jurul anului 1590 într-o familie de răzeşi din 
ținutul Neamţului. Numele său de botez a fost Vasile. Din tinereţe şi-a îndreptat 
paşii spre Schitul Zosim de pe valea pârâului Secu, unde a învăţat limbile slavonă 
şi greacă. 


Pe acest loc, vornicul Nestor Ureche şi soţia sa, Mitrofana, au ctitorit în anul 1602 
Mănăstirea Secu, în care era şi o şcoală. Tânărul Vasile Moţoc a intrat în obştea 
noii mănăstiri, unde a fost călugărit cu numele de Varlaam. 


Fiind bun povăţuitor, după o vreme a fost numit egumen al mănăstirii. Cu multă 
osârdie, cuviosul Varlaam s-a adâncit în tainele cărților, traducând Scara Sfântului 
loan Scărarul, în anul 1618. Apoi, pentru strădaniile şi virtuțile sale a fost ridicat la 
treapta de arhimandrit. 


Ajungând sfetnic de încredere al binecredinciosului domnitor martir Miron Bar- 
novschi (1626-1629; 1633), apoi egumen la Dragomirna, arhimandritul Varlaam a 
fost trimis la Kiev şi Moscova, în anul 1628, în vederea cumpărării de icoane 
pentru Mănăstirile Dragomirna şi Bârnova şi pentru biserica ctitorită de domnitor 
în laşi. 

Când s-a întors în ţară, a primit trista veste a morții marelui mitropolit Anastasie 
Crimca (Ț19 ianuarie 1629) şi pe cea a înlăturării domnitorului Miron Barnovschi, 
fapt pentru care s-a retras la Mănăstirea Secu. 


În anul 1632, în timpul domniei lui Alexandru Ilaş (1620-1621; 1631-1633), prin 
lucrarea lui Dumnezeu, arhimandritul Varlaam a fost chemat să păstorească Mitro- 
polia Moldovei, după trecerea la cele veşnice a mitropolitului Anastasie al II-lea 
(1629-1632). 


Noul mitropolit împletea învăţătura cu rugăciunea şi cuvântul înţelept cu fapta cea 
bună. În timpul păstoririi sale, Mitropolia Moldovei s-a bucurat de mult ajutor din 
partea binecredinciosului domn Vasile Lupu (1634-1653). Sprijinit şi de Sfântul 
Petru Movilă, mitropolitul Kievului ( 1647), mitropolitul Varlaam a înființat 
prima tipografie românească din Moldova, în anul 1640, pe care a aşezat-o la 
Mănăstirea „Sfinţii trei Ierarhi” din laşi. 


Înţelept apărător al dreptei credinţe şi al unității Bisericii Ortodoxe în vremuri 
tulburi, mitropolitul Varlaam s-a ocupat îndeaproape de organizarea Sinodului de 
la Iaşi, din anul 1642, care a îndreptat şi aprobat Mărturisirea de credinţă alcătuită, 
în anul 1638, de Sfântul mitropolit Petru Movilă al Kievului, mărturisire care 
punea la îndemâna clerului şi a credincioşilor ortodocşi o călăuză în lupta lor 
împotriva rătăcirilor de la Sfânta Tradiţie a Bisericii Ortodoxe. 


Vrednicul mitropolit Varlaam al Moldovei era prețuit atât în ţară, cât şi în afara el. 
Astfel, pentru evlavia şi înţelepciunea sa, el s-a numărat, în anul 1639, printre cei 
trei candidaţi propuşi pentru ocuparea tronului de patriarh ecumenic al Constan- 
tinopolului. 


Ca un păstor bun şi harnic, mitropolitul a tipărit la laşi mai multe cărţi de slujbă şi 
de apărare a credinţei ortodoxe, şi anume: Cazama, Cele şapte Taine, Răspuns 
împotriva catehismului calvinesc, Pravila, Paraclisul Născătoarei de Dumnezeu şi 
altele. 


Lucrarea sa intitulată Cazania sau Carte românească de învăţătură la duminicile de 
peste an, la praznice împărăteşti şi la sfinţi mari (1643), a fost prima carte 
românească tipărită în Moldova. Ea s-a răspândit în toate provinciile româneşti, dar 
mai ales în Transilvania, unind în cuget şi credință pe românii care locuiau de o 
parte şi de alta a Munţilor Carpaţi. 


Ar Dr Dr dr dr de Dr dr d Dr Dr dr dr de de dr dr A de dr dr A A 


Xp XP XP IP PI E 2 2 E IP 3 3 2 E 0 E IP 3 E E IP XXX 


Je De De De De Dr De e De De de De Dr Dr Dr De De De De De de e Ar A rd 


XP PP 2 0 E E IE IP IP 3 3 E IE II E E E XX 


În timpul păstoririi mitropolitului Varlaam a fost zidită frumoasa biserică a 
Mănăstirii „Sfinţii trei Ierarhi” din laşi, ctitoria cea mai de seamă a domnitorului 
Vasile Lupu. În această biserică, sfinţită în anul 1639, mitropolitul Varlaam slujea 
adeseori şi binevestea Evanghelia lui Hristos cu râvnă şi înţelepciune. 


Tot aici, la 13 iunie 1641, evlaviosul mitropolit a aşezat moaştele cuvioasei 
Parascheva, dăruite domnitorului Vasile Lupu de Patriarhia Ecumenică de Con- 
stantinopol, în semn de recunoştinţă pentru ajutorul oferit de el acesteia, în vremea 
patriarhului ecumenic Partenie I (1639-1644). 


Pentru a întări credinţa ortodoxă şi a-i lumina pe tineri, mitropolitul Varlaam l-a 
îndemnat pe domnitorul Vasile Lupu să întemeieze la Iaşi, în anul 1640, prima 
şcoală de grad înalt din Moldova, după modelul Academiei duhovniceşti de la 
Kiev, înfiinţată acolo de Sfântul ierarh Petru Movilă. 


Noul aşezământ de cultură din Moldova, în care se preda în limbile greacă, slavonă 
şi română, se afla în incinta Mănăstirii „Sfinţii trei Ierarhi” din laşi, având la 
început şi profesori trimişi de mitropolitul Petru Movilă. 


După ce domnitorul Vasile Lupu a pierdut scaunul domnesc, în anul 1653, 
mitropolitul Varlaam, dornic de linişte şi de rugăciune, s-a retras la mănăstirea sa 
de metanie, Secu, după cum mărturiseşte cronicarul Miron Costin. 


Vrednicul mitropolit a mai trăit patru ani, în smerenie, în rugăciune şi în vieţuire 
sfântă, strămutându-se la veşnicele locaşuri către sfârşitul anului 1657. 'Toate cele 
agonisite în timpul vieţii sale le-a dăruit Mănăstirii. EI a fost înmormântat în zidul 
de miazăzi al bisericii Mănăstirii Secu. 


Pentru râvna sa întru apărarea dreptei credinţe, pentru vieţuirea sa sfântă şi pentru 
lumina duhovnicească pe care a dăruit-o poporului român drepteredincios, la 
propunerea Sinodului mitropolitan al Mitropoliei Moldovei şi Bucovinei, în data de 
12 februarie 2007, Sfântul Sinod al Bisericii Ortodoxe Române a înscris în rândul 
Sfinților din calendar pe învățatul mitropolit Varlaam al Moldovei, cu zi de 
pomenire la 30 august. 


Moaştele sale se găsesc acum aşezate în raclă, în biserica Mănăstirii Secu. 


Pentru ale lui sfinte rugăciuni, Doamne lisuse Hristoase, Dumnezeul nostru, mi- 
luieşte-ne pe noi. Amin. 


Ar Dr Dr dr dr de Dr dr d Dr Dr dr dr de de dr dr A de dr dr A A 


Xp XP XP IP IP 3 3 2 2 E IP 3 3 E E 0 E IP 3 E IE IP e XX XX 


Dr fe Ar Dr De dr de Dr De dr dr Dr De dr dr De de Dr dr e De de dr fr A d 


XP PP 2 E E IE IP 3 3 5 IE IE II IE E E XX 


Sfântul ierarh loan 


Sfântul ierarh loan s-a născut în Ţara de Jos a Moldovei, în ţinutul Vrancei, din 
neam de răzeşi, din binecredincioşii părinţi Gheorghe şi Anastasia. Din tinereţe a 
dorit viaţa călugărească şi a plecat la Mănăstirea Râşca, unde a fost călugărit de 
egumenul Agafton, în jurul anului 1630. 


Apoi a ajuns vieţuitor al Mănăstirii Secu. loan, care vieţuise la Râşca aproximativ 
18 ani, nu a uitat însă niciodată în viaţă mănăstirea în care a fost călugărit, 
contemporanii şi urmaşii numindu-l „loan de la Râşca”. 


La Mănăstirea Secu, loan a stat sub ascultarea egumenilor Nichifor şi Ghedeon, 
acesta din urmă fiind ctitorul Schitului Sihăstria, şi apoi, în două rânduri, mitropolit 
al Moldovei. 


În anul 1641, domnitorul Vasile Lupu, sfătuit de mitropolitul Varlaam, înfiinţează 
în Cetatea Neamţului o mică mănăstire, cu hramul Sfântul ierarh Nicolae. În cetate 
se adăposteau, în vremuri de restrişte, familia domnitorului şi alte familii boiereşti 
din Moldova. 


Aici era adăpostit şi tezaurul ţării. De aceea, mitropolitul Varlaam a aşezat la 
egumenia acestei mănăstiri-cetate pe loan numit „de la Râşca”, adus de la Mă- 
năstirea Secu, călugăr smerit, mare rugător şi postitor. 

loan a fost egumen la mănăstirea din Cetatea Neamţului până în anul 1665. Ela 
botezat-o, în anul 1650, pe fiica lui Joldea, armaşul cetăţii, cea care avea să fie, 
peste ani, marea sihastră, Sfânta cuvioasă Teodora de la Sihla, şi tot el i-a fost 
duhovnic şi îndrumător până la vârsta de 16 ani, îndemnând-o să aleagă viaţa 
monahală. 


În toţi aceşti ani, el a povăţuit cu blândeţe pe străjerii cetăţii, săvârşind şi pentru ei 
Sfânta Liturghie, fie în paraclisul cetăţii, renovat de Vasile Lupu, fie în bisericuţa 
metocului din satul străjerilor, ctitorită de acelaşi milostiv domnitor, şi care avea 
ocrotitor tot pe Sfântul ierarh Nicolae. 


În cele din urmă zile ale Sfântului mitropolit Varlaam, egumenul loan „din Cetate” 
se afla în chilia acestuia de la Secu, ascultându-i ultimele dorinţe şi poveţe, iar 
după mutarea sa la Domnul, l-a aşezat în mormântul de lângă zidul bisericii. 


În anul 1666, mitropolitul Ghedeon, aflat pentru a doua oară în scaunul mitro- 
politan, l-a aşezat egumen la Mănăstirea Secu, dar în anul 1667, loan este ales, 
hirotonit şi înscăunat episcop al Huşilor, Episcopie ce purta grijă de credincioşii 
din "Țara de Jos a Moldovei, de pe ambele maluri ale Prutului. Aici, loan a păstorit 
timp de şapte ani, în vremuri grele, când turcii şi tătarii prădau, deseori, aceste 
locuri. Vlădica loan era milostiv, gata oricând să aline orice durere. Era foarte 
îndrăgit şi cinstit de ceilalți ierarhi moldoveni, mai cu seamă de Sfântul ierarh 
Dosoftei, în acea vreme episcop la Roman, iar după câţiva ani, mitropolit al 
Moldovei. 


Din anul 1674 şi până la fericita sa mutare la Domnul în anul 1685, loan a păstorit 
Episcopia Romanului. Această eparhie se bucura de deosebită cinste, ierarhilor 
dându-li-se uneori titlul de „arhiepiscop” sau chiar de „mitropolit” al Țării de Jos. 
Și aici, marele ierarh loan a dus o viaţă pilduitoare. 


Un Pateric al Sfinţilor din Moldova, manuscris din anul 1888, ni-l descrie astfel: 
„Preasfinţitul arhiepiscop loan a îndemnat pre lume a se minuna prin strălucitele şi 
sfintele sale nevoinţe. El mai întâi din tânără vârstă a îmbrăţişat orânduiala 
monahicească şi petrecând viaţă sfântă şi plăcută lui Dumnezeu, de acolo s-a 
rânduit la scaunul arhiepiscopiei Romanului în anul 1674, unde iarăşi întru 
neîncetate nevoinţi şi întru înalte bunătăţi strălucind minunat! Şi petrecând cu 
smerenie adâncă, s-a mutat la veşnica odihnă”. 

Cât timp a păstorit la Roman s-a ostenit ca, din puţina sa agoniseală, să ctitorească 
Mănăstirea Mera, în ţinutul natal al Vrancei. La săvârşirea acestei frumoase fapte a 
fost ajutat de rudenia sa, vornicul Moţoc din Odobeşti. 


Mănăstirea Mera era destul de aproape de Mănăstirea Vărzăreşti. Episcopul loan a 
găsit de cuviinţă ca la această mănăstire să aşeze pe ucenica sa, Teodora, de la 
Cetatea Neamţului, împreună cu alte câteva călugăriţe. Purtând grijă de lucrările de 
la Mera, putea supraveghea şi liniştea călugăriţelor, ajutându-le, totodată, cu cele 
necesare traiului. 


Adânc mişcat de viaţa curată şi alesele nevoinţe ale episcopului loan, Sfântul 
mitropolit Dosoftei, în cartea sa Viaţa şi petrecerea sfinților, îl numeşte „arhie- 
piscopul cel sfânt şi minunat”. 


În anul 1685, fericitul loan s-a mutat la Domnul. Sfântul mitropolit Dosoftei, 
împreună cu ceilalți ierarhi ai Moldovei, i-a făcut cuvenita prohodire şi l-a aşezat 
în mormântul de lângă biserica cea mare a Mănăstirii Secu. Lespedea mormântului 
său, peste care au trecut vitregiile vremurilor, stă şi astăzi mărturie deasupra 
locului unde odihnesc osemintele sale. 


Cuvioasa Teodora, după ce şi-a condus duhovnicul pe drumul spre veşnicie, s-a 
retras în singurătate în Munţi Sihlei, urmând pilda vieţii duhovnicescului său 
părinte. 


Luând în considerare viaţa de sfinţenie şi cinstirea de care s-a bucurat încă din 
viaţă ierarhul loan al Romanului, Sfântul Sinod al Bisericii Ortodoxe Române l-a 
trecut în rândul Sfinţilor în data de 7 martie 2008, având zi de pomenire la 30 
august, împreună cu Sfântul ierarh Varlaam, mitropolitul Moldovei. 


Pentru ale lui sfinte rugăciuni, Doamne lisuse Hristoase, miluieşte-ne pe noi. 
Amin. 

Sfântul Alexandru 


Sfântul Alexandru s-a născut în anul 239 în Calabria, din părinţi creştini, Gheorghe 
şi Vrena. De tânăr a vieţuit în pustnicie, nevoindu-se în rugăciuni şi posturi şi 
suferind multe de la păgâni în acele vremuri de prigoană. După o vreme a mers în 
Grecia, împreună cu doi ucenici, Vitalie şi Nichifor, iar de acolo la Bizanţ, unde 
păstorea Sfântul Mitrofan (306-325). 


Acesta, neputând îndeplini slujirea sa din pricina bătrâneţii, l-a hirotonit pe 
Alexandru horepiscop în anul 314, spre a-l ajuta în îndeplinirea sarcinilor 
arhicreşti. 


Când s-a adunat la Niceea întâiul Sinod Ecumenic, în anul 325, din porunca 
Sfântului împărat Constantin cel mare (306-337), arhiepiscopul Mitrofan, neputând 
să se ducă la acel sobor, din pricina bătrâneții şi a slăbiciunii trupeşti, a trimis pe 
acest Alexandru, apărător al dreptei credinţe. 


EI, şezând în sobor în locul arhiepiscopului său, s-a luptat mult prin cuvânt pentru 
dreapta credință împotriva răucredinciosului Arie. După încheierea Sinodului, 
Alexandru întorcându-se din Niceea în Constantinopol, îngerul Domnului s-a arătat 
fericitului Mitrofan, spunându-i: „După zece zile îţi vei lua cununa de la Dumne- 
zeu, iar scaunul bisericesc să-l ia, în locul tău, Alexandru, slujitorul tău”. 

Deci, a venit şi drepteredinciosul împărat, marele Constantin, împreună cu alți 
părinţi, ca să cerceteze pe Sfântul Mitrofan, care era bolnav şi zăcea pe patul 
morții. 

Când l-a întrebat pe cine îl va binecuvânta să primească scaunul arhieresc după 
mutarea sa, Sfântul Mitrofan a răspuns: „Domnul mi-a descoperit că după mine va 
lua scaunul arhieresc Alexandru, împreună-slujitorul meu, cel vrednic de adevărata 
alegere şi de harul Duhului Sfânt”. Aşa s-a şi întâmplat. 


Ducându-se Sfântul Mitrofan la Domnul, a fost pus, ca al doilea ierarh al Constan- 
tinopolului, Alexandru. El a păstorit bine turma cea cuvântătoare a lui Hristos şi 
aducea la dreapta credinţă pe eretici şi pe păgâni, pentru că nu numai cu arienii 
avea mare luptă, dar şi cu filosofii păgâni. 


Unii dintre aceşti filosofi, îndrăznind, se apropiau de împărat şi îl certau, că a 
lepădat credinţa cea veche părintească, a lepădat legile romane şi a primit o 
credinţă şi o lege nouă, care va fi, ziceau ei, nu spre întărire, ci spre risipirea 
împărăției. Ei rugau pe împărat să le poruncească să întrebe de credinţă pe 
Alexandru, episcopul lui; deci, împăratul a poruncit să se facă întrebare înaintea 
poporului. Alexandru, arhiereul lui Dumnezeu, fiind plin de Duhul Sfânt, a încu- 
viinţat aceasta. 


Ducându-se mulți filosofi şi voind toţi să se întrebe cu episcopul creştin, Sfântul 
Alexandru i-a rugat să aleagă pe unul dintre ei mai înţelept şi bun cuvântător şi să-l 
pună înaintea sa la întrebare, iar ceilalți să asculte. Și ei au ales pe unul şi l-au pus 
înaintea arhiereului, iar ei singuri s-au pregătit să asculte cu luare aminte. 


Incepând Sfântul Alexandru, a zis către filosof: „In numele Domnului meu lisus 
Hristos, îți poruncesc să taci!” Şi îndată i s-a legat limba filosofului şi a rămas mut, 
neputând zice nimic. 


Văzând aceasta, adunarea filosofilor s-a înfricoşat şi s-a ruşinat. Deci, unii dintre ei 
au fugit de ruşine, iar alţii au crezut în Hristos. 


Filosoful cel amuţit, văzând prin ameninţare rătăcirea sa, iar credinţa creştină ară- 
tându-i-se a fi dreaptă nu prin cuvinte meşteşugite, ci prin putere dumnezeiască, a 
căzut la picioarele arhiereului şi i s-a dezlegat limba din amuţire, şi cu mare glas a 
început a slăvi pe Hristos şi s-a botezat împreună cu ceilalţi prieteni ai săi. Atunci 
s-a făcut bucurie împăratului şi tuturor credincioşilor, încât Dumnezeu, care a 
dăruit atâta putere minunată plăcutului său, era slăvit de toţi. 

Trecând câțiva ani de la întâiul Sinod Ecumenic şi fiind chemat la Constantinopol 
ereticul Arie, a amăgit cu vicleşug pe drepteredinciosul împărat Constantin, când |- 
a întrebat de crede aşa cum Sfinţii Părinţi au întărit în Sinodul din Niceea. 

Iar el, având în sân o hârtie unde era scrisă credinţa eretică, îşi lovea cu dreapta 
pieptul, zicând: „Aşa cred”, ca şi cum se învoia cu credinţa cea întărită în Niceea, 
dar în gând zicea: „Aşa cred, precum am scris cu mâna mea, şi cum am în sânul 
meu”. Jurându-se înaintea împăratului că aşa crede, şi împăratul neştiind vicleşugul 
aceluia, a crezut cuvintele lui cele meşteşugite. 


De aceea, l-a trimis la Preasfinţitul Alexandru, poruncindu-i să primească pe Arie 
întru împărtăşirea bisericească. Ziua de Duminică a fost rânduită ca să intre Arie în 
biserică spre împărtăşire. 


Sfântul Alexandru însă se îndoia a-l primi, ca pe un începător de eresuri. Fiind 
sâmbăta spre Duminică, în acea noapte arhiereul lui Dumnezeu, Alexandru, a 
stăruit la rugăciune înaintea sfântului altar şi cu lacrimi se ruga lui Dumnezeu ca 
îndată să-i ia sufletul din trup, ca să nu vadă ziua aceea, în care Arie avea să se 
apropie şi să ia împărtăşirea cu Sfintele Taine. 


Dar Dumnezeu, milostivindu-se spre Biserica Sa, a hotărât să piardă pe Arie de pe 
pământul celor vu. 


Sfântul rugându-se astfel lui Dumnezeu, după ce s-a făcut ziuă, s-a apropiat ceasul 
sfintei slujbe. El a văzut pe Arie că venea, cu multă mândrie, de la palatul împă- 
rătesc la biserică, înconjurat de boierii care erau de eresul lui şi de o mulțime de 
oameni înarmaţi. 


Apropiindu-se de locul ce se numea „„Forul lui Constantin”, a căzut frică asupra lui 
din mustrarea conştiinţei şi, de frică, i-a venit nevoia cea trupească; deci, a aflat o 
latrină publică, în care, intrând el, a fost lovit cu o durere cumplită la cele 
dinăuntru şi a crăpat în două ca şi luda, ieşind din el măruntaiele. Astfel a pierit cu 
ticăloşie, lepădându-şi sufletul cu amar. 


Atunci îndată s-a înştiinţat toată cetatea de cumplita moarte neaşteptată a ereticului 
Arie. Deci, ereticii s-au ruşinat, iar drepteredincioşii s-au bucurat, că Hristos, ade- 
văratul Dumnezeu, este răzbunător asupra hulitorilor. 


Preasfinţitul arhiepiscop Alexandru, auzind de aceasta, a dat mulţumire lui 
Dumnezeu, Cel ce S-a milostivit spre Biserica Sa. 

Apoi, bine cârmuind Biserica lui Hristos ani îndestulaţi, a ajuns la adânci bătrâneți; 
iar când a fost aproape de sfârşit, credincioşii au înconjurat patul păstorului lor şi-l 


ODO O 


mergând pe urmele tale, ar putea să îndrepte bine Biserica?” 


Iar el, arătând spre cei doi clerici care stăteau aproape, spre preotul Pavel şi spre 
diaconul Macedonie, a zis: „De voiţi să aveţi păstor învăţător şi strălucit prin fapte 
bune, alegeţi-l pe Pavel; iar de voiţi să-l aveţi numai frumos la faţă şi cu podoaba 
din afară cinstit, atunci alegeţi-vă pe Macedonie!” 


Acestea zicând, marele arhiereu Alexandru şi-a dat sufletul în mâinile lui Hristos, 
în anul 337, având de la naşterea sa 98 de ani. 


Pentru ale lui sfinte rugăciuni, Hristoase Dumnezeule, miluieşte-ne pe noi. Amin. 

Arhimandritul Mihail Daniliuc - Viaţa unui călugăr, subiect de roman 


Părintele Natanail, eroul principal al romanului Demonul tinereţii, este un monah 
cu 0 viețuire aparte. El reprezintă prototipul omului intelectual care-L caută pe 
Dumnezeu nu doar prin credinţă, ci şi prin comparații, cugetări, analogii. În 
tinereţile sale, student la medicină, s-a îndrăgostit de o fată, dar ea l-a părăsit. În 
suferința adâncă ce i-a brăzdat sufletul, tânărul Naum Popovici, ajutat de duhov- 
nicul său, a depăşit ispita demonului cărnii, a trupului, a teluricului, numit de el 
„demonul tinereţii“ - de aici, titlul romanului - hotărând a se închinovia în obştea 
Schitului Vovidenia, unde paşii călugărilor răsunau într-un tact armonios, iar sluj- 
bele păreau punți către o lume fascinantă. 


Spunea cineva odinioară că lectura „este o artă. Cine ajunge să o practice se vin- 
decă de singurătate”. Toamna şi iarna simţim, mai acut ca oricând, nostalgia tim- 
pului, a clipelor de odihnă petrecute alături de cei dragi aflaţi departe, când ne 
oferim răgazul de a ne „preda” pe de-a-ntregul cititului. 


Deoarece în fiecare an, pe 5 noiembrie, ne amintim de „Ceahlăul” literaturii 
române, Mihail Sadoveanu, anul acesta împlinindu-se 134 de ani de la naşterea lui, 
m-am gândit că ar fi potrivit să vă prezint un roman sadovenian, plămădit în tihna 
Vovideniei. 

În urmă cu peste opt decenii, Sadoveanu devenise un oaspete obişnuit al smeritei 
aşezări monastice de la Vovidenia. Poposea acolo spre a admira peisajul plin de 
farmec moldovenesc, dar şi frumuseţile spirituale ale obştii schitului, ce cu greu se 
lăsau descoperite, tăinuindu-se măiestrit sub mantia smereniei, îmbrăcate în 
discreţia rasei cernite. Cercetând meticulos oamenii şi meleagurile nemţene, Mihail 
Sadoveanu s-a oprit la chipul unui monah, cu care se aflase într-o relație de 
prietenie, se pare. Viaţa lui a şlefuit-o, a drămuit-o şi a aşternut-o pe hârtie, 
alcătuind astfel „o carte fascinantă” - după opinia criticului literar George Căli- 
nescu - deşi nu foarte cunoscută, în comparaţie cu celebrele sale scrieri. 


Ne referim la romanul Demonul tinereţii, redactat în 1928, într-o excursie de câte- 
va zile făcută la Neamţ. Muzeul Sadoveanu, din spațiul monastic al Vovideniei, 
păstrează câteva pagini manuscris din acesta. Sunt de fapt, nişte foi dintr-o agendă, 
scrise cu creionul. Pare de necrezut, dar Sadoveanu putea nota un roman chiar pe o 
agendă de buzunar. 


Din punctul de vedere al conţinutului, Demonul tinereții nu constituie o excepție: 
că Sadoveanu s-a preocupat constant de mănăstiri şi de viaţa călugărilor ne-o arată 
în chip desluşit opera sa. În vasta-i creaţie, cinul îngeresc ocupă un loc special: mo- 
nahi simpli, stareţi, egumeni, arhimandriţi formează o întreagă lume. Schiturile şi 
chinoviile retrase, marile lavre ctitorii voievodale au constituit pentru scriitor ne- 
preţuite oaze de linişte, dar şi izvoare nesecate de inspirație. 


Să amintim câteva exemple: în romanul Vremuri de bejenie, scriitorul realizează 
un portret cu totul memorabil stareţului loan, călugăr cu viaţă sfântă. EI nu este 
altcineva decât viitorul episcop loan, trecut în rândul sfinţilor de Sfântul Sinod al 
Bisericii noastre Ortodoxe cu numele de Sfântul loan de la Râşca şi Secu. 


Apoi, părintele Antonie de la Schitul Bourului, în cartea La noi, la Viişoara; mo- 
nahul lonaftan, în lucrarea Peste munte, un călugăr simplu, nevinovat, care nu 
cunoştea răutăți şi nu ştia să se prefacă; pustnicul Antonie, un bătrân plin de 
poezie, în "Ţara de dincolo de negură; ieromonahul Veniamin, în Poveştile de la 
bradul strâmb; alt ieromonah Veniamin, în scrierea Lacrimile ieromonahului Ve- 
niamin; părintele Anagnost, din Cântecul Mioarei. O adevărată obşte întâlnim în 
cunoscutul roman Fraţii Jderi: Nicodim Jder, vieţuitor şi el la Schitul Vovidenia, 
apoi Stratonic, Ifrim, loanichie; de asemenea, reținem din această trilogie epopeică 
figura luminoasă a arhimandritului Amfilohie Şendrea, unul dintre sfetnicii cei mai 
apropiaţi ai domnitorului Ştefan cel mare. 

Părintele Natanail, eroul principal al romanului Demonul tinereţii, este un monah 
cu o vieţuire aparte. El reprezintă prototipul omului intelectual care-L caută pe 
Dumnezeu nu doar prin credinţă, ci şi prin comparații, cugetări, analogii. În 
tinereţile sale, student la medicină, s-a îndrăgostit de o fată, dar ea l-a părăsit. În 
suferința adâncă ce i-a brăzdat sufletul, tânărul Naum Popovici, ajutat de duhov- 
nicul său, a depăşit ispita demonului cărnii, a trupului, a teluricului, numit de el 
„demonul tinereţii“ - de aici, titlul romanului - hotărând a se închinovia în obştea 
Schitului Vovidenia, unde paşii călugărilor răsunau într-un tact armonios, iar sluj- 
bele păreau punți către o lume fascinantă. După călugărie, Naum primeşte numele 
de Natanail, dovedindu-se ascultător şi râvnitor către cele sfinte. De aceea a fost 
hirotonit ieromonah, unul smerit şi rugător. 


În tihna unei zile, primind vizita fostei iubite, îşi face o retrospectivă a vieţii, 
întărindu-şi decizia luată în deplină cunoştinţă de cauză şi nicidecum sub imperiul 
durerii pricinuite de eşecul iubirii sale tinereşti. Omul Popovici Naum se despărțise 
de trecut, renăscând duhovniceşte la o existență deosebită. Trecutul, rămas numai 
ca o urmă de venin, avea menirea să dovedească realitatea celor de mult apuse. 
Fostul medicinist descoperă în tihna chiliei sale noi valenţe ale liniştii şi păcii 
venite din rugăciune. 


Romanul se încheie cu plecarea eroului sadoveanian la un pustnic, ieroschi- 
monahul Iosif, „de sus, din munte“, spre a se spovedi. Drumul capătă valoare 
inițiatică, reprezentând urcuşul duhovnicesc continuu al personajului, ce se depăr- 
tează încă o dată de „demonul tinereţii“. 


Să reținem că părintele Natanail nu urcă în munte cu alt scop, decât acela de a se 
spovedi. Aşadar, demonul cărnii, ispita lumii acesteia, se poate birui nu doar prin 
forţe proprii, ci prin pocăință şi rugăciune, care ni-L aduc pe Hristos aproape, chiar 
în taina fiinţei noastre. 


Pe lângă firul epic captivant, romanul reţine atenţia prin descrierea împrejurimilor 
voievodalei lavre nemţene şi ale Schitului Vovidenia: „,... nu departe de ctitoria 
veche, muşatină (Mănăstirea Neamţ), după ce treci o culme, stă ascuns într-o 
văiugă Schitul Vovidenia. Împrejuru-i se înşiră câteva căsuțe de monahi. Biserica 
cu cinci turnuri, când îşi trimite glasurile, deşteaptă mai multe ecouri în pădurea de 
aproape. ... Cântă toaca la Vovidenie în trei soroace; pentru monahi, pentru munți, 
pentru singurătăți, pentru păduri şi fiare şi parcă printr-o fină adiere se pune în 
armonie cu toate, cu tot ce o înconjoară şi cu Dumnezeu. Jivinele ieşite din poieni, 
din farmecul de piatră al întunericului cu capetele înălțate, cu ochii neclintiţi, aşte- 

ptară să sune clopotele, al căror înţeles rămânea ascuns pentru ele din veacuri în 
veacuri“. 


Aşadar, Sadoveanu rămâne un scriitor remarcabil, cu preocupări vaste, ale cărui 
viaţă şi operă ne oferă încă lucruri surprinzătoare. 

Mănăstirea Râșca 


Mănăstirea Râşca (Hram: „Sfântul Nicolae“; Râşca, judeţul Suceava, România) 
Mănăstirea Râşca este o mănăstire de călugări amplasată în satul Râşca (din judeţul 
Suceava), la o distanţă de circa 15 kilometri de orașul Fălticeni. 


Biserica mănăstirii este una dintre bisericile medievale din nordul Moldovei pictate 
în exterior, fiind singura pictată în stil bizantin. 


Aici se ajunge de pe Drumul Naţional Roman-Fălticeni, urmând drumul din partea 
stânga din dreptul comunei Vadu Moldovei şi trecând apoi prin satele Bogdănești 
şi Râşca. 


Mănăstirea se află la baza unui deal împădurit de pe pitoreasca vale a pârăului Râş- 
ca, afluent al râului Moldova. 


Mănăstirea Râșca este rezultatul mai multor etape succesive de construcţii. Ea îşi 
trage originea în Mănăstirea Bogdănești, care fusese zidită în jurul anului 1363 de 
către domnitorul Bogdan I al Moldovei (1359-1365), ca să slujească ca biserică 
domnească în vecinătatea târgului Baia atunci întemeiat. Distrusă din temelie și 
pustiită de către tătari în 1510 şi 1512 şi apoi în 1538 de către turcii lui Soliman 

Magnificul, ea nu a mai putut fi reconstruită. Revenit pe tronul Moldovei în anul 
1541, domnitorul Petru Rareş (1527-1538, 1541-1546) a luat hotărârea, la în- 
demnul mitropolitului Grigorie Roşca, să construiască în apropiere, pe un deal aflat 
dincolo de râul Râşca o altă mănăstire, unde să mute întreaga obşte de la Bog- 
dăneşti. Domnitorul a dat bani episcopului de Roman, PS Macarie (cronicarul), 
după cum reiese dintr-o traducere târzie a pisaniei, să zidească o novă biserică în 
stilul obișnuit al epocii. În construirea bisericii, PS Macarie a fost ajutat de către 
logofeţii loan şi Teodor Balş. 


Mănăstirea Râșca a devenit metoc al Mănăstirii Probota. Biserica construită era de 
dimensiuni modeste şi avea hramul Sf. Ierarh Nicolae. Ea a fost împodobită ca pe 
una din ctitoriile lui Petru Rareş, cu picturi în frescă realizate de grecul Stamatello 
Kontras din Zante. De asemenea, au fost construite ziduri împrejmuitoare cu cre- 
neluri şi turn, pentru a sluji la nevoie ca cetate. Sfințirea mănăstirii a avut loc la 9 
mai 1542, fiind aduse atunci moaştele Sfântului Nicolae. 


După mai bine de o jumătate de secol de la construirea sa, între anni 1611-1617, 
marele vornic al Ţării de Jos, Costea Băcioc, soția sa, Candachia şi fiica lor, Tu- 
dosca (prima soție a lui Vasile Lupu), a pus la dispoziţie averea sa pentru refacerea 
complexului mănăstiresc, adăugând vechii biserici (după cum stă scris în inscripția 
pusă de el deasupra intrării sudice) un pridvor masiv care a dublat aproape dimen- 
siunile clădirii. 


Interiorul noii construcții a fost împărțit prin două arcuri transversale, însoțite de 
un brâu răsucit, în travee, deasupra celei mai largi, înălțându-se, prin mijlocirea 
unui rând de arcuri oblice, cea de-a doua turlă a bisericii. Cu prilejul acestor lucrări 
de extindere, a fost refăcută probabil şi turla veche a naosului, schimbându-se 
radical înfăţişarea biserici lui Petru Rareș. EI a dispus repararea pe cheltuiala sa şi a 
celorlalte corpuri ale mănăstiri: chiliile şi clopotniţa, precum şi zidul înconjurător. 
Iniţial o ctitorie domnească de proporţii modeste, mănăstirea s-a dezvoltat ulterior, 
devenind una dintre cele mai reprezentative aşezări monahale din trecutul 
Moldovei. Biserica a fot prădată în mai multe rânduri. 


La începutul secolului al XVIII-lea, Mănăstirea Râșca începând să decadă şi să 
devină pustie atât datorită prădăciunilor efectuate de tătari, cât şi ca urmare a închi- 
nării Mănăstirii Probota în 1677 de către mitropolitul Dosoftei către Ierusalim. 
Deşi era metoc al Probotei, călugării de la Mănăstirea Râşca nu recunosc această 
închinare, mănăstirea devenind de sine stătătoare, supusă doar Mitropoliei Mol- 
dovei. 

În perioada stăreţiei egumenului Calistru Ene (1750-1778), mănăstirea începe să 
fie refăcută treptat. Biserica este reparată în anul 1766, dar nemaireușind să-și 
recupereze nici vechiul tezaur al odoarelor cu care fusese înzestrată şi nici vechea 
arhitectură a clădirilor mănăstireşti care au fost în cea mai mare parte reconstruite. 


Între anii 1798-1799, egumenul Chiril reface chiliile mănăstireşti, apoi în anul 
1815 egumenul Sofronie zideşte un paraclis lângă egumenia veche, care este stricat 
apoi de egumenul Grigore Crupenschi. Mănăstirea a fost prădată de către turci în 
anul 1821, „când numai zidul au rămas“. 


Pe vremea mitropolitului Veniamin Costachi (1803-1842), stareţ fiind arhiman- 
dritul Isaia (1821-1842), în perioada 1823-1827, după cum arată şi inscripția pusă 
atunci, s-au executat numeroase lucrări de renovare a bisericii. A fost dărâmat 
zidul despărțitor dintre pronaos şi naos, ferestrele au fost lărgite fiind întărite cu 
gratii, intrarea sudică în pridvorul construit de Costea Băcioc a fost zidită, creându- 
se în schimb alta nouă pe latura vestică, iar vechea pictură a bisericii a fost refă- 
cută. 


Totodată, s-a ridicat un pridvor mai mic lângă zidul vestic al bisericii şi un pros- 
comidiar la nordul altarului, iar între cele două turle vechi a fost construită o a 
treia, din lemn. Aceste din urmă adaosuri au fost înlăturate cu prilejul lucrărilor de 
restaurare a bisericii, care au urmat puternicului incendiu din 1921. De asemenea, 
el a pus să fie zugrăvite pe peretele nordic al pridvorului, tabloul ctitorilor: Petru 
Rareş și familia sa, precum şi pe episcopul Macarie. 


Prin poziţia ei retrasă, Mănăstirii Râșca i s-a dat şi destinația de a fi închisoare pen- 
tru călugării vagabonzi şi îndeosebi pentru boierii răzvrătiți împotriva domnitorului 
Moldovei. 


Din ordinul domnitorului Mihail Sturdza (1834-1849), în anul 1844, a fost închis 
timp de şase luni (22 iulie - 9 decembrie 1844), într-o încăpere din turnul clo- 
potniță de la Râșca marele istoric și om de stat Mihail Kogălniceanu (1817-1891), 
surghiunit pentru vederile sale politice inovatoare. În perioada arestului său, el a 
fost păzit permanent de un sergent, un caporal şi patru soldaţi. În această perioadă, 
Kogălniceanu a scris „Fragmente scoase din cronicile Moldovei şi Valahiei, pentru 
a sluji la istoria lui Petru cel Mare, Carol al X-lea, Stanislav Lezinschi, Dumitru 
Cantemir şi Constantin Brâncoveanu“, publicată la laşi în 1845, în dovă volume. 


În anul 1872, s-au executat aici lucrări de reparaţii ale mănăstirii. S-au realizat 
acoperișurile cu bulb de pe turnul porţii şi de pe cuhne, s-a dărâmat pridvorul, s-a 

închis intrarea de pe latura de sud și s-a deschis intrarea dinspre vest şi s-a repictat 
biserica. 


În perioada marelui război pentru întregirea neamului (1916-1918), călugării din 
această mănăstire au mers ca infirmieri pe câmpul de luptă pentru îngrijirea răni- 
ilor, iar chihile mănăstirii au servit ca spital militar, îngrijit de călugării bătrâni, 
pentru ca "toţi în acel vremuri grele pentru ţară, ca buni români, să-și facă datoria" 
(după cum scrie pe o placă de marmură amplasată pe clădirea bisericii în anul 
1931). 


In anul 1921, în timpul starețului Pancratie Fasolă, a avut loc un mare incendiu 
care a ars acoperişul bisericii, casa de oaspeţi şi chiliile cu întreaga gospodărie, 
astfel încât mănăstirea era amenințată cu pustiirea. 


Din îndemnul și cu stăruința mitropolitului Pimen Georgescu al Moldovei (1909- 
1934), mănăstirea a fost refăcută între anii 1923-1931 prin munca şi osârdia 
călugărilor, ajutați de popor şi de autorități, fund terminată reconstrucția celor 
distruse în anul 1931, în timpul stăreţiei arhimandritului Paisie Cozma. În memoria 
acestui eveniment a fost amplasată pe clădirea bisericii placa de marmură 
menționată anterior. 


Noi lucrări de restaurare au avut loc la Mănăstirea Râşca între anii 1965-1968 şi 
1972-1991 prin purtarea de grijă a mitropoliților Moldovei Iustin Moisescu şi 
Teoctist Arăpaşu deveniți ulterior patriarhi ai României. 


Printre monahi care au vieţuit aici menționăm pe monahii Antonie Plămădeală 
(vutor mitropolit al Ardealului) şi Calinic Dumitriu (stareţ al acestei mănăstiri între 
anii 1990-1991 şi viitor episcop). 


Printre odoarele bisericii, menționăm o părticica din moaştele Sfântului Nicolae, o 
părticică din moaştele Sfântului Serafim de Sarov și o părticică din lemnul Sfintei 
Cruci, donată de Biserica Ortodoxă Greacă. 


La această mănăstire s-a nevoit şi Sfântul loan de la Râșca şi Secu. Sfântul loan a 
fost călugărit de egumenul Agafton, în jurul anului 1630 la Mănăstirea Râșca. În 
anul 1632, Varlaam ajunge mitropolit al Moldovei, iar după câțiva ani îl mută pe 
călugărul loan de la Mănăstirea Râşca la Mănăstirea Secu, dându-i chilia, cărțile şi 
lucrurile pe care mitropolitul le păstra în mănăstirea sa de metanie. loan, care 
viețuise la Râşca aproximativ 18 ani, nu a uitat niciodată în viaţă mănăstirea în care 
a fost călugărit, contemporanii şi urmaşii numindu-l „loan de Râşca“. 

